
AN T-A-NAS 


1. Šv. Kazimieras kaip simbolis 


Kuo yra būdingas šv. Kazimieras? — Kaip as- 
muo, svarstomas pats savyje, beveik nieku. Jo- 
kio ypatingo žygio jis neatliko: neįkūrė jokio 
vienuolyno, nekeliavo į pagonių šalis misijono- 
riautų, nebuvo persekiojamas ar kankinamas, 
nepaskelbė jokios išminties savo raštais. Net 
ilgą laiką jam priskirta Marijos giesmė “Omni 
die" pasirodė esanti ne jo kūrinys.!) Asmeninės 
jo dorybės irgi yra nebūdingos, nes bendros vi- 
siems šventiesiems: maldingumas, skaistumas, 
kuklumas, nusižeminimas, Dievo ir artimo mei- 
16.?) Jokio metodo savame kelyje į Viešpatį šv. 
Kazimieras neišrado, jokios viliojančios askezės 
nevykdė, nieko savo doriniu didvyriškumu ne- 
stebino. Net Vengrijos karūnos negavo ne tiek 
savo apsisprendimu, kiek nepavykusiu karo žy- 
giu. Tiesa, pavaduodamas savo tėvą Lenkijoje, 
šv. Kazimieras parodė didelių valstybininko ga- 
bumų: taupė “iždo pinigus“, išpirko “užstatytas 
valdines žemes“, gerino “Lenkijos santykius su 


1) Kas yra šios giesmės autorius, nėra visiškai aiš- 
ku. Prof. Z. Ivinskis, remdamasis “Lexikon fūr Theologie 
und Kirche" (VII, 719), laiko juo Bernardą iš Morlay 
(plg. jo knygą “šventas Kazimieras", New York 1955, 
p. 106, 111-112). Domininkonas Pie Rėgamey priskiria 
šią giesmę šv. Anselmui (1033-1109): mat, viencje šv. 
Anselmo maldoje į Mariją yra proza išreikštas pirmas 
minėtos giesmės posmas. Viena yra tačiau tikra, sako 
Rėgmey, kad ši gier:mė yra kilusi dvyliktajame šimt- 
metyje (plg. Les plus beaux textes sur la Vierge Marie, 
Paris 1946, p. 119, 153). 

2) Plg. Z. Ivinskis, šventas Kazimieras, p. 64. 

Roma“, visiems “stengėsi būti teisingas", žiūrė- 
jo karališkojo dvaro dorinių papročių.*) Bet tai 
nera jo kaip šventojo žygiai. Tai būtinos kiek- 
vienam išmintingam karalaičiui savybės, kylan- 
čios iš prigimtosios srities ir joje pasiliekančios. 
Nei privatinėje tad, nei viešojoje plotmėje ne- 
randame nieko, kuo šv. Kazimieras išsiskirtų iš 
kitų šventųjų ir patrauktų mūsų dėmesį bei muū- 
sų širdį. Mielas, išmintingas, skaistus jaunikai- 
tis. Tačiau tokių turime šventųjų eilėse daugy- 
bę! Savo tikrove šv. Kazimieras iš tikro nera 
būdingas. Jis mus traukia savęsp ne tuo, kuo 
jis buvo, bet tuo, ką jis mums sako ir reiškia.— 
Kaip tai suprasti? 


A. Rademacheris, specialiai tyrinėjęs vidinį 
šventųjų gyvenimą, įspėja mus nemėginti traukti 
šventųjų iš erdvės bei laiko rėmų. “Šventumas 
yra malonė, bet neviena tiktai molonė.t) Šven- 
tumas yra jungtinis vaisius malonės ir prigim- 
ties. Kaip įvairi yra malonė, taip įvairi yra ir 
prigimtis, ir šis abipusis įvairumas sukuria nuo- 
stabiai įvairių šventų asmenybių. Kiekvienas 
šventasis yra kitoks, nes kiekviename yra kitaip 
susiklostęs santykis tarp malonės ir prigimties. 
Šventojo prigimčiai priklauso ne tik individua- 
linė jo psichologija, ne tik jo šeimininis ir tau- 
tinis paveldėjimas, ne tik auklėjimas bei lavi- 
nimas, bet ir laikas, kuriame jis gyvena bei vei- 
kia. Kiekvienas šventasis daro įtakos savam lai- 


3) Z. Ivinskis, op. cit. p. 45. 


4) A. Rademacher, Das Seelenleben der Heiligen, 
Paderborn 1520, p. 98. 

kui, sykiu tačiau jis ir pats gauna, kaip Rade- 
macheris sako, “laiko žymę" (p. 113). Pasauli- 
nės istorijos atstovai linksta šią žymę aiškinti 
amžiaus sąlygų padaru, tačiau teologas regi jo- 
je dieviškosios Apvaizdos ženklą, kuris šventąjį 
padaro Viešpaties įrankiu laiko klausimams 
spręsti. Istorijos teologijos šviesoje “laiko žy- 
mė' šventojo būtyje virsta kelrodžiu — ne tiek 
jam pačiam, kiek tautai, kuri jį garbina. Žmo- 
nės savaimingai pajaučia šios žymės prasmę ir 
aplinkui ją sutelkia savo atodūsius. 


Šv. Kazimieras kaip tik ir yra vienas iš to- 
kių “laiko žymės" šventųjų, gal net pats ryš- 
kiausias tarp visų kitų. Jo žemiškojo gyvenimo 
metu kilusi laiko problematika kaip tik susiri- 
šo su jo asmeniu, o vėliau virto aiškiu pagrin- 
du jo kultui. Šv. Kazimieras patraukė tautos 
dėmesį ne savo individualinėmis dorybėmis (to- 
kio tipo ir tokio rango šventųjų yra Bažnyčio- 
je labai daug!), bet kaip tik tuo, kad atsistojo 
šios problematikos priekyje ir virto dvasiniu jos 
vadovu. Lietuvių tauta pažiūrėjo į jį kaip į 
simbolį istorinio jos uždavinio sprendime. Čia 
kaip tik ir glūdi šio asmeniškai taip nebūdingo 
šventojo visuotinė reikšmė — ne tik mums, bet 
ir visai krikščioniškajai Vakarų Europai. 


Savo knygoje “Šventasis Kazimieras" prof. 
Z. Ivinskis prasmingai pastebi, kad “gyvas bū- 
damas, šv. Kazimieras veržėsi kovoti pietuose su 
krikščionybės priešais turkais" (p. 49). Tačiau 
tai buvusi daugiau jaunuoliška jo svajonė, negu 
tikras pašaukimas, ir ne šitaip “jis turėjo atlik- 
ti svarbią savo tautai misiją" (tp.). Šv. Kazi- 
miero pašaukimas ir “jo kultas siejasi su dviejų 
kultūrų ir dviejų konfesijų kova rytuose ant pa- 
čios Katalikybės ribos'' (tp.). Tai Vakarų Krikš- 
čionybės kova su rusiškosios ortodoksijos užma- 
čiomis, kurios kaip tik brendo šv. Kazimiero 
gyvenimo metais. Šią kovą patyrė šventasis dar 
gyvas, jai atsidėjo savo darbais ir jos simboliu 
virto po mirties. 


Gimęs ir augęs Lenkijoje, šioje visiškai ka- 
talikiškoje ir vakarietiškai nusiteikusioje šalyje, 
šv. Kazimieras buvo Vakarų Krikščionybės ap- 
spręstas iš pat mažens. Tačiau šis apsprendi- 
mas buvo savaimingas. Jis nebuvo dar sąmonin- 
gas ryžtas pašaukimo prasme. Krokuvoje šv. 
Kazimieras dar nejautė tos įtampos, kuri jau 
buvo ir vis labiau augo tarp Rytų ir Vakarų, 
nes Krokuva buvo vieningas — katalikiškas ir 
vakarietiškas — centras. Ši įtampa atsiskleidė 
šventajam tik Lietuvoje. Pakartotinai gyvenda- 
mas Vilniuje (1475 ir 1479), šv. Kazimieras pa- 
tyrė, kad Lietuva, o pirmoje eilėje jos sostinė, 
iš tikro yra “dviejų pasaulių slenkstis", kaip tai 

gražiai išreiškė po puspenkto šimto metų mūsų 
istorijosofas St. Šalkauskis“) Tai slenkstis, prie 
kurio susidūrė ne tik barokas su bizantišku sti- 
liumi, ne tik slavų kalba su lietuviškaja, bet ir 
Katalikybė su Pravoslavija; susidūrė ne taikin- 
gam sugyvenimui, bet varžyboms už žygiavimą 
priekin: pasaulėžiūra, kuri laimėsianti Vilnių 
su Lietuva, tikėjosi galėsianti žygiuoti toliau — 
viena į Vakarus, kita į Rytus. Šv. Kazimieras 
tuojau suprato, kad Vilnius yra rungtynių cent- 
ras: Čia stačiatikių įtaka buvo gana gili“) ir va- 
karietiškoji Krikščionybė čia nebuvo taip jau 
savaime suprantamas dalykas kaip Krokuvoje. 
Jau tik akių žvilgis į Vilnių rodė šio miesto dvi- 
lypumą: bizantiški ortodoksinių bažnyčių bokš- 
tai maišėsi tarp katalikiškųjų bažnyčių bokštų; 
pravoslavų popai žingsniavo gatvėse su bernardi- 
nų vienuoliais; gudų kalba buvo nuolatos girdi- 
ma; ortodoksų reikalavimai buvo kasdien jau- 
čiami. Vilnius sakyte sakė jaunam karalaičiui, 
kad čia vyksta lemtingos rungtynės ir kad jų 
akivaizdoje jis negali būti tik žiūrovas: jis turi 
jų atžvilziu apsispręsti jau tik dėlto, kad jis yra 
ne privatinis asmuo, bet karalaitis, savo tėvo 
pavaduotoias valstybės, tautos ir (anuo metu) 
pasaulėžiūros reikaluose. Ir šv. Kazimieras ap- 
sisprendė. Iš Krokuvo atsinešta savaiminga va- 
karietiška Krikščionybė Vilniuje virto jo ryž- 
tu, padariusi jo asmenį simboliu visam vėles- 
niam lietuvių tautos santykiui su  ortodoksine 
Rusija. 


Prof. Z. Ivinskis griauna savo knygoje le- 
gendą, esą “jaunas karalaitis išprašęs tėvo įsa- 
kymą, draudusį visoje Didžiojoje Lietuvos Ku- 
nigaikštijoje statyti naujas ir taisyti senas cerk- 
ves" (p. 42). Cerkvių statymo varžymas esąs 
šv. Kazimierui klaidingai priskiriamas (p. 44). 
Jis “prašęs tėvą vien to, kad naujos cerkvės ne- 
būtų leista statyti, kur jos nebuvo reikalingos" 
(p. 42). O jos nebuvo reikalingos ten, kur vie- 
nuoliai bernardinai jau buvo isisteigę savas mi- 
sijas ir išvystę savą veiklą. Šv. Kazimieras rė- 
mė bernardinų misijas Rytų Lietuvoje, ir jos 
turėjo ten nemažo pasisekimo, tuo labiau, kad 
po Florencijos unijos (1439) noras praktiškai 
susijungti su Romos Bažnyčia Lietuvos valdo- 
muose slavų plotuose buvo gana gyvas, nors ir 
mažai sekmingas.") Tai buvo pirmas šv. Kazimie- 
ro žingsnis sulaikyti pravoslavų įtakos skleidi- 
mąsi Lietuvoje. Būdinga tačiau, kad anoji le- 
genda apie cerkvių statymo draudimą kaip tik 
susitelkė apie šventojo asmenį. Tai irgi buvo 


5) Plg. Sur les confins de deux mondes, Genėve 1919. 

6) Prof. Ivinskis, op. cit. 42, 

*) Plg. A. M. Ammann, Ostslawische Kirchenge- 
schichte, Wien 1950, p. 137-147, 2 


nurodymas, kad lietuviai šv. Kazimiere iš tikro 
juto užtvarą prieš ortodoksinius kėslus ir todėl 
visas savo antirusiškas ir antipravoslavines nuo- 
taikas emė sieti su šventojo asmenybe bei dar- 
bais. 


Antras šv. Kazimiero būdingas žingsnis šia 
linkme buvo pasipriešinimas popiežiui jo san- 
tykiuose su Maskva. “Popiežiaus kanceliarijoje 
jau buvo rengiamasi pripažinti Maskvos kuni- 
gaikščiui Jonui caro titulą".5)) Pop. Sikstas IV 
pritarė Jono III vedyboms su paskutiniojo Paleo- 
logo dukterimi Irena, nes tikėjosi, kad iš šios 
sąjungos bus naudos ir Bažnyčiai?) Todėl Jo- 
no III pastangos gauti caro titulą atrodė popie- 
žiui palaikytinos. Tačiau “šventasis Kazimie- 
ras, kuris visada buvo uolus popiežiaus gynėjas, 
šiuo atveju stojo prieš Romos sumanymus“'.!?) 
Jauno karalaičio pasipriešinimas iš sykio atrodo 
keistas, tuo labiau, kad tai buvo šventojo pasi- 
priešinimas augščiausiajam Bažnyčios autorite- 
tui — tegul ir žemiškuosiuose reikaluose, Žinant 
tačiau ano meto popiežiaus pastangas palenkti 
savam autoritetui ir žemiškuosius dalykus, rei- 
kia pripažinti, kad šv. Kazimiero pasipriešini- 
mas buvo drąsus žingsnis. Bet jis buvo išmin- 
tingas ir didžios reikšmės. Roma regėjo tik Mask- 
vos paviršių, o nejautė jos dvasios. Ji manė, kad 
kardinolo Bessariono augintinė Irena ir caro ti- 
tulas jos vyrui Jonui III palenks Maskvą Romos 
pusėn. Tuo tarpu šv. Kazimieras žvelgė žymiai 
giliau. Jis jautė, kad visi šie Romos meilikavi- 
mai Maskvai nieko Bažnyčiai nepadės, nes Mask- 
va jau seniai, jau nuo kunigaikščio Vasililiaus 
laikų, yra aiškiai apsisprendusi prieš Romą ir šio 
apsisprendimo sąmonę padariusi naująja religine 
savo ideologija. Apie tai kalbėsime kiek žemiau. 
Šios naujosios ideologijos užmačios buvo šv. Ka- 
zimierui gerai suprantamos. Jos tad ir pastūmė- 
jo jauną šventąjį pasipriešinti popiežiaus politi- 
kai. Taigi tiek vidaus (cerkvių statymo aprėži- 
mas), tiek užsienio palitikoje šv. Kazimieras iš 
tikro pasirodė kaip Maskvos planų ardytojas. 
Be abejo, trumpas šventojo gyvenimas neleido 
jam šios užtveriamosios veiklos išvystyti. Ta- 
čiau tai, ką jis buvo pradėjęs, susiklostė lietuvių 
tautos sąmonėje kaip nurodymas ir paskatini- 
mas tęsti toliau kovą su Maskvos žygiavimu Va- 
karų linkui. 


Šv. Kazimieras kaip kovos su Maskva sim- 
bolis bei vadovas iškilo visu ryškumu tik po 
mirties. Praėjus 36-riem metam po šventojo 
mirties, į Vilnių atvyko popiežiaus legatas vysk. 


8) Z. Ivinskis, op. cit. p. 46. 
9) Plg. Ammann, op. cit. p. 163. 
10) Z. Ivinskis, op. cit. p. 46. 


Z. Ferreri (1520), ir rado šv. Kazimiero garbi- 
nimą Lietuvoje jau stipriai pasklidusį, bet — 
"antimaskoliškoje nuotaikoje".!') Nėra abejonės, 
kad lietuvių mūšis su rusais Dauguvos (1518) 
buvo pagrindas šiom antimaskoliškom nuotaikom. 
Karalius Zigmantas Senasis, atskubėjęs ginti Po- 
locko tik su negausiais lietuvių būriais, turėjo 
stoti kovon su didele Maskvos kariuomene. 'Ta- 
da jis meldėsi į šv. Kazimierą, pažadėjo dar 
uoliau rūpintis jo kanonizacija ir prašė jo pa- 
galbos. Ir iš tikro, prie Dauguvos upės stovin- 
tiems lietuviams pasirodė ant balto žirgo ir bal- 
tu apsiaustu jaunikaitis, pirmas įjojęs į upę ir 
tuo padrąsinęs lietuvius, kurie rusus sumušė ir 
Polocką apgynė. Tai yra turbūt labiausiai ištir- 
tas šv. Kazimiero stebuklas!?); sykiu tai yra ir 
pradžia ano istorinio pašaukimo, kurį šv. Kazi- 
mieras vėliau vykdys ligi pat mūsų dienų. Ant- 
ras šios rūšies pasirodymas įvyko 1654 m. besi- 
braunant Lietuvon Šemeretjevo kariuomenei.!š) 
Šis stebuklas nebuvo giliau tyrinėtas. Bet jeigu 
jis ir nebūtų autentiškas, tai lietuvių nuolatinis 
kreipimasis į šv. Kazimierą jų kovose su Mask- 
va kiekvienu atveju yra labai būdingas. Jis yra 
ženklas, kad šalia asmeninio pobūdžio stebuklų, 
kaip išgijimas ar pagalba individualinėse sunke- 
nybėse, šv. Kazimieras išgarsi lietuvių tautoje 
kaip jos nuolatinis bendradarbis bei padėjėjas 
rungtynėse su Maskva. Visa, ką lietuvis savo 
širdyje sunkaus turėjo prieš rusus, jis sutelkė 
prie šv. Kazimiero karsto. “Karštas žmonių tikė- 
jimas vis labiau siejo Kazimiero kultą su anti- 
pravoslaviniu ir antimaskoliniu nusistatymu"'.14) 


Nenuostabu, kad Maskva jautė šį šv. Kazi- 
miero pobūdį ir pradėjo kovą su jo kultu. Toje 
vietoje, kur ant Dauguvos netoli Polocko buvo 
pasirodęs šventasis, buvo 1645 m. pastatyta jo 
garbei koplyčia. Po aštuonerių metų Aleksiejaus 
kariuomenė ją sunaikino. Dar daugiau: Maskvos 
archirejus šv. Kazimierą Polocke ekskomunika- 
vo.!5) Tai turbūt yra vienintelis atsitikimas, kad 
viena krikščioniškoji Bažnyčia ekskomunikuotų 
mirusį kitos Bažnyčios šventąjį. Tačiau ši eks- 
komunika buvo nukreipta ne prieš šv. Kazimie- 
ro asmenį, bet prieš jo garbinimą, iš kurio lie- 
tuvis sėmėsi jėgos kovai su rusų užmačiomis. Ši 
ekskomunika buvo taip pat ženklas, kiek orto- 
doksų Bažnyčia padeda rusams imperialistiniuose 
jų žygiuose. Ši ekskomunika buvo galop įrody- 
mas, kad į Vakarus žygiuojanti Maskva neša 
ne tik politinę vergiją, bet ir dvasinį sunaikini- 


11) Z. Ivinskis, op. cit. p. 44. 
12) Z. Ivinskis, op. cit. 122 p. 
Lo) paA23 D: 

ATA D. 

Lo p Lp: 

mą, nuo kurio net krikščioniškieji Vakarų šven- 
tieji nėra išskiriami. Kartu su rusų kariuomene 
brovėsi Lietuvon ne tik rusiškoji visuomeninė 
sistema, bet ir skirtinga kultūrinė bei religinė 
dvasia. Kadangi šv. Kazimieras kaip simbolis 
pastojo šiam brovimuisi kelią, Maskvos archire- 
jus mėgino sava ekskomunika šią kliūtį paša- 
linti. 

Priešiškas rusų nusistatymas šv. Kazimiero 
atžvilgiu neišnyko nė vėliau. “Lietuvą rusams 
galutinai užėmus po trečiojo padalinimo (1795), 
puošni šv. Kazimiero bažnyčia Vilniuje buvo pa- 
versta cerkve“.!*) Kodėl kaip tik šv. Kazimiero 
bažnyčia? Vilniuje katalikiškųjų bažnyčių juk 
buvo nemaža. Kodėl ortodoksų dvasiškiai kaip 
tik pasirinko tąją, kuri buvo pašvęsta šv. Kazi- 
miero garbei? Atsakymas aiškus: šv. Kazimiero 
bažnyčios supravoslavinimas buvo ne kas kita, 
kaip tesinys jo asmens ekskomunikos. Ortodok- 
sų dvasiškiam šv. Kazimiero kultas buvo kris- 
las akyje, ir jie naikino jį visais galimais būdais. 
Sykiu su šv. Kazimiero bažnyčios supravoslavi- 
nimu atėjo ir šv. Kazimiero šventės kliudymas. 
“Kai katalikai kitas šventes galėjo dar nekliudo- 
mai švęsti, Kazimiero šventė kovo 4 d. buvo 
varžoma. Jei tą dieną katalikai mokiniai nepa- 
sirodydavo pamokose, jie būdavo baudžiami?'.!7) 
Devynioliktojo amžiaus viduryje rusai uždraudė 
giedoti giesmę į šv. Kazimierą “Kazimieras šven- 
tas iš dangaus atėjo".'*) Net pats šventojo kū- 
nas neturėjo ramybės. Jau 1654 m. vyskupas 
Jurgis Tiškevičius susirūpinęs klausė popiežių, 
kur paslėpti šventojo palaikus, kad jų neišnie- 
kintų atėię rusai. Tada šv. Kazimiero relikvijos 
buvo išgabentos iš Vilniaus ir paslėptos. Antrą 
kartą jas reikėjo slėpti nuo rusų 18 amžiaus vi- 
duryje. Trečią kartą jau bolševikai įsakė jas 
paimti iš Vilniaus katedros ir perkelti į šv. Pet- 
ro ir Povilo bažnyčią Antakalnyje. 


Taigi jau keturi šimtai metų su viršum, kai 
šv. Kazimieras yra rusų persekiojamas — ne dėl 
asmeninių savo žygių (šie yra visiškai nekalto 
pobūdžio), ne dėl savo politikos kaip karalaitis 
(šios jis nespėjo išvystyti), bet kaip tik dėl sim- 
bolinės savo prasmės bei reikšmės lietuvių tau- 
tai, kurios erdvėje bei laike eina kova už Rytų 
ir Vakarų persvarą kultūrinėse bei religinžse 
rungtynėse. Ir tik šių rungtynių šviesoje galima 
suprasti iš vienos pusės vis didėjantį lietuvių 
prisirišimą prie šv. Kazimiero, iš kitos — taip 
pat vis didėjantį rusų nepakentimą šio malonaus 
bei skaistaus jaunikaičio. Šv. Kazimiero kultas 

16) T. p. 17-18 p. 

1) T pi 

18) T. p. 

atremtas į istorinę lietuvių tautos sąmonę, rodo, 
kad Lietuva yra pačios Apvaizdos pašaukta būti 
užtvara prieš Maskvos slinkimą į Vakarus. Visos 
tautinės lietuvių jėgos yra mobilizuojamos šiam 
slinkimui atremti. Visi uždaviniai susitelkia į šį 
vieną didžiulį istorinį uždavinį. O vadovas šio- 
se lemtingose rungtynėse kaip tik iškyla šv. Ka- 
zimiero asmenyje. Tai yra giliausia šv. Kazi- 
miero kulto prasmė. 


Bet ši prasmė yra dar tik formalinė. Šv. 
Kazimiero kulto istorija rodo aiškų antirusišką 
ir antipravoslavišką pobūdį, kurį vargu rastume 
bet kurio kito šventojo garbinime. Tuo šv. Ka- 
zimieras darosi originalus bei prasmingas. Ta- 
čiau mums reikia įžvelgti ir šio antirusiško bei 
antipravoslaviško pobūdžio turinį. Mums reikia 
suvokti ir tai, kodėl šv. Kazimieras, dar gyvas 
būdamas, stojo kovon su Maskvos įtaka, o miręs 
virto šios kovos simboliu visai lietuvių tautai 
jos istorijos eigoje. Kas yra toji Maskva, kurios 
priešginybė šv. Kazimieras buvo ir tebėra? 


2. Kazimierinės kovos turinys 


Visai nenuostabu, kad šv. Kazimiero gyve- 
nimo metais stiprėjanti Maskva darėsi vis di- 
desnis politinis Lietuvos ir Lenkijos priešas. Nu- 
sikračiusi totorių jungu ir suvienijusi geroką 
skaičių slaviškųjų žemių, Maskvos kunigaikšti- 
ja turėjo pagrindo jaustis virstanti nauju cent- 
ru Rytuose, galingu centru, kuriam buvo nepa- 
keliui su jungtine lietuviškai-lenkiškąja valsty- 
be. Todėl kova už politinę pirmenybę Rytuose 
darėsi visiškai savaiminga ir suprantama. Rei- 
kia manyti, kad ir popiežius šį Maskvos augi- 
mą matė, todėl mėgino jį taip lenkti, kad jis 
bent nekenktų Romos interesams. Čia ir glūdi 
pagrindas, kodėl Vatikano kūrija svarstė, ar ne- 
pripažinti Jono III Rusijos imperatoriumi. Ta- 
čiau tai. ka Roma anuo metu vargu ar matė, 
bet ką šv. Kazimieras aiškiai jautė, buvo mesi- 
janinis Maskvos pobūdis. Maskva stiprėjo anuo 
metu daugiau, negu tik kaip politinė jėga. Ji 
slinko į Vakarus ne tik kaip vis labiau besijun- 
gianti valstybė, bet ir kaip naujos “Rytų šviesos" 
(ex oriente lux!) nešėja. Mesijaninis Rusijos 
pašaukimas gelbėti Europą ir net visą pasaulį 
kaip tik pradėjo bręsti šv. Kazimiero šimtme- 
tyje. Šv. Kazimiero gyvenimo metais kūrėsi 
Maskva kaip trečioji Roma. 


Posakis “Maskva — trečioji Roma" yra jau- 
nesnis, negu šv. Kazimieras: jį randame vienuo- 
lio Philotheos laiškuose, rašytuose pačioje 16 
šimt. pradžioje kunigaikščiui Vasilijui, Jono III 
sūnui. Šiuose laiškuose iau prasiveržia aiški me- 
sijaninė Rusijos sąmonė, suformuluota į ištisą 


SV. KAZIMIERAS 


(Paveikslas Krosnoje, pieštas 
apie 1637 m.) 


istorijosofiją. Visi žinome, kad šv. Jono Apreiš- 
kimų knyga vaizduoja Bažnyčią, kaip Moterį, 
kuri, slibino persekiojama, bėga nuo jo į dyku- 
mas, o pati žemė jai padeda, sugerdama upę, 
paleistą slibino, kad prarytų Moterį-Bažnyčią 
(plg. Apr. 12, 13-16). Šį tad Bažnyčios bėgimą 
nuo slibino vienuolis Philotheos aiškina kaip 
Bažnyčios bėgimą iš Romos. Roma, iškeldama 
popiežių į Bažnyčios galvos rangą, pažeminusi 


Kristų. Saulėtoji Moteris tad palikusi Romą ir 
pabėgusi į Konstantinopolį kaip į antrąją Romą. 
Tačiau ir ši galop išdavusi Kristų, pasirašydama 
susijungimo dekretą Florencijos susirinkime 
(1439). Todėl Konstantinopolis buvęs Dievo nu- 
baustas ir atiduotas stabmeldžiams (1453). Ta- 
da Moteris-Bažnyčia pabėgusi į trečiąją Romą— 
į Maskvą. Taigi dvi Romos kritusios, bet tre- 
čioji stovinti, o ketvirtosios iš viso nebebūsią. 

Trečioji Roma — Maskva šviečianti kaip 'vie- 
nintelė apaštališkoji Bažnyčia", kurią saugojąs 
maldingas caras, augąs išmintimi bei malone 
pas Dievą.!*) Šie žodžiai buvo Philotheos rašyti 
jau po šv. Kazimiero mirties, tačiau jie yra 
anaiptol ne pradžia. Jie yra greičiau sąmoninga 
išraiška to, kas prasidėjo žymiai anksčiau, bet 
kas subrendo kaip tik šv. Kazimiero gyvenimo 
metais. 


Septyniolika metų prieš šv. Kazimiero atė- 
jimą į šį pasaulį įvyko Florencijoje Bažnyčios 
susirinkimas, kurio uždavinys buvo atstatyti 
pairusią Rytų-Vakarų vienybę. Šalia daugybės 
Rytų Bažnyčios atstovų šiame susirinkime da- 
lyvavo ir Rusijos atstovas, Maskvos ir Kijevo 
metropolitas Izidorius, kuris 1439 metų liepos 
6 dieną pasirašė su visais kitais susijungimo ak- 
tą “visų rytinių slavų vardu“.??) Tuo būdu Ru- 
sija buvo sujungta su Roma. Wl. Solovjovas 
laikėsi nuomonės, kad šis susijungimo aktas te- 
begalioja, nes niekas iš kompetentingų Rusijos 
Bažnyčios atstovų niekad nėra jo atšaukęs. Tie- 
sa, pasaulinė Rusijos valdžia neleidusi šio akto 
praktiškai įvykdyti. Bet kadangi pasaulinių val- 
dovų įsikišimas yra neteisėtas ir todėl niekinis, 
tuo būdu Rusijos Bažnyčia, formaliai imant, 
buvo ir tebėra sąjungoje su Roma.*!) Taip ma- 
nė Solovjovas. Deja, pačių ortodoksų pažiūra į 
šį susijungimo aktą buvo ir tebėra visiškai ki- 
tokia. Bažnyčių susijungimo akte, pasirašyta- 
me metropolito Izidoriaus, jie regėjo ir teberegi 
Kristaus išdavimą, nuo kurio Rusiją išgelbėjęs 
ne kas kitas, kaip tik pasaulinis jos valdovas, 
Maskvos didysis kunigaikštis Vasilijus, laimėda- 
mas tuo būdu sau ir savo įpėdiniams Krikščio- 
nybės gynėjo bei globėjo vaidmenį. Šioje sam- 
pratoje kaip tik ir glūdi visa rusiškoji istorio- 
sofija ir rusiškosios valstybės santykis su Baž- 
nyčia. Panagrinėkime šią istoriosofiją kiek ar- 
čiau. 

Pasirašęs susijungimo aktą, metropolitas 
Izidorius buvo popiežiaus Eugenijaus IV pakel- 
tas į kardinolus, paskirtas legatu a latere Lie- 
tuvai, Livlandijai ir Rusijai, aprūpintas popie- 
žiaus laiškais kunigaikščiui Vasilijui ir išsiųs- 
tas į Maskvą, kad ten praneštų bei įvykdytų 
Bažnyčių susijungimą. Maskvą Izidorius pasie- 
kė 1441 metais. Įžengimas į miestą buvo labai 
iškilmingas: kaip popiežiaus legatas Izidorius 
ėjo procesijoje, kurios priekyje buvo nešamas 
lotyniškasis kryžius. Praslinkus trim dienom, 


19) Plg. H. Schaeder, Moskau das dritte Rom, 
Hamburg 1929, p. 55. 
į 20) A. M. Ammann. op. cit. 141 p. 

21) WL Solowjew, Rėpouse a la correspondence de 
'Cracov'e. Werke III, p. 133, 

Izidorius laikė Kremliuje iškilmingas pamaldas, 
maldoje už dvasiškiją pirmoje vietoje paminė- 
jo popiežiaus vardą, o po pamaldų perskaitydi- 
no susijungimo aktą. Bet jau skaitymo metu 
kunigaikštis Vasilijus protestavo, o išeinant Izi- 
doriui iš bažnyčios, jis buvo suimtas ir uždary- 
tas vienuolyne. Vėliau jis pabėgo iš šio kalėji- 
mo, jieškojo paramos pas Tvėrės kunigaikštį 
Borisą ir pas šv. Kazimiero tėvą, tačiau šiojo 
buvo blogai priimtas??) ir iš Naugarduko 1442 
metais išsiųstas į Italiją. Tuo tarpu Vasilijus pa- 
skyrė naują Kijevo ir visos Rusijos metropolitą 
(Riazanės vyskupą Joną), pasipriešindamas tuo 
būdu tiek imperatoriaus, tiek Konstantinopolio 
patriarcho valiai. Bažnyčių susijungimas nejį- 
vyko, nes to nenorėjo Maskva — ne kaip dvasi- 
nis, bet kaip politinis centras. 


Šiuo metu yra labai įdomu patirti, kaip 
aną istorinį faktą aiškina dabarties ortodoksai— 
ne sovietiniai, bet gyveną laisvuose Vakaruose. 
Atrodo, kad gal geriausiai dabartinį ortodoksų 
nusistatymą šiuo atžvilgiu yra išreiškęs A. V. 
Kartašovas, bažnytinės istorijos profesorius Pa- 
ryžiaus ortodoksų dvasinėj akademijoj. Štai 
kaip jis aiškina Vasilijaus žygį sukliudyti Ru- 
sijos susijungimą su. Roma; aiškina ne istoriš- 
kai, bet teologiškai. Metropolitui Izidoriui per- 
skaičius susijungimo aktą, sako Kartašovas, “ru- 
sų vyskupus prislėgė mirtina trijų dienų tyla. 
Pirmasis atsipeikėjo didysis kunigaikštis Vasi- 
lij Vasiljevič, kuris paskelbė Izidorių eretiku, 
ir — rusiškoji dvasia tarsi prisikėlė iš trijų die- 
nų karsto. Ivyko kažkas nepaprasto, nepamirš- 
tamo, lyg tai būtų buvęs .apreiškimas iš augš- 
to"'.“*) Kad suprastume, kodėl Kartašovas Vasi- 
lijaus žygiui skiria tokios didžios reikšmės, pri- 
siminkime, jog Florencijoje pasirašytą Bažnyčių 
sujungimą vadina “tikėjimo pakeitimu", kurį 
padarė “visas pravoslavijos žiedas — imperatorius, 
patriarchas ir visas archirejų susirinkimas 
(sobor)“. Tai, pasak Kartašovo, “ligi gelmių su- 
krėtė rusiškąją sielą“. Su metropolito Izidoriaus 
grįžimu Maskvon atsekė ir “liūdnas antikristi- 
nio pakeitimo šešėlis“. Todėl Vasilijaus pasiprie- 
šinimas Kartašovo yra laikomas visos rusiško- 
sios Krikščionybės išgelbėjimu nuo antikristo už- 
mačių. Savo žygiu kunigaikštis Vasilijus pasi- 
rodė esąs “organas ir garsiakalbis visuotinės (so- 
bornovo) bažnytinės sąmonės" (p. 34). Bažny- 
čia kaip visų tikinčiųjų bendruomenė ir todėl 
nešėja prabilo Vasilijaus lūpomis. Tai buvęs 
“mistinis pašventimo aktas" (p. 36), Vasilijų pa- 
kėlęs į “tikrus visos pasaulinės pravoslavijos ca- 

22) Plg. Ammann, p. 144, 


23) A. V. Kartašev, Vozsozdanie sv. Rusi, Paris 
1956, p. 34. 


rus“ (p. 34). Šimtą metų anksčiau, negu įvyko 
"ceremoninis patepimas“ (p. 36) (formaliai pir- 
masis Rusijos caras Jonas buvo vainikuotas ir 
šv. aliejais pateptas tik 1547 metais). Tuo bū- 
du “Maskvos valstybė, — sako Kartašovas, — 
staiga tapo Kristaus karalystės istorijoje pasku- 
tine nešėja, sarge ir indu" (p. 36). Taigi maž- 
daug septyniasdešimt metų anksčiau, negu vie- 
nuolis Philotheos pavadino Maskvą trečiąja Ro- 
ma, ji Vasilijaus žygiu jau buvo virtusi trečiąja 
Roma, t. y. bažnytinės tiesos priebėga nuo išda- 
vimo. Saulėtajai Moteriai-Bažnyčiai, persekioji- 
jamai slibino, Maskvos vartus atkėlė ne kas ki- 
tas, kaip pasaulinis jos valdovas. 


Šitoje vietoje mums kaip tik ir aiškėja ta- 
sai gilus, tačiau keistas ryšys tarp rusiškosios 
valstybės ir pravoslavijos ir toji rusiškųjų val- 
dovų galia, kurią jie visados savinosi ryšium su 
religija. Juk jeigu Florencijos susirinkime visi 
išdavė Kristų, pradedant imperatoriumi ir bai- 
giant dvasiškija, ir jeigu Rusiją nuo šio išdavi- 
mo išgelbėjo ne metropolitas, ne vyskupų su- 
sirinkimas, bet Maskvos kunigaikštis, argi tai 
nebuvo paties dangaus nurodymas, jog caras virs- 
ta religijos ir Bažnyčios kertiniu akmeniu? Tris 
dienas tylėdami, Rusijos vyskupai svyravo ir ne- 
žinojo, kam jie turi paklusti: savai bažnytinei 
galvai — metropolitui Izidoriui, pasirašiusiam 
visų jų vardu susijungimo aktą, ar savai pasau- 
linei galvai — didžiajam kunigaikščiui Vasili- 
jui, protestuojančiam prieš susijungimą. Ir jie 
apsisprendė už pasaulinę galvą. Jie nusilenkė ne 
Maskvos metropolitui, bet Maskvos kunigaikš- 
čiui, tuo būdu pastatydami Rusijos valdovą Ru- 
sijos Bažnyčios priekyje. Ir tai nebuvo tik for- 
malinis nusilenkimas. Tiek anų laikų vienuolių 
rašomos kronikos, tiek šių laikų ortodoksų teo- 
logai aiškina, kaip matėme, šį nusilenkimą kaip 
nusilenkimą apreiškimui iš augšto, kaip dieviš- 
kaiam nurodymui, kur yra Kristui ištikimos 
krikščionijos tikroii atspara, būtent: Maskvos ca- 
ras i1+ Maskvos valstybė. Jeisu tad mes dažnai 
sakome, esą carizmas paglemžęs ortodoksiją, tai 
vra tik mūsųjų sąvokų perkėlimas į rusiškąją 
erdve. Vakaruose, kur Bažnyčia nuo pat savo 
pradžios kovojo ir tebekovoja už savą nepriklau- 
somybe nuo valstybės, sunku yra suprasti, kaip 
ortodoksų Bažnyčia galėjo nusilenkti valstybei 
ir kaip ji galčio caro funkcijose įžiūrėti Bažny- 
čios galvos funkcijas ir be protesto šiai galvai 
nusilenkti. Tačiau ii tai padarė visai logiškai. 
Kad Bažnyčia istorijos kovose ir maišatyse išlik- 
tu pragaro vartų nenugalėta, kaip jai tei paža- 
dėio pats jos steigėjas Jėzus Kristus (Mat. 16. 
18), ii turi turėti centrą, kuris būtų specialiai 
Šv. Dvasios saugomas ir kuris kalbėtų pačios 


dieviškosios Tiesos vardų, būdamas tikras, kad 
jo skelbimas yra neklaidingas. Tokiu centru ne- 
gali būti nei atskirai kiekvienas tikintysis, kaip 
to norėtų protestantizmas, nei visa krikščionija 
kaip bendruomenė, kaip to norėtų pravoslavija. 
Bažnyčios neklaidingumo perkėlimas į asmeninę 
krikščionies sielą paverčia Krikščionybę įvai- 
riausių nuomonių rinkinių, kuriame nėra nei 
tiesos, nes viena nuomonė neigia kitą, ką pro- 
testantizme ir regime: protestatizmas šiandien 
yra vieningas tik negatyviniu savo pradu, savo 
protestu prieš Romą, bet ne pozityviniu savo tu- 
riniu. Bažnyčios neklaidingumo išplėtimas į vi- 
są krikščioniškąją bendruomenę tiesos taip pat 
nelaiduoja, nes ši bendruomenė, kaip liudija is- 
torija, labai dažnai suskyla ir vienos kalbos ne- 
beranda: ortodoksų autokefalinės bažnyčios šian- 
dien taip pat siejasi tik formaliai, nežinodamos, 
kas jas jungia iš vidaus. Vienintelis Bažnyčios 
neklystamumo ir tuo būdu nežlungamumo lai- 
das yra vienas asmuo, kuris turi primato pilny- 
bę tiek mokymo, tiek valdymo, tiek pašventimo 
atžvilgiu ir kuris atstovauja Kristui žemėje. Tai 
yra, kaip Katalikybė moko, popiežius. Popiežius 
yra tasai centras, kuris saugo Bažnyčią nuo klai- 
dos ir kuris autentiškai skelbia krikščioniškąsias 
tiesas bei dorovės normas. 

Ortodoksų Bažnyčia tokį neklaidingą asme- 
ninį centrą yra atmetusi. Ji pripažįsta tik krikš- 
čioniškąją bendruomenę tiesos nešėja bei skelbė- 
ja. Todėl ji priima tik tąsias tiesas, kurios buvo 
paskelbtos pirmųjų septynių visuotinių Bažny- 
čios susirinkimų. Tačiau septintasis visuotinis 
susirinkimas yra įvykęs Nikėjoje 787 metais, 
taigi jau daugiau negu prieš vienuolika išmtme- 
čių. O per visą šį laiką kas buvo tąja uola, sau- 
gančia Bažnyčią nuo pragaro vartų? Krikščio- 
niškoji bendruomenė? Bet ji suskilo. Konstan- 
tinopolis atitrūko nuo Romos, Maskva atitrūko 
nuo Konstantinopolio. Solovjovo liudijimu pa- 
tys žymiausi ortodoksų teologai yra buvę nuomo- 
nės, kad “visuotinis susirinkimas Rytų Bažnyčio- 
je nėra galimas, kol ji pasilieka atskilusi nuo 
Vakarų".?4)) Vadinasi, suskilusi bendruomenė 
nustoja egzistavusi kaip tiesos nešėja. Bet isto- 
rija eina priekin, neša vis naujų situacijų ir rei- 
kalauja vis naujo sprendimo bei apsisprendimo. 
Kas tad šį sprendimą bei apsisprendimą turi 
vykdyti? Kas turėjo, rusų pažiūra, nuspręsti, ar 
ar reikia Rusijai Florencijos susirinkime jung- 
tis su Roma ar ne? Metropolitas Izidorius nebuvo 
tokio apsisprendimo nešėjas, nes jis nebuvo ker- 
tinė Bažnyčios uola: jis buvo tik primus inter 
pares. Čia tad ortodoksų Bažnyčios akys ir nu- 
krypo į pasaulinį valdovą. Caras turėjo būti ta- 


24) WI. Solowjew, Werke III, p. 203. 

sai centras, iš kurio teka krikščioniškoji tiesa 
bei galia. Caras turėjo virsti popiežiaus pakai- 
talu. Valstybė turėjo virsti Kristaus Karalys- 
tės indu. Asmeninio neklaidingo centro Krikš- 
čionybėje atmetimas savaime nuvedė ortodoksų 
Bažnyčią į valstybinės pirmenybės pripažinimą 
prieš bažnytinę pirmenybę. Pravoslavijos nusi- 
lenkimas carui buvo išplauka iš pastangų rasti 
uolą, į kurią sudužtų visos antikristinės užma- 
čios. Ir šitokia uola buvo rasta caro funkcijose. 


Vasilijaus pasipriešinimas susijungimui su 
Roma ir metropolito Izidoriaus paskelbimas ere- 
tiku buvo pirmasis šio popiežiškojo pakaitalo ak- 
tas. Bet jis buvo anaiptol nepaskutinis. Kritus 
Konstantinopoliui 1453 metais ir jo patriarchui 
virtus sultono pavaldiniu, rusai išsiaiškino tai 
kaip Dievo bausmę už susijungimą su Roma. 
Maskvos vaidmuo Krikščionybėje tada dar la- 
biau sustiprėjo. Didysis Maskvos kunigaikštis 
iš tikro pasijuto esąs “naujas imperatorius nau- 
jojo Konstantinopolio — Maskvos“ (Kartašev 
37). Jono III vedybos (1472) su paskutiniojo Pa- 
leologo, Konstantinopolio imperatoriaus, dukte- 
rimi Irena-Sofija ir bizantiniškųjų ženklų įėmi- 
mas į rusiškąjį valdovišką herbą buvo viršinis 
ženklas, kad Maskva perima Konstantinopolio 
pareigas ir kad Kristus savo tiesą iš antrosios 
Romos perkelia į trečiąją Romą — Maskvą. 
Nuo to laiko “trečiosios Romos tema virto ofi- 
cialia valstybine Rusijos ideologija“ (Kartašev 
37). Kartašovas teisingai sako, kad tai, kas vė- 
liau ivyko, buvo tik pritaikymas ir atskleidimas 
tos pačios idėjos (ebd). 


O kas gi įvyko vėliau? Ne kas kita, kaip 
praktinis popiežiškojo pakaitalo — caro iškili- 
mas viršum visos ortodoksų Bažnyčios. Jeigu 
Maskvoje sėdėjo caras kaip Konstantinopolio 
imperatoriaus rolės tęsėjas, tai šalia jo turėjo 
sėdėti ir patriachas, o ne tik paprastas metropo- 
litas. Todėl caras Fodoras 1589 metais padarė 
Maskvos metropolitą Jobą visos Rusijos patriar- 
chu. Dabar Maskva tikrai jau prilygo buvusiajam 
Konstantinopoliui ne tik savo pretenzijomis, bet 
ir savo rangais. Ši padėtis tačiau truko tik 130 
metų. Caras Petras Didysis panaikino 1721 me- 
tais Maskvos patriarchatą ir jo vietoje įsteigė 
“šventąjį sinodą" — savotišką bažnyčios reikalų 
ministeriją, kurios priekyje stovėjo vyriausiasis 
prokuroras — pasaulietis. Ortodoksų Bažnyčia 
nevedė jokios kovos su šia naujenybe, nes esmė- 
je tai buvo visiškai suprantamas dalykas: jei ca- 
ras yra kertinis Kristaus Karalystės akmuo, tai 
Jis tvarko regimąią Bažnyčios organizaciją taip, 
kaip jis nori: kai nori, įsteigia patriarchatą, kai 
nori, pakeičia ji sinodu. Šis “šventasis sinodas" 
išsilaikė ligi pat sovietinės revoliucijos. Bet jis 

visą laiką pabrėždavo, kad yra caro institucija ir 
kad pasaulinė valdžia yra jo kompetencijos šal- 
tinis bei jo autoriteto pagrindas. Vienintelis, 
kuris šio “šventojo sinodo" nepripažino, buvo ne 
rusų vyskupai, bet — Jeruzalės patriarchas. De- 
vynioliktojo šimtmečio pabaigoje (1885) caro 
Aleksandro III vyriausybė oficialiame dokumen- 
te pareiškė, kad Rytų Bažnyčia atsisakiusi savo 
galios ir ją sudėjusi į caro rankas. Nė vienas 
Rytų Bažnyčios atstovas Rusijoje prieš šį pa- 
reiškimą neprotestavo. Vienintelis, kuris šį do- 
kumentą kritikavo, buvo pasaulietis — Wl. So- 
lovjovas.??) Nuvertus carą 1917 metais, ortodok- 
sų vyskupai vėl išsirinko patriarchą, kurio jie 
buvo neturėję beveik 200 metų, būtent Vilniaus 
metropolitą Tychoną. Tačiau šis patriarchato 
atgaivinimas anaiptol nereiškė ortodoksų Baž- 
nyčios pasiryžimo išsivaduoti iš valstybinės glo- 
bos. Jau 1923 metais Tychonas pripažino sovie- 
tų vyriausybę ir pasmerkė antisovietinį nusi- 
statymą. Tychonui mirus 1925 metais, patriar- 
cho sostas vėl pasiliko neužimtas, nes sovietų 
vyriausybė naujo patriarcho neleido rinkti. Or- 
todoksų Bažnyčią valdė Maskvos metropolitas 
Sergijus, kuris 1927 metais įvedė viežą liturgi- 
nę maldą už sovietinę valdžią. "Tarsi atsaky- 
mas į šią maldą prasidėjo tais pačiais metais 
didžiausias Bažnyčios persekiojimas, trukęs ligi 
pat antrojo pasaulinio karo. Karo metu įvyko 
nuostabus posūkis: ortodoksų Bažnyčia prisimi- 
nė šimtametę savo tarnybą valstybei ir virto ak- 
tyvia pagalbininke sovietinei vyriausybei. Šian- 
dien užsienių politiką sovietai vykdo ne tik per 
savo diplomatus, ne tik per komunistų partijas 
įvairiuose kraštuose, bet ir per ortodoksų Baž- 
nyčią, kurios atstovai uoliai kartoja sovietines 
idėjas tiek krašto viduje, tiek užsieniuose. Vis- 
tiek, ar tai būtų bakterinis karas Korejoje, zr 
taikos propaganda, ar atominių ginklų pasmer- 
kimas. ortodoksų Bažnyčia visur taria savo žo- 
di, ir šis žodis nuostabiai sutampa su sovietinės 
vyriausybės žodžiu. Už šią savo tarnybą sovie- 
tams ortodoksų Bažnyčia gavo teisę: 1. rinkti 
patriarchą (po Tychono buvo išrinktas Sergijus 
1943 m. ir dabartinis Aleksejus 1945 m.), 2. 
švęsti naujų diecezinių vyskupų, 3. atidaryti 
dvi teologijos akademijas (Petrapily ir Mask- 
voj) ir dešimtį kunigų seminarijų, 4. laisvai lai- 
kyti pamaldas, 5. remontuoti bebaigiančias irti 
bažnyčias, 6. leisti vieną vienintelį religinį laik- 
raštį — “Maskvos patriarchato žurnalą" (pradė- 
jo eiti 1943 m.). Rusų emigrantai ortodoksai, 
gyveną Vakaruose, vadina dabartinę Bažnyčią 
Sovietų Saiungoje karikatūra, nes ji ne tik pa- 
syviai nusilenkusi antikristinei valdžiai, bet ir 


25) Werke III, p. 119. 


nuoširdžiai šiai valdžiai tarnaujanti, tuo būdu 
patekusi į “nuodėmės pelkes“ ir esanti reikalin- 
ga “naujo krikšto".?6) Tačiau šis ortodoksijos 
nusilenkimas sovietams ir įsikinkymas į naują 
tarnybą yra ne kas kita, kaip logiška užbaiga 
to ilgo kelio, kuris prasidėjo rusų vyskupų nu- 
silenkimu Maskvos kunigaikščiui Vasilijui, pasi- 
priešinusiam Florencijos unijai; kuris ėjo per nu- 
silenkimą carui F6dorui, įsteigusiam Maskvos 
patriarchatą, carui Petrui Didžiajam, panaikinu- 
siam patriarchatą, carui Aleksandrui, paskelbu- 
siam Rytų Bažnyčios atsisakymą savos galios. 
Popiežiaus pakaitalo jieškojimas pasauliniuose 
valdovuose atvedė ortodoksų bažnyčią prie bol- 
ševikinio Kremliaus vartų. 


3. Kazimierinės kovos pagrindas 


Grįžkime dabar prie pradžioje pastatyto 
klausimo: kas yra toji Maskva, kurios priešgi- 
nybė šv. Kazimieras buvo ir pasiliko? — Po šios 
trumpos istoriosofinės apžvalgos, atrodo, galima 
į minėtą klausimą atsakyti. Maskva, su kuria 
šv. Kazimieras pradėjo kovą, yra ne kas kita, 
kaip valstybė įsisiurbusi į save Bažnyčią. Sa- 
vo romane “Broliai Karamazovai'"' Dostojevskis 
mėgina pajuokti katalikus, leisdamas Ivanui Ka- 
ramazovui dėstyti teoriją, esą Bažnyčios idealas 
yra virsti valstybe ir tai tokia valstybe, kuri 
apimtų visą pasaulį. Bažnyčia turinti būti ne 
viena valstybės kertelė, ne tikinčiųjų bendruo- 
menė valstybėje, bet valstybinė visuma: kiek- 
viena valstybė turinti pranykti Bažnyčioje ir 
vykdyti tiktai Bažnyčios uždavinius. Šią Ivano- 
vo Karamazovo minti ten pat patikslina kitas 
romano veikėjas, rusiškasis vienuolis tėvas Pai- 
sij, pastebėdamas, jog Bažnyčios virtimas vals- 
tybe esąs “Romos idealas" (p. 112). Tuo tarpu 
“pagal rusiškąją pažiūrą bei lūkesti ne Bažnyčia 
turi persikeisti į valstybę, bet valstybė turi pa- 
siruošti virsti Bažnyčia ir tai tiktai Bažnyčia, 
nieku daugiau“ (p. 105). Bažnyčios pastanga 
virsti valstybe, ką pasak Dostojevskio regime 
Romoje, yra trečiasis velnio gundymas (p. 112). 
Tačiau valstybės virtimas Bažnyčia esąs “orto- 
doksijos pašaukimas žemėje." “Iš Rytų bus ši 
žemė nušviesta“ — sako tėvas Paisij; tik tuo, 
kad rusiškoji valstybė “persikeis į Bažnyčią, pa- 
kils ligi Bažnyčios rango ir virs Bažnyčia visoje 
žemėje" (p. 112). Ir atsidusęs tėvas Paisij pridu- 
ria: “Tebūnie taip, tebūnie taip, amen" (p. 
105).27) 

Šitais žodžiais Dostojewskis iš tikro gražiai 
formulavo Maskvos pobūdį: Maskva yra valsty- 


26) A. V. Kartašev, Vosozdanie sv. Rusi, p. 7, 8, 11: 


bė, vis labiau virstanti Bažnyčia. Savo neapykan- 
toje katalikams Dostojewskis nepastebėjo, kad 
Roma ir Maskva išsivysto istorijos eigoje visiš- 
kai priešingomis linkmėmis. Be abejo, Katalikų 
Bažnyčia, turėdama savą valstybę, rodė ženklų, 
palaikiusių Dostojevskio tezę, esą Romos idea- 
las yra virsti pasauline valstybe. Tačiau dieviš- 
koji Apvaizda išgelbėjo Romą nuo šio pavojaus: 
šiandien Romos Bažnyčia yra tik Bažnyčia — ir 
niekas daugiau. Jeigu joje ir yra dar likusių 
valstybinių elementų, tai jie yra tik senovės pri- 
siminimai, kiekvieną kartą vis labiau nykstą, nes 
katalikiškoje sąmonėje vis labiau aiškėja jų sve- 
timumas krikščioniškajai dvasiai. Tuo tarpu 
Maskvos išsivystymas į Bažnyčią tebeauga. 
Maskvos valstybė vis labiau glemžia ne tik vir- 
šines bažnytines teises. bet ir vidines tikinčiojo 
laisves. Sąžinės, minties ir tikėjimo laisvių 
Maskvos valstybėje niekad nėra buvę. Caras per 
savo atstovus buvo augščiausias šių laisvių ap- 
sprendėjas bei teisėjas. Šiandien sovietinė Mask- 
va yra išvysčiusi bažnytinį savo pobūdį ligi augš- 
čiausio laipsnio. Sovietinė valstybė yra iš tikro 
virtusi bažnyčia, kuri apima visą žmogaus gy- 
venimą ligi pat intymiausių jo gelmių, reikalau- 
dama iš savo piliečio ne tik vykdyti jos įstaty- 
mus, bet ir ją mylėti visa savo širdimi. Ortodok- 
sijos pašaukimas, apie kurį kalba Dostojevskis 
tevo Paisij lūpomis ir kurį jis stato kaip prieš- 
ginybę “Romos ultramontanizmui“? (p. 112), 
šiandien yra Maskvos įvykdytas: Maskvos vals- 
tybė yra iš tikro pakilusi ligi bažnyčios rango. 
Belieka jai dabar tik pasklisti po visą žemę. Ta- 
čiau lengva suprasti, kad nei Dostojevskis, nei 
ortodoksų vienuoliai, pradedant šešioliktojo šimt- 
mečio Philothejum ir baigiant devynioliktojo 
šimtmečio tėvu Paisij, nesidžiaugtų šitokiu orto- 
doksijos pašaukimo įvykdymu, koki šiandien re- 
gime sovietų velstybėje. O vis dėlto tai tik yra 
logiška užbaiga to, kas yra prasidėję šv. Kazi- 
miero šimtmetyje. Kas pasaulinio valdovo as- 
menyje bei funkcijose jieško popiežiaus pakaita- 
lo, tas baigia valstybiniu totalizmu tiek virši- 
niame gyvenime, tiek asmens sąžinėje bei įsiti- 
kinimuose. Rusijos kelias per pastaruosius pen- 
kis šimtus metų tai aiškiai parodo. 


Štai tad prieš šitą Maskvos kelią ir stojo 
kovon šv. Kazimieras, nes šis kelias kaip tik ir 
prasidėjo jo amžiuje. Kai šv. Kazimieras išvydo 
šio pasaulio šviesą, Konstantinopolis jau buvo 
kritęs, ir Maskva jau buvo pasijutusi esanti tre- 
čioji Roma. Valstybės virtimas Bažnyčia jau bu- 
vo prasidėjęs. Pravoslaviškoji kultūra skverbiasi 


27) Die Brilder Karamasow, p. 103-112. Mūnchen 
1923. 

į Vakarus jau nebe kaip pasaulėžiūra, bet kaip 
valstybinių veiksnių nešama gyvenimo forma. 
Vilniuje ji susidūrė su vakarietiškąja gyvenimo 
forma, kuri, prasidedančio humanizmo įtakoje, 
jau buvo atsikreipusi į nelygstamą asmens ver- 
tingumą ir todėl negalėjo pakęsti ortodoksinio 
valstybės subažnytinimo. Šv. Kazimieras kaip 
tik stovėjo ant šių dviejų gyvenimo formų slenks- 
čio. Jo kaip šventojo priešinimasis Maskvai reiš- 
kė žymiai daugiau, negu tik politinį karalaičio 
priešinimąsi augančiai Maskvos valstybei, nes 
Maskva jo gyvenimo metais augo ne tik kaip 
grynai pasaulinė galia, bet ir kaip trečioji Ro- 
ma, vadinasi, kaip religinės galios pavergėja 
valstybės naudai. Ir šis šv. Kazimiero prieši- 
nimasis buvo perteiktas tarsi testamentas visai 
lietuvių tautai. Lietuva, priimdama krikštą Iš 
Katalikų Bažnyčios, savaime įsijungė į vakarie- 
tiškąją gyvenimo formą ir tuo būdu negalėjo 
sutikti, kad jos religinis gyvenimas būtų valsty- 
bės nešamas bei globojamas. Lietuvos valstybė 
niekados neturėjo virsti Bažnyčia. Bet kaip tik 
todėl Lietuva tapo savaiminga Maskvos priešgi- 
nybe ir savaiminga užtvara jos sklidimui į Va- 
karus. Čia tad ir glūdi giliausias pagrindas tų 
šimtametinių rungtynių, kurios ėjo ir tebeina 
lietuviškoje erdvėje taro Maskvos ir Lietuvos. 
Nevisados kiti šį pagrindą įžiūri, manydami, esą 
tokiai mažai tautai, kaip lietuviai, neverta taip 
atkakliai priešintis milžinui Maskvai. Nevisados 
net ir mes patys suvokiame, kadėl mūsų kovos 
su Maskva yra tokios reikšmingos, manydami, 
esą mes čia giname tik savo pačių tautinę eg- 
zistenciją. Iš tikro gi Lietuvos spyrimasis Mask- 
vai yra Vakarų spyrimasis Rytams. Tai asmens 
laisvės spyrimasis bendruomeninei vergijai. Lie- 
tuvos erdvėje ėjo ir tebeina kova už Žmogaus 
vertę bei pagarbą, kurią Vakarai iškovojo tokio- 
mis didelėmis aukomis ir kurią Rytai trypia be 
jokio pasigailėjimo. Tai turėtų suprasti ir kiti 
ir mes patys. Mūsų kova yra daugiau, negu tik 
kova tarp dviejų politinių jėgų: mažos ir didelės. 
Mūsų kova yra kova tarp dviejų gyvenimo for- 
mų, kurių vieną apsprendžia vis didesnis Bažny- 
čios laisvinimasis iš bet kokių valstybinių ele- 
mentų, o kitą — vis didesnis valstybės virtimas 
ideologiniu totalizmu. Mūsų kova yra esmėje 
kova Romos su Maskva! Štai kodėl ši kova lie- 

čia ne tik mus pačius, bet, kaip pradžioje sakyta, 
ir visą krikščioniškąją Europą. 

Šios kovos simbolinis vadovas kaip tik ir yra 
šv. Kaziimeras. Jo pasirodymas Lietuvos kariams 
prie Dauguvos buvo ženklas, kad lietuvių tauta, 
nors ir maža, nėra pasiryžusi pasiduoti didžiulei 
Maskvai kaip tik todėl, kad ji atstovauja visiš- 
kai priešingai idėjai, negu pravoslavija. Šia 
prasme šv. Kazimiero kultas turi nepaprastai gi- 
lios prasmės. Mes garbiname šv. Kazimerą kaip 
pradininką bei bendrininką kovos su valstybės 
virtimu Bažnyčia. Šiandien, po 500 metų, ši ko- 
va yra pasiekusi augščiausią laipsnį, nes ir Mask- 
vos valstybė yra virtusi augščiausio rango baž- 
nyčia. Todėl ir šv. Kazimiero kultas šiandien 
yra pasiekęs taip pat savo viršūnę. Tasai kuk- 
lus jaunikaitis dabar yra iš tikro ant balto žir- 
go sėdįs riteris, vedąs lietuvių tautą kovon už 
Dievo Žodį. Garbinti šv. Kazimierą šiandien reiš- 
kia ne tik atsikreipti į tokias jo dorybes, kaip 
maldingumas ar skaistumas, bet ir prisiminti pa- 
saulio kovą prieš Kristų, nes valstybėje pasau- 
lis pasiekia augščiausios galios ir tuo būdu esti 
igalinamas šią kovą vesti pačiu žiauriausiu būdu. 
Didžiausias blogis visados įsikūnija valstybės pa- 
vidalu, bet niekad didžiausias gėris neprisiima 
valstybines formas. Čia tad ir glūdi Kristaus ko- 
vos su pasauliu sunkumas ir net tragiškumas. 
Lietuvių tauta, netekusi savos valstybės, atsidū- 
re anos bažnyčia virtusios valstybės vergijoje. 
Bet kaip tik todėl, kad dabar lietuvis veda kovą 
dvasinėmis priemonėmis, jis gali labiau tikėtis 
šv. Kazimiero pagalbos, negu seniau. 

Šv. Kazimiero šventei skirtoji šv. mišių evan- 
gelija kalba apie tarnus, pasiruošusius sutikti sa- 
vo valdovą, vistiek kada jis namo pareitų — 
tegu ir labai vėelybą naktį. Tai yra iš tikro isto- 
riosofinė evangelija. Visa istorija po Kristaus 
yra ne kas kita kaip Jo laukimas, kada Jiš pa- 
sibels į savo atpirktojo pasaulio duris. Tai yra 
taip pat laukimas, kada Jis pasibels ir į atskiros 
tautos duris. Ir “palaiminti tie tarnai, kuriuos 
valdovas ras budinčius" (Luk 12, 37). Nepavarg- 
ti kovoje už Kristų yra pats svarbiausias užda- 
vinys. Šv. Kazimiero sukaktis rodo, kad ir po 
500 metų kovos mes dar nesame pavargę. Šv. 
Kazimiero garbinimas neleis mums nė toliau pa- 
vargti. 


I0BEEEVYNĖS VELĖNA 


KLZ IS LBIRAA D Ų N AS 


DIRVOZEMIS IR DEBESYS 


Aš negaliu apkursti, 
Girdėdamas duslų gruodą 
Dundant į grabo dangtį — 
Į mano karstą. 


Aš negaliu užmigti, 

Kas vakarą jausdamas, 

Kaip sunkios, pavargę rankos 
Virsta dirvožemiu. 


Ir negaliu apakti, 
Regėdamas už metų, 
Kaip mažas kauburėlis 
Išsilygina pievoj 

Ir tik vieni, tik vieni 
Amžinieji debesys 
Plaukia per lygumas. 


ŽIE M A 


Tą baltą adventą, 

Kai sustojo upeliai, 
Ežerą nugrindė ledas, 
Atėjo žiema, 

Paskutinį girių atodūsį 
Paversdama šerkšnu. 


Tą šaltą vakarą, 

Kai nutilo miškai, 

Kritusius pridengėm drobe, 
Avklojom rudine. 

Taip sniegas apkloja lygumas, 
Taip debesys dangų — — — 


Ateik, pavasari, 
Įpūski gruodan šilumą 
Ir mirusius palaidok 
Senolių apeigom. 


PEIBL E*NŽATI 


Mamertas ir Bronius žuvo pokario 
metais netoli savo tėviškių. 
Iš laiško 


Šilai, pušynai, 

Trakai, beržynai, 
Saldi šaknų žemelė — 
Ąžuolai garbuonėliai, 


Už girių laukai, 

Už sodų stogai, 

Tėvų tėvai kalnelyų — 
Saulelės dirvonėly. 


Į alką eini, 

Žolyną skini — 

Ant švento alko rankų 
Brolelių kraujas žydi. 


EV 
= 


Kalbinu, šnekinu žolę — 
Užkastus draugus. 
Grįžkit, grįžkit namole — 
Niaukiasi dangus. 


Pučia vėjas nuo marių, 
Nuo sūrių vandenų. 
Man žodžio nepratarę, 
Miegate ant kalnų. 


Po tėvynės velėna, 
Po smiltim nebyle — 
Dega, dega Pilėnai 
Pernykščia žole. 


URNA 


Raudonam puodo moly 
Eglutės, paukštis ir balta gėlė. 


Supylėm kankinio pelenus 

Į tą paprastą indą, 

Uždengėm iuoda žeme, 

Kad nieko nebijotų 

Eglutės, paukštis ir balta gėlė... 

ŠV. KAZIMIERO ZYGIS VENGRIJON 


PASTANGOS KAZIMIERAITĮ PASODINTI VENGRŲ KARALIUMI 


ZENONAS 


I. Įvadas — perdėtas Vengrijos žygio ver- 
tinimas tolimesniam jauno Kazimieraičio 
apsprendimui. 

II. Karaliaus Kazimiero Jogailaičio dinasti- 

nio į Vengriją veržimosi priežastys. 

„ Motiejaus Hunyadi (Korvino) valdymas 

Vengrijoje. 
„ Kazimieraičio 1471 metų žygis į 
Vengriją. 

V. Karalaičio sunkumai po Vengrijos žygio 

ir išvados. 


I 


“Po (Vengrijos) žygio buvo jis (princas Ka- 
zimieras) kaip sulaužytas. Jis vis labiau ir 1a- 
biau, bėgdamas iš pasaulio, atsidavė religiniam 
gyvenimui; praleido keletą metų Vilniuje, ir mi- 
rė 1484 metais pačiame jaunystės žydėjime". Ši- 
taip rašė žymusis Lenkijos istorikas, vokietis Jo- 
kūbas Caro (Geschichte Polens V 1888, 584) apie 
antrojo karaliaus Kazimiero sūnaus žygį į Veng- 
riją. Toji J. Caro mintis — apie didelį šv. Ka- 
zimiero gyvenimo lūžį tuoj po 1471 metų kam- 
panijos — buvo nuolat kartojama, p'ežiama, stip- 
rinama, kai tik būdavo užsimenami jo jaunystės 
metai. Išskyrus A. Prochaską, ji yra sutinka- 
ma beveik visoje kitoje senesnėje kazimierinėje 
literatūroje. 

Į vėlesnius šv. Kazimiero gyvenimo duo- 
mens beveik neatsižvelgus, buvo dažnai mėgsta- 
ma daryti skubotas išvadas. Anas nepasisekęs 
bandymas tapti Vengrijos karaliumi ilgai laiky- 
ta dideliu posūkiu jo gyvenime, pagrindine prie- 
žastimi Šventojo “pabėgimo? iš pasaulio... Ta- 
čiau vaidmuo to žygio, kurio metu jauno Kazi- 
mieraičio vardas pirmą kartą buvo imtas minėti 
kronikose ir įvairiuose aktuose, nebuvo tokis 1e- 
miantis. Peržvelgus patį žygį, jo eigą ir paties 
kandidato į Vengrijos sostą laikymąsi vėliau, 
neabejotini faktai rodo, jog jaunuolis, kad ir 
jautriai asmeniškai pergyvenęs patį nepasiseki- 


mą, nepabėgo iš politinio visuomeninio gyveni- 


mo. Jis, iki pat jo ligos pasunkėjimo, tėvui bu- 
vo rūpestingas pagalbininkas. 

IVINSKIS 


II 


Kai didysis Lietuvos kunigaikštis ir Lenkijos 
karalius Kazimieras Jogailaitis 1471-jų m. rudenį 
savo sūnų siuntė Vengrijon, jau turėjo jis ten 
savo giminėje prieš 30 metų pramintą kelią. 
Tada Jogailos vyriausias sūnus, Kazimiero bro- 
lis ir drauge jaunųjų Kazimieraičių dėdė, kuris, 
tapęs Lenkijos karaliumi vadinosi Vladislovu III, 
1440 m. užėmė vengrų ir čekų sostus. Pačios po- 
litinės aplinkybės tada Jogailaičiui lengvino tų 
karūnų gavimą. 


Atsitiko taip, kad imperatorius Albrechas 
II, kuris, būdamas Zigmanto Liuksemburgiečio 
žentu, paveldėjo Čekiją ir Vengriją, sugrįžęs iš 
žygio prieš turkus, staiga mirė (1439). Tiesa, 
našlė Elzbieta ašarojo ir protestavo. Ji buvo pa- 
silikusi su dviem mažytėmis dukrelėmis ir po 
vyro mirties sulaukusi vyriško įpėdinio, Ladis- 


"lovo “Postumo". Ji negalėjo tačiau Vladislovui 


Jogailaičiui sukliudyti užsidėti šv. Stepono ka- 
rūnos. Ypač Lenkijos unijos su Vengrija tada 
siekė veiklusis politikos vairuotojas Zbignevas 
Olesnickis. Jam Vladislovo tapimas vengrų ka- 
raliumi reiškė laimėjimą nuopelnų Bažnyčios 
akyce. Tuo būdu buvo stiprinamos viltys, kad 
atsiras daugiau bendrų jėgų prieš vis kylantį 
turkų pavojų. Bet viltys nyko, kai tragiškai 
baigėsi lenkų-vengrų unija. Vladislovas 1444 
m. negrįžo iš žygio prieš turkus. Jaunas kara- 
lius dingo be žinios kautynėse prie Varnos Juo- 
dosios jūros krante. 


Jaunutis Postumus, kurio globėju oficialiai 
skaitėsi imperatorius Friedrichas, tada jau ga- 
lėjo būti išrinktas karaliumi. Bet prasidėjus 
Vengrijoje savitarpio peštynėms, vis daugiau 
įtakos įgijo turtingas magnatas Jonas Hunyadi. 
Jis buvo karžygiškai pasižymėjęs eilšje kovų 
prieš turkus. "Tad seimas jį išrinko regentu. 
Hunyadi dar turėjo ir vėliau didžių -karinių pa- 
sisekimų. Padedant šv. Jonui Kapistranui, jis 
atmušė 1456 m. turkus nuo Belgrado. Tuoj po 
šito laimėjimo regentas mirė. "Tais pat metais 
(1457) mirė ir Ladislovas Postumus,: kuris ne- 
gailestingai buvo persekiojęs Jono Hunyadi gi- 


minę, jo vyriausiam sūnui nukirsdamas galvą. 
Nesunkiai jaunesnis Hunyadi sūnus Motiejus 
vad. Korvinu (Corvinus) buvo išrinktas Vengri- 
jos karaliumi (1458. I. 24). Čekijoje gi, dar La- 
dislovui jaunam esant, husitų utrakvistų vadas 
Jurgis Podebradas buvo tapęs regentu (1452), 
o po Postumo mirties ir karaliumi. 


Abiem tautiniams valdovams tačiau atsira- 
do pavojus iš jų kaimyno. Net tapęs Lenkijos 
karaliumi ir iš Vilniaus persikėlęs Krokuvon 
(1447), didysis Lietuvos kunigaikštis Kazimie- 
ras savo dėmesį vis labiau ėmė kreipti į pietus. 
Jis turėjo čia ir pirmosios jaunystės prisimini- 
mų. Kitados, kai mirė imperatorius Zigmantas 
Liuksemburgietis (1437), valdantieji Krokuvos 
ponai buvo veikę prieš šio žentą Albrechtą II-jį. 
Jie tada projektavo berniuką Kazimierą pasiųs- 
ti į Čekiją, ir tik baimė, kad husitizmas nepra- 
dėtų stiprėti ir Lenkijoje, sulaikė nuo lemiamo 
žingsnio. Tad, unijai su čekais neįvykus, Kazi- 
mieras buvo nusiųstas 1440 m. Lenkijos kara- 
liaus vietininku Lietuvon, kur jis tačiau buvo 
išrinktas didžiuoju kunigaikščiu. 

Bet štai vėliau istorija beveik kartojosi! ... 
Atrodė, jog yra atsiradusios nepalyginamai stip- 
resnės dinastinės galimybės jo paties vaikams, 
negu kitados jam pačiam ir broliui Vladislovui. 
Kazimieras buvo vedęs imperat. Albrechto II-jo 
dukterį Elzbieta Habsburgaitę. Po brolio Ladis- 
lovo Postumo nelauktos mirties, ji ėmė savo di- 
nastines teises į Čekiją ir Vengriją grįsti vad. 
legitimizmu. Elzbieta Kazimierienė buvo tvir- 
tai įisikalusi į galvą, jog, broliui mirus, tik jos 
sūnums nepriklauso būti Čekijos ir Vengrijos 
karaliais. Abu rinktieji karaliai jai atrodė tik 
uzurpatoriai, jos teisių užgrobikai, negalį į anuos 
sostus turėti jokių pretenzijų. Elzbieta ir jos 
vyras Kazimieras tad vis įrodinėjo savo teises 
j abi karalystes. 

Krokuvos dvaras ir jo politikos patarėjai šį 
kartą nesigilino ir nesvarstė, kad Elzbietos Len- 
kijon atsineštosios paveldimosios teisės į jos te- 
vo Albrechto palikimą iš tiesų buvo iliuzorinės, 
nes de facto abu sostai (vengrų ir čekų) buvo 
elekciniai. Lygias teises į tą palikimą galėjo 
pareikšti Elzbietos Kazimierienės sesuo, nutekė- 
jusi į Saksoniją. Bet ir tada politikoje pats gyve- 
nimas kurdavo reikalo “įstatymus"'! Kaip Zbig- 
nevo Olesnickio epochoje (1439-40) į tas dvi vals- 
tybes iš Krokuvos pretenzijos buvo reiškiamos 
elekciniu titulu, taip dabar buvo verčiamasi pa- 
veldėjimo argumentais. 

Tik laimė ir eilė palankių aplinkybių pa- 
dės Vladislovui Kazimieraičiui įkopti į Čekijos 
sostą, o Vengrija, nežiūrint didelių militarinių 
ir finansinių pastangų, ilgai, iki pat Motiejaus 


Korvino mirties (1490), liks jokiam Kazimierai- 
čiui neįveikiama. 

Kolei Elzbietos sūnūs dar buvo supami lop- 
šeliuose, savo žmonos teisių Kazimieras negalė- 
jo veikliai paremti. Tik 1470 metais, kai vyriau- 
siam sūnui Vladislovui jau buvo 14 metų, o 
Kazimieriukui 12, buvo imta ruošti žygių planai, 
nes atrodė, jog pačios politinės aplinkybės skatina 
į neatidėliotiną veikimą. Jauno Kazimieraičio 
Lenkijoje buvo net gailimasi, kad į užsienį nu- 
matytas atiduoti gabiausias sūnus. Savam sos- 
tui aprūpinti tačiau galėjo užtekti jaunesniųjų 
atžalų, nes šeimos laimė “karalių motinai"? per 
dešimtmetį po Kazimiero gimimo (1458-68) dar 
buvo atnešusi keturis sūnus (Joną Albertą, 
Aleksandrą, Zigmantą, Fridrichą). 


Kodėl tik 1470-71 m. Kazimieras su Elzbie- 
ta tepasiryžo veikti? Tada kaip tik atsirado pa- 
lankesnių aplinkybių, ypač Čekijoje. Savo bėdų 
verčiamas, pats Jurgis Podebradas kreipėsi į ka- 
ralių Kazimierą, neneigdamas Krokuvos atsto- 
vaujamo legitimizmo. O Vengrijoje prieš kieto 
Motiejaus valdžią būriavosi dalis magnatų, žadė- 
dami paremti Kazimiero antrojo sūnaus kandi- 
datūrą į šv. Stepono karūną. Abiejų karalaičių 
žygiai buvo beveik kartu ruošiami. 

Vladislovui Kazimieraičiui, kurį Pragon ly- 
dėjo 7000 raitelių ir 2000 pėstininkų, pusėtinai 
gerai sekėsi, ir pačios politinės sąlygos klostėsi 
geriau. Tiesa, į Olomiunco seimą Motiejaus Kor- 
vino surinkti čekų katalikai, Romai pritariant ir 
skatinant, išrinko jį Čekijos karaliumi. Net im- 
peratorius Fridrichas Motiejui užtikrino, jog tik 
jam tepripažista čekų karūną. Bet Jurgis Pode- 
bradas, kuriam niekaip nepasisekė savo pusėn 
palenkti popiežiaus, Pragos seime davė Korvinui 
“atsakymą". Aplenkdamas net savo paties vai- 
kus, Podebradas sutiko, kad Vladislovas būtų 
išrinktas Čekijos karalium. Jis tik turėjo seną 
Podebradą iki jo mirties palikti valdžioje, o toji 
nenumatytai greitai atėjo (1471. III. 22). Tad 
1471 rudenį (IX. 22) Vladislovas jau buvo 
“Auksinio miesto" šv. Vito katedroje karūnuo- 
tas Čekijos karaliumi. Kazimiero sūnų auklėto- 
jas kronistas J. Dlugošas buvo tų iškilmių liu- 
dininkas. 

Nepalyginamai komplikuočiau stovėjo ke- 
lias į Vengrijos karūną, ir ten jaunesniojo Ka- 
zimieraičio žygis nuėjo kitaip. Išvakarėse anos 
dienos, kai Vladislovas buvo pateptas karaliu- 
mi, karalaičio Kazimiero vardu Krokuvoje buvo 
paskelbtas atsišaukimas (1471. IX. 20) prieš “įsi- 
brovėlį ir uzurpatorių" Motiejų Hunyadi. Po ši- 
tokių žodžių tuojau reikėjo veikti, ir veikimui 
buvo paruošta visą kariuomenė, su kuria kara- 
laitis pasijudino 1471 m. spalių 2 d. 


109 


As A A Laasa Nk KSS Akis ae ai 


ii=59 LO 


Lietuvos-Lenkijos kareivių uniforminė apranga 


XV amžiuje. 


(Iš A. Brueknerio knygos “Tysiac Lat Kultury Polskiej") 


III 


Karalaičiui Kazimierui reikėjo kovoti ne tik 
prieš Motiejų Korviną, kuris, kaip greitai pa- 
aiškėjo, tvirčiau sėdėjo soste, negu jo priešai 
persistatydavo Krokuvoje. Nemalonu buvo, kad 
reikėjo veikti dar prieš aiškiai priešišką nusi- 
statymą Romos Kūrijos, kuri jau karaliaus Ka- 
zimiero planams stojo skersai kelio, kai šis smel- 
kėsi į Čekiją. Romai buvo padarę ypač blogą 
įspūdį, kai Kazimieras derėjosi su husitu Jurgiu 
Podebradu. Po šio mirties popiežius Paulius II 
ir šio įpėdinis Sikstas IV nesvyruodami į Čeki- 
jos sostą palaikė Korviną, kaip to buvo siekusi 
ir “Čekijos katalikų lyga". 

Motiejus Korvinas, be to, būdamas ištiki- 
mas katalikas, jau buvo pasižymėjęs kovotojas 
prieš turkus. Čia jis ėjo tėvo pėdomis, rodyda- 
mas daug sumanumo ir energijos. Iš jo buvo 
galima laukti tikro vado. Pirmiausia Korvinas 
viduie sutvirtino savo padėtį, ir už 40,000 duka- 
tų 1462 m. iš imperatoriaus Fridricho III atpirko 
šv. Stepono karūną, kurią šiam Ladislovo Pos- 
tumo ir Kazimierienės motina buvo patikėjusi 
saugoti. Tuo būdu Motiejus įgijo patį svarbiau- 
sią karališkos valdžios simbolį. Iki tol jis vis 
galėjo turėti baimės, kad Fridrichas III, kuris ir 
Vengrijos karaliaus titulą vartojo, gali pats tap- 
ti jos karaliumi. O vengrų akyse, kas per karū- 

nacijos iškilmes nebuvo užsidėjęs šv. Stepono 
vainiko, nesiskaitė tikru jų karaliumi. Pašalinęs 
šį konkurentą, Korvinas 1464 m. karūnavosi Bu- 
doje (Budapešte), ir pasijuto daug tvirčiau sos- 
te. Atrodė pavojai praėję, kai atsirado rimtas 
pretendentas iš Krokuvos, kurio tėvas valdė dvi 
dideles valstybes. 


Vengrų istorikai Motiejų laiko vienu iš žy- 
miausių savo valdovų. Ir kiti jam pripažįsta 
genialių ypatybių (J. Caro). Remdamasis mies- 
tais, vidurine ir smulkiąja riterija, Korvinas 
centralizavo savo valstybę. Dideliu jo nuopelnu 
laikoma, kad jis Vengrijoje palaikė humanizmo 
sąjūdį. Vedęs Neapolio karaliaus Ferdinando 
Aragoniečio dukterį Beatričę, Motiejus kvietė 
italų rašytojus ir meninkus, rinko rankraščius, 
kūrė spaustuves. Prie savo vardo prisidėjo ir 
lotynišką priedą “Corvinus"? (nuo corvus—var- 
nas). 


Naujosios srovės šalininkų augštinamas ir 
garbinamas, energingasis karalius labiausiai iš- 
populiarėjo savo nepalaužiamu  nusistatymu 
prieš turkus. Korvinas ėmė kreipti ypatingą dė- 
mesį į galingą Osmanų imperiją, nes joje įžvelgė 
patį didžiausią priešą ne tik Vengrijai, bet ir 
visai Europai. Tik prieš tokią galybę vien Veng- 
rijos jėgomis Motiejus nedaug tegalčio padaryti. 
Jo autoritetas tačiau kilo, kai nuo turkų ginda- 


mas savo valstybės sienas, Vengrijos priklau- 
somybėn paėmė Valakiją, dalį Serbijos ir sėk- 
mingai puolė turkus prie Adrijos Bosnijoje. 


Korvino laimėjimai po Konstantinopolio 
kritimo (1453) išsigandusioje Europoje, ypač 
Romoje ir Venecijoje, sukėlė daug džiaugsmo. 
Popiežius Pijus II prieš savo mirtį (1464) pro- 
jektavo prieš turkus didelį kryžiaus žygį, kurio 
vadu turėjo būti Motiejus. Šis sutiko, tačiau pa- 
tį vadovavimą perleisti kokiam vokiečių kariuo- 
menės vadui, jeigu tik Vokietijos imperija pri- 
sidėtų su reikšminga pagalba. Karinėms opera- 
cijoms prieš turkus Korvinas siūlė savo bazes — 
tvirtoves prie Vengrijos sienos. Ypač svarbi bu- 
vo 1456 metais narsiai apgintoji Belgrado tvir- 
tovė. Bet jungtinio žygio nepasisekė suorgani- 
zuoti, nes Europos tautos, neįvertindamos ben- 
dro pavojaus, tebegyveno savais partikuliariniais 
rūpesčiai. 

Motiejus įsitikino, jog tokiam jėgų apjungi- 
mui prieš tada vis didėjančią turkų ekspansiją 
reikėjo labiau pripažinto autoriteto. Tam galėjo 
patarnauti imperatoriaus karūna. Kai imperat. 
Fridrichas III pakliuvo į bėdą, bekariaudamas 
su husitais, jis pats pasiūlė Motiejui tapti jo įpė- 
diniu. Jis turėjo tik imperatoriui suteikti pa- 
galbos prieš Podebradą. Korvino kandidatūrą 
1468 m. palaikė ir popiežius. 


Tad buvo įdomus sutapimas! Šalia garbingo- 
jo šv. Stepono vainiko, Motiejus planavo dar už- 
sidėti ir imperatoriaus karūną. O tuo pat metu 
Krokuvos karalius rengėsi jam ne tik pastoti ke- 
lią į Čekijos sostą, bet planavo nuo jo galvos nu- 
traukti ir taip brangiai įgytą valdovo galios ženk- 
lą Vengrijoje. Krokuvoje buvo svarstomos ga- 
limybės ir skaičiuojamas laikas, kada Budoje 
pasodinti karaliaus Kazimiero bendravardį, t. y. 
antrąjį sūnų. Tokiu būdu kaimyniniai varžo- 
vai gyveno naujomis viltimis į dar didesnę di- 
nastinę garbę. Abiejų pastangos tačiau neišsipil- 
dė. Kaip Kazimierui Kazimieraičiui kelią į 
Vengrijos sostą užtverė pats Motiejus, taip jam 
pačiam pasiekti imperatoriaus garbę sutrukdė 
Vokietijos kurfiuristai (elektoriai). 


Tiesa, imper. Fridrichas buvo žadėjęs Mo- 
tiejų intronizuoti Čekijos karaliumi, kad jis pats 
taptų kurfiurstu ir tuo būdu gautų teisę būti 
išrinktas imperatoriumi. Bet kai imperatorius su 
Korvino pagalba išsilaisvino iš pavojingos padė- 
ties (Podebradas buvo netikėtai užpuolęs Aust- 
riją), užmiršo jis savo pažadą. Jis net kurstė sa- 
vo buvusį priešą Podebradą prieš Motiejų, kuris 
sėkmingai kariaudamas, jau buvo užėmęs Mora- 
viją. Podebradas savo keliu siūlėsi AKoivinu!, 
jeigu tik šis grąžintų užimtas Čekijos žemes, su- 


rinkti reikalingą kurfiurstų skaičių, kurie ati- 
duotų už Motiejų savo balsus. Šis dar derėjosi 
su Brandenburgo kurfiurstų. Bet vokiečiai kur- 
fiurstai buvo labiau prisirišę prie Habsburgų 
šeimos. 

Tad Motiejus tęsė savo karą prieš Podebra- 
dą, ir jau 1469 m., pripažintas Bohemijos, Mora- 
vijos ir Silezijos katalikų, karūnavosi čekų ka- 
raliumi. Pats popiežiaus legatas Motiejui uždėjo 
čekų karūną. 

Tokioje sunkioje padėtyje Podebradas ir tie- 
sė ranką karaliui Kazimierui, pažadėdamas, kad 
šio sūnus Vladislovas būtų išrinktas įpėdiniu. Ši- 
taip, net dėl Čekijos karūnos Vengrijai reikėjo 
kariauti ir prieš Lenkiją. Matydamas tačiau, kad 
didžioji čekų dalis yra Kazimieraičio pusėje, Mo- 
tiejus, tarpininku pasirinkęs Olomiunco vysku- 
pą Protazą Boskovicą, jieškojo su Krokuva tai- 
kos. Siūlydamas savo sąlygas, jis prašė Kazi- 
miero dukters rankos. Laikydama Motiejų ne 
sau lygiu, įžeidusiu net dinastinę garbę, Elzbie- 
ta Kazimierienė su dideliu pasipiktinimu atmetė 
Motiejaus piršimąsi. Ji degė tiesiog neapykan- 
ta prieš “iš mėšlo" (ex stercore) kilusį Motiejų 
(taip mums atvaizduoja pats Dlugošas!), Elzbie- 
ta jį laikė kaltininku staigios brolio Ladislovo 
Postumo mirties, ir tikėjo paskaloms, esą, šis 
buvęs nunuodytas. Elzbietos sūnų ateities ardyto- 
jui buvo atsakyta, jog jis pats esąs neteisėtai 
užgrobęs valdžią. Tad nei Čeikjoje, ne Vengri- 
joje visiškai nieko nelaimėsiąs. 

Kai ginklas turėjo spręsti klausimą, Motie- 
jui reikėjo labiau įsitempti, nes militarinių už- 
davinių jis turėjo ne vieną. O visi tos rūšies 
užsimojimai pareikalavo daug pinigo ir kraujo. 
Krašte buvo kilęs nepasitenkinimas. Ne tik Ka- 
rūnos seimas pasisakė prieš naujus mokesčius 
karui, bet susiorganizavo visa sąmokslininkų 
srupė. Jos dalyvių tarpe buvo magnatų, augštų 
dvasininkų. Pats Grano (Esztergomo) arkivys- 
kupas Jonas Vitezas, kuris savaime iki tol pas 
Vengrijos karalių, kaip ir pirmatakai, naudojosi 
pirmojo ministerio titulu, jausdamasis apeina- 
mas, savaime tapo didžiausiu Motiejaus priešu. 
Prieš jį stojo taip pat ir Pecs' (Fūnfkirchen) 
vysk. Jonas Czezinge (Janus Ponnonius). 

Kai nepatenkintieji lankėsi pas Kazimierą 
ir prašė atsiųsti antrąjį sūnų, atrodė esanti pro- 
ga išnaudoti padėtį. Atvykusi Krokuvon 16-kos 
magnatų delegacija pažadėjo Kazimieraičio žygį 
stipriai paremti pačioje Vengrijoje. Prieš Mo- 
tiejų veikiančių didikų vadai buvo Rainaldas 
Rozgonyi, Mikalojus Perėnyi, įtakinga Szekler 
giminė. Tad Krokuvoje buvo tikima, jog su Mo- 
tiejumi jau bus baigta, kai tik karalaitis įžengs 
Vengrijon, nes nepatenkintieji būriais stos po 

Kazimieraičio vėliava. Tas žygis yra tačiau aki- 
vaizdus įrodymas, kaip meistriškai Motiejus įvel- 
kė visas jį pasitaikiusias kliūtis ir sunkenybes. 


IV 


Ladislovo Postumo seserėnas šv. Kazimieras 
Vengrijon buvo išsiųstas su 12,000 kariuomene, 
kurioje buvo 1000 totorių ir daug algauninkų 
(samdytų karių). Kazimieraičio žygį turėjo pa- 
remti ir tie kariniai daliniai, kurie buvo lydėję 
Vladislovą į Pragą. Vadovaujami Povilo Jasiens- 
kio, jie atėjo į šiaurinę Vengriją, ir turėjo te- 
nai susijungti su iš Krokuvos siunčiamais pul- 
kais. Šių gi uždavinys buvo, kad turėtų savo vei- 
kime bazes, pirmiausia jaunojo Kazimiero var- 
du užiminėti prieš Motiejų veikiančių partizanų 
pilis Vengrijoje. Šį kartą nelaukta tiek sunke- 
nybių, kiek jų patyrė 1440 m. šv. Kazimiero dė- 
dė, kai pradėjo savo žygį per Karpatus. "Tuo 
pačiu keliu patraukė Vengrijon ir Kazimieraitis, 
apsuptas karinių vadų ir politinių patarėjų, ku- 
rių dauguma buvo iš Mažosios Lenkijos. 

Jeigu karalaitį lydėjo, palyginti, didelė ka- 
riuomenė, į kurią dėta daug vilčių, tai taip pat 
didelio poveikio buvo laukta iš jo atsišaukimo, 
kuriuo Motiejui buvo skelbiamas karas. Savo 
priešą “Vaikelis*' (taip vadino vengrai sosto pre- 
tendentą karalaitį) aštriai puolė, sakydamas, jog 
šis tęsilaikąs soste tik kardo pagalba. Tik vi- 
siems grasindamas mirtimi, Motiejus esąs pri- 
vertęs save pripažinti. Jis — įsakmiai pabrėžė 
Kazimieraitis — neturįs tačiau jokių teisių į 
karūną. Gindamas savo paveldimąsias ir gimtą- 
sias teises, karalaitis savo Vengrijoje paskleista- 
me atsišaukime priekaištavo ir kartojo, jog Hu- 
nyadi Motiejus po Ladislovo Postumo mirties 
esąs neteisingai užvaldęs Vengriją. Be to, jis 
leidžiąs turkams plėšti vengrų žemę, imti į ne- 
laisvę krikščionis ir t.t. Tad nebegalėdamas il- 
giau kentėti tokios padėties, kad galžtų apginti 
krikščionis, jis ir įžengęs Vengrijon. 

Tas priekaištingas Kazimieraičio raštas pa- 
teko į Vengrijos seimą, kurį Motiejus buvo su- 
šaukęs 1471 metų rugsėjo gale. Iš seimo kara- 
lius tikėjosi iškaulyti naujų mokesčių, nes rei- 
kėjo jieškoti skubių priemonių apsigynimui. 
Karaliaus nustebimui, į Budos (Ofeno) seimą su- 
sirinko žymiai daugiau magnatų, negu Korvinas 
laukė. Su triumfą ženklinančia ironija jis klau- 
se: “Kas dabar pageliau imsis atvykusį princą 
Kazimierą vaišinti?" Bet įvertindamas savo pa- 
dėties rimtumą. kilmingiesiems Motiejus nesi- 
gailėio garantuoti laisviu. Išgaudamas keturgu- 
bai didesnį mokesčių paskyrimą negu normaliais 
metais, jis formaliai patvirtino konctitucinį ak- 
tą. Perijodiškai kviečiamam seimui buvo pripa- 

žinta teisė nutarti mokesčius, užtikrinta asmens 
ir turto neliečiamybė. Neišsigandęs savo sunkios 
padėties, karalius Budos seime vikriai veikė: tai 
viliojo pažadais ir dovanomis, tai baimino, gąs- 
dinimais ir kietais žodžiais. 

Hunyadi pasirodė gudrus politikas. Jis su- 
gebėjo apraminti prieš save susitelkusias nuotai- 
kas ir tiek laimėti, kad dauguma didikų ir dalis 
vyskupų nepripažino karalaičiui jokių teisių. 
Šalia karinio konflikto einąs principinis politi- 
nis-dinastinis ginčas del šv. Stepono karūnos 
sviro ne Kazimiero giminės naudai. Atsakyda- 
mas į karalaičio raštą, Budos seimas neigė Elz- 
bietos Kazimierienės įpėdinystę, nes nuo senų 
laikų vengrų sostas nebuvęs paveldimas moters 
šakoje. Pretendentą tepalaiką tik dalelė reikš- 
mės neturinčių riaušininkų. Patys seimo nariai 
pasisakė remsią savo karalių, nesigailėdami ir 
savo gyvybių. 

Į vengrų seimo raštą tuojau buvo duotas 
atsakymas. Ginant karalaičio Kazimiero teises, 
plačiu raštu buvo įrodinėjama, jog ir moteriško- 
ji linija Vengrijoje turinti teisių.  Nepamiršta 
priminti, jog po Zigmanto Liuksemburgiečio mir- 
ties šv. Stepono karūna atiteko dukteriai Elzbie- 
tai ir jos vyrui Albrechtui II (Habsburgui), o 
paskui šio sūnui Ladislovui. Šitie raštai rodo 
perdėm skirtingus abiejų pusių nusistatymus. 
Juos begalėjo išspręsti tik karinė jėga. Kito kelio 
nebeliko. Tad, siųsdami savo sūnų į Vengriją, 
Kazimiero tėvai ir tikėjosi jų dinastinių teisių 
mindžiotoją priversti pasiduoti. 

Žygio pradžia klojosi gerai. Iš Maž. Lenki- 
jos vengrų žemė čia pat, greitai pasiekiama. Rei- 
kėjo tik pereiti vieną ruožą Karpatų kalnuose. 
Spalių gale (1471). X. 29) karalaitis jau buvo 
prie Saros, tačiau vokiečių gyvenamas Kassa 
(vok. Kaschau) laikėsi nedraugiškai, ir pati pi- 
lis neatidarė savo vartų. Iš čia kariuomenė slin- 
ko Hernado (Tiszos prieupis) slėniu į pietus, link 
Szikszė, prie Miscolczo (šio miesto sukilėliai ir 
jų radijas išgarsėjo 1956. X-XI sukilime savo he- 
rojiška laikysena). Iš čia karalaitis suko pro 
Egerį (vok. Erlau), ir lapkričio 8 d. pasiekė svar- 
bų punktą Hatvaną, kuris yra vartai į plačią 
Pesto puščą. Tiesia linija karalaičiui iki sostinės, 
kur jis turėjo karaliauti, bebuvo likę tik 50 klm. 


Prie Hatvano mūrų buvo iškabintas ir her- 
bas jaunojo Kazimiero. Čia buvo tikimasi Rakos 
laukuose susijungti su sukilėliais prieš Korviną. 
Siurpryzas buvo labai didelis, kai vietoje jų 
prie Pesto su 16,000 kariuomenės, kurioje buvo 
ir lenkų algauninkų, stovėjo pats Motiejus, lauk- 
damas priešų puolimo. Anas seimas buvo pa- 
daręs savo. Magnatai Motiejaus neapvylė. O ga- 

vęs pinigų, galėjo jis turėti ir kariuomenę, į ku- 
rią daug buvo surinkta ir valstiečių. 

Kazimieras gi su savo žygiu buvo gerokai 
suvėlavęs. Sau šalininkų jis berado žymiai ma- 
žiau, nes dalis jų jau buvo spėję susitaikyti su 
Motiejumi. Šitame sprendžiamame momente, ka- 
da reikėjo ryžtis jėga įveikti Motiejų, Kazimie- 
raičio vadai pabūgo svetimoje žemėje kautis. Jie 
ėmė savo dalinius traukti į šiaurės vakarus, kur 
Grano (vengr. Esztergomo) arkivyskupo Vitezo 
pilyse jų kariuomenei buvo žadama prieglauda. 
Tad, peržengę per Grano upę prie Sagho (Šv. 
Ipolito vienuolyno), karalaičio daliniai slinko vis 
toliau į vakarų šiaurę nuo Budos. Jiems svar- 
biausia baze tapo arkivyskupo svarbi pilis Nyit- 

ra (Neutra), kuriai Vitezas buvo įsakęs atidary- 
ti vartus. Šiaip jau beveik visi anie magnatai 
ir prelatai, kurie karalaičio tėvą taip uoliai bu- 
vo skatinę į veikimą, dabar laikėsi pasyviai. 
Pėcso vyskupas Czezinge buvo vienintelis, ku- 
ris Kazimierą prie Nyitros pasitiko su 200 gink- 
luotų raitelių. 

Motiejus gi buvo patenkintas, kad jam vik- 
riais manevrais buvo pasisekę sulaikyti priešą 
nuo žygio link Budos. Jo planams buvo pake- 
liui, kad kazimieraitis buvo patekęs į nejudrią 
padėtį, kurioje tačiau ilgesnį laiką negalšjo iš- 
silaikyti. Korvinas galėjo laukti, o Kazimiero 
kariuomenei žiemavojimo sąlygos turėjo būti 
sunkios, nes jai ėmė trūkti ir maisto. O jo ne- 

galėjo užtenkamai teikti arkivyskupo J. Vitezo 
žemės, kurias Motiejus, kaip ir kitų kai kurių 
Kazimiero šalininkų valdas, buvo nuteriojęs. 


Karalius ėmėsi dar kito reikšmingo manev- 
ro. Jis patraukė prie Grano, ir ten apgulė pačią 
arkivyskupo Vitezo sostinę, nes jam tuo momen- 
tu ne tiek svarbu atrodė karalaičio Kazimiero 
kariuomenę išvaryti, kiek atkirsti susimokėlių 
vadą Vitezą. Šį kartą laikas tikrai kalbėjo Mo- 
tiejaus naudai. Atsiradusios ligos Kazimiero ka- 
rių kovingumą mažino. Bet svarbiausia nesėk- 
mės priežastis buvo kita. Kažkokiu lengvabu- 
dišku potvarkiu jo algauninkai tebuvo pasamdy- 
ti tik trumpam laikui, vos metų ketvirčiui, mo- 
kant raiteliui po 10 dukatų, pėstininkui po 5. 
Kai tiems algauninkams nebebuvo kuo toliau 
mokėti, Kazimiero kariuomenė smarkiai tirpo. 
Išbėgiojimas žymios dalies samdytos kariuome- 
nės, kurios daugumą sudarė vokiečiai (tad Ka- 
zimieraičio dalinius Dlugošas ir vadina “vokie- 
čių kariuomene" — “alemanicus  exercitus"'), 
reiškė karalaičiui didelį smūgį. Po jo sekė kitas. 


Kazimieras neteko svarbiausio sąjungininko, 
nes, staigaus apgulimo išgąsdintas, Vitezas atsi- 
metė ir pažadėjo Motiejui lojalumą. Paskui jis 
dėl savo neaiškios laikysenos, kuri Korviną py- 
kino, buvo suimtas. Netekęs kalbos dėl smegenų 
paralyžiaus, 1472 m. pradžioje mirė. Vengrijos 
karalius jau buvo patraukęs prieš stipriai su- 
silpnėjusią Kazimieraičio kariuomenę. Buvo vėl 
reikšmingas momentas veikti. Tad Kazimiero 
patarėjai buvo tos nuomonės, jog reikia paga- 
liau sustoti ir laikytis Nyitroje. Kariuomenės va- 
dovybė tačiau, kurios priekyje stovėjo Derslaw 
z Rytwian, vėl pabūgo, įtikinėdama, jog kazimie- 
raičiui reikia trauktis į šiaurę. Tokioje savitarpė- 
je Kazimiero patarėjų ir vadų nesantaikoje bu- 
vo pasirinkta pati lengvoji išeitis. 1471 m. Ka- 
lėdų antrąją dieną (XII 26) karalaitis sų visais 
patarėjais išskubėjo į netolimą Gilavos pilį. Tik 
P. Jasienskis, kurio kariuomenės bebuvo likę 
4000, buvo paliktas Nyitroje. Bet jis ten neilgai 
neišsilaikė. Motiejui pradėjus pilies apgulimą, 
pabūgę Jasienskio daliniai nestojo jos ginti. Tar- 
pininkaujant Pėcso vyskupui, pasilikusioji ka- 
riuomenė padarė paliaubas. Gavusi teisę laisvai 
pasitraukti link Lenkijos, ji atidavė pilį 
priešui. Tik vengrų valstiečiai keršydami užpuo- 
lė grįžtančiųjų gurguolę, ją apiplėšė ir užmušė 
porą šimtų karių. 

Šitaip liūdnai į pabaigą ėjo žygis, iš kurio 
buvo tiek daug tikėtasi. O Motiejus džiūgavo. 
Savo aštriomis pastabomis jis šaipėsi iš labai ne- 
nusisekusių priešo karo veiksmų. Prieš kelis mė- 
nesius jo padėtis buvo tapusi sunki. Žinodami 

Vengrijon artėjančią Kazimiero kariuomenę, ta- 
da nerimo Korvino šalininkai Silezijoje, Moravi- 
joje, Bohemijoje. Bet Motiejus sugebėjo greitai 
savo padėtį pataisyti. O Kazimierui, kuris save 
laikė tikruoju vengrų karaliumi (jis tituluoda- 
vosi “natus regni Hungariae naturalis domi- 
nus'), nieko daugiau nebeliko, kaip pasitraukus 
iš Gilavos, grįžti link namų. Tuo tarpu Motie- 
jaus kariuomenė, nesilaikydama jo Nyitroje duo- 
tų pažadų, puldinėjo atsitraukiančią P. Jasiens- 
kio kariuomenę, pridarydama įvairių nuostolių. 
Šis dar bandė laikytis keturiose pilyse, kurios 
Kazimieraičiui dar buvo likusios ištikimos. Bet 
jas Korvino vengrai apgulė ir privertė, skubo- 
tai palikus mantą ir dalį ginklų, trauktis tolyn. 
Tik Sztropko pilis (Pakarpatyje), kurią vienas 
iš sąmokslininkų (N. Perėnyi) Kazimiero kariuo- 
menei buvo atidavęs, išsilaikė ilgėliau. Bet žy- 
gis jaunojo pretendento į šv. Stepono karūną 
buvo jau nepataisomai pralaimėtas. Su juo žy- 
giavusi kariuomenė, vis negaudama algos, ėmė 
pakeliui link namų plėšti bažnytines žemes, 
ypač Krokuvos vyskupo stalo dvarus. Dlugošas 
pažymi, jog pats Kazimieras, jo kariuomenei p3- 
krikus, buvęs patekęs į pavojų. 


Šitokioje sunkioje savo padėtyje Kazimie- 
raitis išsiuntinėjo paaiškinančius laiškus kaimy- 
nams kunigaikščiams. Yra išlikęs jo laiškas (iš 
1472. I. 30) pačiam imperatoriui Fridrichui — 
“labai brangiam mano giminaičiui", rašytas jis 
iš Dobezycės (25 klm. nuo Krokuvos į pietus), 
kur tėvas buvo nurodęs iš žygio grįžtančiam sū- 
nui sustoti ir pasilikti. Iš laiško matyti, kaip 
Kazimieras sugebėjo gintis nuo savo priešo Mo- 
tiejaus priekaištų. Pasitikėdamas imperatoriaus 
prielankumu, jaunuolis rūpestingai aiškino ir 
apie karo veiksmus, kurie žiemos metu turėię 
būti sustabdyti. Apsakė jis, kaip buvęs susto- 
jes Nyitroje, ir iš ten, palikęs igulą. dėl ligų ks- 
riuomenėje. turėjęs pasitraukti. Jis neturėjęs 
jokios priešo baimės, ir norėjęs su juo susikau- 
ti. Maisto trūkumas iš skurdaus Vengrijos pa- 
sienio privertęs ji žygiuoti į derlingesnes sritis. 
Išskaičiavęs, kokie paskui ištiko nepatogumai, 
Kazimieras aiškino Fridrichui III, jog jis pats, 
saulei ėmus labiau šildyti ir pagerėjus sąly- 
goms karo veiksmams, kovo mėnesį esąs apsi- 
sprendęs su savo kariuomene “sugrižti į Vengri- 
jos karalystę ir laimingai pabaigti pradėta žy- 
gi" 

Bet veltui karalaitis guodėsi, ar buvo guo- 
džiamas tokiais išsikalbinėjimais. Veltui jis pra- 
šė iš neveiklaus giminaičio imperatoriaus pa- 
ramos, greičiausia pats į jo pagalbą nebetikė- 
damas. O į Vengriją sugrįžti jam jau niekados 
nebeteko. 


Sekdami Dlugošu, istorikai jau seniai yra 
nurodę (Palacky, Caro), jog svarbiausioji Kazi- 
mieraičio žygio nepasisekimo priežastis buvo di- 
delis pinigų trūkumas. Nemažiau reikšminga 
priežastis buvo, kad plačiaburniai vengrų didi- 
kai neparėmė Kazimiero žygio, o iš kitos pusės, 
ir patys lenkai tuo žygiu bodėjosi. Jis buvo ga- 
na nepopuliarus lenkų bajorijoje. Buvo eilė net 
tokių atvejų, kad Pakarpačio lenkai, artimiau- 
sieji vengrų kaimynai, ėjo pas Motiejų kariškon 
tarnybon, kai šis kariavo prieš karalaitį. 

Yra žinomi vardai 42 lenkų kilmingųjų iš 


Pakarpačių — jų tarpe buvo ir stambių gimi- 
nių, — kurios, stodamos Motiejaus pusėje, buvo 
atsiuntusios Kazimieraičiams (Kazimierui, ar 


Vladislovui) raštus, atsisakydamos klausyti. Tad 
jau 1472-jų m. sausio mėn. karalius Kazimieras 
juos visus patraukė į būsimo Piotrokavo seimo 
teismą, liepdamas ten asmeniškai atvykti. 


Apžvelgiant karalaičio žygį į Vengriją, pa- 
grįstai yra nurodoma, kad karinė vadovybė pa- 
darė stambių klaidų. Jos buvo tokios didelės, 
jog to meto amžininkas Dlugošas, kuris šį žygį 
savo kronikoje plačiai atžymėjo, paminėjo, kaip 
galimą dalyką, kad karalaičio žygio vadai esą 
buvę papirkti Motiejaus auksu. Nors kronistas 
įsakmiai ir neminėjo vardo, bet turėjo galvoje 
kalčiausią, būtent Derstawą. Yra žinomas dar 
kitas to žygio kariuomenės vadas (“exercituum 
capitaneus''), Kujavijos Brastos vaivada Petras 
Duninas. Gale Trylikos metų karo (1454-66) 
prieš kryžiuočius jis buvo sėkmingai vadovavęs 
kariniams žygiams, kurie ordiną atkirto Pama- 
ryje (Pommern) nuo Vakarų ir privertė taiky- 
tis. Bet 1471-72 m. Duninas jau nebebuvo tas 
pats. Dėl karalaičio žygio nesėkmės, dėl kurios 
ir jis buvo kaltinamas, iš viso neteko jis Kro- 
kuvos dvare malonės. 

Šitaip lešų trūkumas, netesčti vengrų paža- 
dai, algauninkų išbėgiojimas ir bloga karinė va- 
dovybė Kazimieraičiui jau nieko gera nebeža- 
dėjo. Tas nelaimingas žygis, išvedęs jaunuolį 
pirmą kartą viešumon, išspaudė jam ne vieną 
ašarą. Jis buvo tapęs auka tėvų dinastinių už- 
simojimų. I jų suorganizuotą išruošimą šv. Ste- 
pono karūnai užsidėti lakios vaizduotės jaunuo- 
lis buvo sudėjęs daug vilčių. Žinoma, Krokuvos 
dvare jis buvo brendęs perdėm legitimizmo dva- 
sioje, labiausiai nukreiptoje prieš motinos ne- 
kenčiamą Korviną. Šis jam visą laiką buvo valz- 
duojamas, kaip šv. Stepono karūnos grobikas. 
Suprantama, kad šitaip nuo kūdikystės auklė- 
jamas, Kazimieras laikė save iš Dievo Vengrijos 
karaliumi. Jo galvoje sukosi mintys, kad reikia 
pašalinti Motiejaus tironiją, kaimyninėms tau- 
toms atnešant didesnį teisingumą ir padarant 


jas laimingesnes. Jam atrodė, jog jis turi numes- 
ti įsibrovėlio jungą. Paskui, paremtas Kazimie- 
raičių kitų jėgų, jis troško eiti tuo keliu, kuriuo 
buvo ėjęs jo dėdė, apie kurio gyvenimą iš Dlu- 
goso ir Kalimacho jis daug prisiklausė. 


Tad jauno karalaičio širdyje buvo užsižiebęs 
noras kovoti prieš blogį. Blogi jam atrodė ne 
tik priešai turkai, bet ir pats Korvinas, nors šis 
ir energingai kovojo prieš tuos “nekrikštus". Su 
tokiomis mintimis jaunuolis žygiavo į Vengriją. 
Bet jis čia 6jo reikšmingą gyvenimo mokyklą, 
ir su metais, toliau bręsdamas, ėmė praregėti, 
jog jo žygis buvo tėvų dinastinių ambicijų ten- 
kinimas. 

Nepasisekimų taurę Kazimieraičiui reikėjo 
dar gerti ir po 1471 metų žygio. Popiežiaus Pau- 
liaus II-jo įpėdiniu 1471. VIII. 25 buvo išrink- 
tas Sikstas IV, kuris dar griežčiau stojo Motie- 
jaus pusėje. Jau anksčiau Roma buvo siuntusi 
savo specialų legatą, kad sulaikytų Kazimierą 
nuo savo sūnų siuntimo į Čekiją ir Vengriją. 
Karalaičiui sugrįžus iš Vengrijos žygio, su labai 
aiškiais įgaliojimais buvo atsiųstas naujas lega- 
tas, mirusiojo popiežiaus sūnėnas, Morkus Bar- 
bo. Jo misija buvo sutaikyti Korviną ir Kazi- 
mierą. Iš Romos atsivežtosios instrukcijos rodė, 
jog būtinai reikėjo nuraminti prieš Motiejų 
keliamą sąmyšį. Karaliui Kazimierui turėjo bū- 
ti išaiškinta, kokie pavojai jo laukia, jeigu jis 
tęs karą prieš Vengriją. Stengdamasis išlyginti 
kaimynų santykius, Barbo turėjo įspėti karalių 
Kazimierą, jog jo priešinimosi pasekoje būsiąs 
atidėtas Torno taikos patvirtinimas. Jeigu ir to 
nepakaktų, legatas buvo įgaliotas karaliui, jo 
sūnums ir jų šalininkams pagrasinti bažnytinė- 
mis bausmėmis, net ekskomunika. Tokiu atveju 
karaliaus Kazimiero ir jo sūnų valdiniai turėjo 
būti atleisti nuo priesaikos. Ta proga karalius 
gavo iš popiežiaus Siksto IV įspėjimą raštu — 
neremti čekų eretikų (husitų) ir nekariauti su 
Motiejumi. 

Legatas Barbo į Krokuvą atvyko 1472 m. 
liepos pradžioje. Čia buvo nustatyta, kad augštąjį 
Bažnyčios dignitorių turėjo sveikinti ir karalai- 
tis Kazimieras. Savo lotyniškai pasakytoje kal- 
boje jis prisistatė, kaip teisėtas Vengrijos kara- 
lius, kaip paveldėtojas karūnos Zigmanto Liuk- 
semburgiečio ir dviejų Habsburgų (Albrechto ir 
Ladislovo Postumo). Po bendrų ir giriančių svei- 
kinimo žodžių pačiam legatui Barbo, karalaitis 
išgarbino popiežių. Sikstas IV gerai įvertinąs 
nuopelnus senelio Jogailos už Lietuvos ir Žemai- 
čių krikštą ir pasiaukojimą dėdės Vladislovo, 
praliejusio prie Varnos kraują, ginant krikščio- 

nybę. Paminėjo jis savo senelio (iš motinos pu- 
sės) Zigmanto Liuksemburgiečio ir senelio Al 
brechto tikėjimo vienybei išlaikyti nuopelnus, 
kurie esą pripažįstami ir pop. Siksto IV. Atsar- 
giai savo kalboje dėstydamas tėvo politinę pro- 
gramą, Kazimieraitis drauge pasisakė ir prieš 
erezijas. Nors jam ginklu savo teisių į Vengriją 
nebuvo pasisekę apginti, jis dar turėjo ginti tė- 
vų dinastinę politiką ir išstoti prieš Romos Kū- 
rijos samprotavimus, esą, Kazimieras su sūnumis 
paraližuoją bendro žygio prieš turkus organiza- 
vimą. Kiekvienai pusei tačiau turkų klausimas 
vis kitaip atrodė. 

Popiežius Sikstas IV, duodamas legatui to- 
kią griežtą instrukciją, buvo įsitikinęs, jog tik 
energingais žygiais tebus galima Europos valdo- 
vus priversti bendrai veikti prieš vis labiau įsi- 
galintį krikščionybės priešą — turkus. M. Bar- 
bo uždavinys tad buvo apjungti čekus, vengrus 
ir lenkus, globojant bendro žygio vadą Korviną. 
O čia Kazimiero smelkimasis į kaimynus, kad jo 
sūnums būtų užtikrinti karališki sostai, perdėm 
kenkė popiežiaus planams. 

Kazimiero brovimasis į Vengriją ir pačioje 
Lenkijoje vis buvo kritikuojamas. Jo sūnums 
pasodinti į pretenduojamas valstybes (Čekiją ir 
Vengriją) buvo išleista daug pinigų. Iždas buvo 
visai tuščias. Tad su Motiejumi buvo pradėtos 
derybos, kurių pasėkoje 1472 m. pavasarį kara- 
lius Kazimieras ir jo sūnus Kazimieras padarė 
trumpalaikes karo paliaubas. Abi pusi pasiliko 
status guo, neužleisdamos Čekijoje ir Vengrijo- 
je užimtųjų pilių. Tikėtasi, kad per paliaubų 
tarpulaikį bus galima prieiti prie pastovesnės 
taikos. 

Besiderant legatas M. Barbo, iš arčiau pa- 
žinęs karalaitį Kazimierą, pasidarė sukalbames- 
nis, ir 1472 m. spalių 20 d. patvirtino paliaubas 
tarp Kazimiero ir Motiejaus. Bet taikos derybos 
sunkiai ėjo. 1473 m. kovo mėn. į Nisą suvažia- 
vus tartis, paaiškėjo abiejų pusių sunkiai sude- 
rinami priešingumai. Motiejus nenorėjo pripa- 
žinti karaliaus titulo net Čekijos Vladislovui Ka- 
zimieraičiui. Tad galutinas ginčų baigimas vėl 
buvo atidėtas, padarius paliaubas iki 1474 m. 
šv. Vaclovo (IX. 28). 

Per pasitarimus ir paliaubų derybas Kazi- 
mieraitis vis dar buvo minimas, kaip vengrų ka- 
rūnos pretendentas, tačiau skaičius didikų, ku- 
rie jį rėmė, d>r labiau nyko; tad jie visai jau 
nieko nebereiškė. Atkrito ir žym'eji magnatai 
Szekleriai, kuriems tėvas Krokuvoje iškilmingai 
buvo patvirtinęs privilegijas. Nieko neišėjo ir iš 
plano Motiejų užatakuoti iš Moldavijos pusės. 
Tas pats Moldavijos Steponas, kuris Vladislovo 
žygiui buvo siuntęs tūkstsntį lankininkų, gink- 

lu buvo priverstas pasiduoti Motiejaus priklau- 
somybėn. Ivairias sunkenybes darė ir savo 5ą- 
lygas karaliui. Kazimierui statė Pakarpačių šlėk- 
tos (kilmingieji). Apskritai likučiai Kazimierai- 
čio šalininkų, kurie anksčiau buvo gyvenę vilti- 
mis nusikratyti kieta Motiejaus valdžia, pamatė 
savo pralaimėtą bylą. Jiems nieko daugiau ne- 
beliko, kaip pasidavinėti Motiejui. O kiti — su 
šio žinia — 1474 m. pradžioje, keršydami už 
Karalaičio žygį į Vengriją, nuteriojo keliasde- 
šimt kaimų. Tuo pat laiku, tarpininkaujant 1e- 
gato M. Barbo patikėtiniui Baltramiejui Mas- 
sai, buvo padarytos paliaubos trejiems metams. 
Derybininkai tikėjosi, kad per tokį, palyginti, 
netrumpą laiką aprims atsiradusi neapykanta ir 
nesuderinami priešingumai. Reikšminga buvo 
čia, kad paliaubų sutarties akte, lygiai kaip ir 
Motiejaus patvirtintame akte, šv. Kazimieras jau 
nebefigūravo, kaip kandidatas, ar pretendentas 
į Vengrijos sostą. . 


Šitaip karalaičio Kazimiero reikalas buvo 
palaidotas. Vėl jį kelti — reiškė priversti Mo- 
tiejų paklusti. O tai tebuvo galima atlikti tik 
ginklo pagalba. Jaunasis Kazimieras įžvelgė su- 
sidariusią padėtį tiksliau negu visi kiti Kazimie- 
ro šeimos nariai. Jam buvo aišku, jog noras 
laimėti šv. Stepono karūną reiškė ne tik naują 
karini žygi prieš Korviną, bet ir kovą prieš Ro- 
mos Kūriją, kuri buvo Vengrijos karaliaus pu- 
sėje. Nors ir legitimistinėje dvasioje augintam 
Kazimieraičiui su metais ėmė aiškėti, jog jis bu- 
vo Vengrijos karaliui padaręs nenupelnytų ir 
nepagrįstų priekaištų. Gabus ir įžvalgus karalxi- 
tis negalėjo nematyti, jog jis pats buvo patekęs 
i sąžinės konfliktą. Tarnauti tėvų dinastinėms 
užuomačioms reiškė prieštarauti Romos Kūrijos 
nusistatymui.  Drausmingo sūnaus paklusimas 
savo mMylimiems tėvams reiškė vis tik ardymą 
bendro kovos fronto prieš didžiausią to laiko rū- 
pestį — turkus. 


Motina, tiesa, niekada neužmiršo Motieiaus 
padarytos "skriaudos". Vengrija buvo brangi že- 
me jos seneliui ir tėvui Albrechtui. Dėl Veng- 
rijos ilgai kovojo ir kentėjo Postumo ir Kazi- 
mierienės motina. O čia dabar joje šeimininka- 
vo svetimas žmogus, nors žygiais pasaulis ir 
stebėjosi, o humanistai laikė jį pusdieviu ... Pats 
Kazimieraitis dar matė, kaip Motiejus visur, kur 
tik galėjo, tiesė tėvo priešams ranką, kad tik 
jam  pridarius sunkenybių. Net Kazimiero va- 
salas Varmijos vyskupas M. Tungenas, jausda- 
mas stiprią globojančią Motiejaus ranką, dau- 
giau kaip 8 metus priešinosi savo vyskupijoje 
karaliui, ir pagaliau laimėjo — turėjo būti pri- 
pažintas (nominuotas) Varmijos vyskupu. Mo- 
tiejus jieškojo sąjungininkų ir kryžiuočiuose. Ka- 

zimieraitis buvo dar liudininkas, kaip jo vyres- 
nis brolis turėjo užleisti karingam Motiejui pu- 
sę savo valstybės ir vaidinti draugišką kaimy- 
ną. Tik po Motiejaus mirties (1490) pasisekė 
Vladislovui laimėti sostą Budoje, kurį tėvas bu- 
vo numatęs Jonui Albertui. Ginklas išsprendė 
brolių ginčą Vladislovo naudai. 

Karalaičiui Kazimierui Vengrija liko skau- 
dus jaunystės prisiminimas. Vėliau dalyvauda- 
mas aktyviai tėvo politikoje, jį pavaduodamas 
Lenkijoje, jaunasis Kazimieras stengėsi atitai- 
syti senas klaidas, kurias tėvas buvo padaręs. 
Ypač karalaitis gerino santykius su Roma, no- 
rėdamas taip pat atitaisyti iš seniau likusį blo- 
gą įspūdį, jog Kazimieras ir jo vaikai esą palai- 
ką husitizmą. 

Iš kovos prieš Vengrijos Motiejų išsijungęs, 
Kazimieraitis iki mirties jau neužsidėjo jokios 
žemiškos karūnos, pasipuošdamas  dangiškos 


šventumo garbės aureole. Per likusius savo £y- 
venimo dvylika metų jis daug padėjo /ėvui, ly- 
dėdavo jį gausiose kelionėse, porą metų (1481) 
tvarkė kanceliarijos teismo ir karines sritis. 
Daug kartų jis lankėsi ir Lietuvoje, pirmą kartą 
Vilniuje leisdamas Velykų šventes 1475 III, 26. 
Čia jis buvo su tėvu vėl 1476 m. Kalėdomis, pa- 
silikdamas Lietuvoje keletą menesių. Nuo 1478 
m. jis lankydavosi beveik kasmet Lietuvoje, tai 
Vilniuje, tai Gardine, tai Trakuose. 


| Šitaip atitrūkęs nuo anų supainiotų Vengri- 
Jos sosto reikalų, Kazimieras vis daugiau susi- 
pažino su Didžiosios Lietuvos Kunigaikštystės 
klausimais ir jos rūpesčiais. 1481 m. jis Lietu- 
voje ilgiau pasiliko. 1483 metais gegužės mėne- 
sį jis Vilniuje jau sutinkamas šeštą kartą, ir 
čia jis tvarkė didžiojo Lietuvos kunigaiščio kan- 
celiariją. Tėvas jį ruošė savo įpėdiniu ir pratino 
prie politinio gyvenimo mokyklos. Sūnus nepa- 
sitraukė iš viešojo gyvenimo, kaip pvz. padarė 
labai pamaldus ir jaunas Romos kunigaikštis 
Aloyzas Gonzaga. Bet ir arti tėvo politinių rei- 
kalų stovėdamas, jis gana abejingai žiūrėjo į že- 
miškąsias gėrybes ir siekė dangiškųjų vertybių. 


Šitame jo kelyje Vengrijos žygis buvo pir- 
masis ryškesnis nurodymas ir paskatinimas. 

DIDŽIOSIOS SV. KAZIMIERO ŠVENTĖS 
VILNIUJE 1604 IR 1636 METAIS 


PAULIUS RABIKAUSKAS, S. J. 


Ligi šiol, kiek man žinoma, dar niekas lie- 
tuviškoje spaudoje nėra plačiau aprašęs šiaip 
dažnai minimas, įspūdingąsias Lietuvos šventa- 
jam Globėjui pagerbti iškilmes Vilniuje 1604 ir 
1636 metais. Pirmosios šventės turime porą ap- 
rašymų kitomis kalbomis. Tai Romos Lenkų 
Istorinio Instituto žurnale “Antemurale" 1954 
m. išspausdintas kun. dr. Jono Bičiūno straips- 
nelis prancūzų kalba!) ir gan išsamus šventės 
atvaizdavimas, kurį davė jau pereitame šimt- 
metyje Michal! Balinski savo veikale lenkų kal- 
ba apie senąją Vilniaus Akademija.?) Apie 1636 
m. iškilmes platesnių aprašymų neteko užtikti, 
išskyrus šios šventės proga, kaip ir 1604 m., Vil- 
niaus Akademijos spaustuvėje išleistas brošiūrė- 
les?) Tie aktyviųjų švenčių dalyvių rašyti ir 
pačių jų organizatorių išleisti veikalėliai būtų ir 
šiam straipsniui pats svarbiausias šaltinis, bet 
deja — jų čia Romoje nepavyko surasti. Ypač 
būtų pravertusios Knoglerio (1604) ir Rywockio 
(1636) knygelės, kuriose aprašoma pati tų me- 
tų iškilmių eiga. Teks pasitenkinti turimomis 
žiniomis, kurias randame Bollandistų Acta Sanc- 
torum (Martii I, p. 337ss.), Rostovskio bei Ba- 
linskio veikaluose, jas papildant ano meto Lie- 
tuvos jėzuitų į Romą siųstose metinėse jų veik- 
los apžvalgose (Litterae annuae), kur visuomet 
užsimenama, nors ir trumpai, apie tais metais 
įvykusias iškilmes. Viena kita smulkmena taip 
gal ir liks nepaminėta, bet bendras iškilmių 
vaizdas kiekvienam turėtų susidaryti toks, koks 
jis buvo prieš 300 su viršum metų. 

Be čia aprašomų didžiųjų triumfo dienų, 
Lietuvoje be abejonės buvo įvairiomis kitomis 
progomis šv. Kazimiero garbei skirtų švenčių ir 
minėjimų. Ir jie dar tebelaukia nuodugnaus ap- 
rašymo ir įvertinimo, kurio čia dėl vietos ir lai- 
ko stokos negalime duoti. Pavyzdžio dėliai te- 
būna paminėti kai kurie tokių švenčių atvejai 
iš XVI a. pradžios, apie kuriuos duomens paimti 
iš Lietuvos jėzuitų metinių apžvalgų. 

1609 m. vasarą karaliui Zigmantui III at- 
vykstant į Vilnių, Akademijos auklėtiniai jį su- 
tiko gražiai išpuoštuose vartuose su muzika, dai- 
nomis ir deklamacijomis. Praėjus kelioms die- 
noms, liepos mėn. 22 d., karaliui dalyvaujant, 


118 


Akademijos salėje suvaidinta “tragikomedija"', 
pavadinta “Kazimieras". Drauge su karaliumi 
vaidinimo žiūrėjo karalienė, karaliaus sesuo, ka- 
ralaitis Vladislovas, Kuršo kunigaikštis ir nema- 
žas skaičius didikų. Viskas užtruko šešias po- 
pietines valandas, “niekam  nenuobodžiaujant, 
visiems besigėrint“. Kai kuriuos aktorius, kurie 
ypatingai gerai vaidino, karalienė savo karališ- 
ku dosnumu apdovanojo drabužiais.) Tą pačią 
vasarą karalius aplankė ir Vilniaus jėzuitų pro- 
fesų namų šv. Kazimiero koplyčią, kurioje iš- 
klausė dvejų šv. mišių ir “visų didžiausiam nu- 
stebimui'" specialiai apdarytais laiptais užlipo 
ant baigiamos statyti bažnyčios, viską nuodug- 
niai apžiūurėdamas.*) Kol buvo statoma bažny- 
čia, beveik kasmet pranešimuose Romon uųžsime- 
nama, kaip praėjusi jo šventės diena. 1610 m. 
iškilmes padidino oktavos dienoje atsilankiusi 
karalienė su visu dvaru ir karališkuoju or- 
kestru.“) O 1616 m. kovo mėn. 4 d. susirinko 
tiek daug žmonių, atkeliavusių net iš tolimų 
Lietuvos vietovių, kad ir į naująją, labai erdvią 
šv. Kazimiero bažnyčią negalėjo visi sutilpti. 
Daugelis turėjo lauke stovėdami melstis.?) Iš to 
laiko taip pat yra žinomas žemaičio jėzuito Zig- 
manto Liauksmino pamokslas,*) sakytas gal (šal- 
tiniai to nemini) per naujosios šv. Kazimiero 
bažnyčios šventinimo iškilmes, kurios įvyko 1635 
m. liepos mėn. 22 d.?) 

Tai tik keli, tarp kitko jėzuitų šaltiniuose 
užtikti prisiminimai apie šv. Kazimiero šventes 
Vilniuje 1604-36 laikotarpyje. Nėra jokios abe- 
jonės, kad Vilniaus Akademijoje, Kražių, Nesvy- 
žiaus ir kitose kolegijose šv. Kazimieras dažnai 
buvo minimas, ypač literatūriniuose pasirody- 
muose ir scenos vaizdeliuose. Būtų gera, kad 
mūsų literatūros ir teatro istorijos žinovai 500 
metų nuo šv. Kazimiero gimimo jubilėjaus pro- 
ga į tai atkreiptų savo dėmesį ir, kiek mūsų są- 
lygos tai leidžia, duotų tokių pasirodymų ap- 
žvalgą. 

Visi tie minėjimai mokyklose ir bažnyčiose, 
nors ir kruopščiai paruošiami bei su dideliu pa- 
sisekimu atšvenčiami, teturėjo vietinės reikšmės; 
jų atgarsis pasilikdavo miesto, miestelio ir jų 
apylinkių ribose. Dvi didžiosios iškilmės, prie 


kurių čia norime ilgėliau sustoti, buvo visos Lie- 
tuvos ir, galima sakyti, ištisos jungtinės Lenki- 
jos-Lietuvos “ Respublikos" šventės. Jos uždegė 
viso krašto tikinčiųjų širdis iš savo tarpo kilu- 
siam šventajam ir turėjo “nemažos reikšmės re- 
liginiam Lietuvos gyvenimui, kuris po reforma- 
cijos atoslūgio reiškėsi nauju dvasios pakili- 
mu,''19) 


1604 METŲ IšKILMĖS 


Ar galima jas vadinti kanonizacijos švente? 
Beveik visi rašiusieji apie šv. Kazimierą ir 
jo 1604 m. triumfą sutartinai kalba apie šias iš- 
kilmes kaip apie šventojo kanonizacijos šventę. 
Vilniuje tais metais buvęs atšvęstas neseniai 
Romoje įvykęs kanonizacijos užbaigimas ir šv. 
Kazimiero šventuoju paskelbimas. Priėmus, kad 
Leonas X pradėtos kanonizacijos bylos neužbai- 
gė, “Klemensas VIII 1602 XI 7 davė brevę ir 
paskelbė Kazimierą šventuoju“ (Liet. Encikl. 
XI, 281). Kun. dr. J. Bičiūnas net iš kažkur at- 
randa kanonizacijos ceremoniją, įvykusią 1602 
m. liepos mėn. 7 d. šv. Petro bazilikoje, ir Vil- 
niaus vyskupo ir kapitulos pasiuntiniui Romo- 
je kan. G. Sviencickiui įduoda i rankas pačią ka- 
nonizacijos bulę.!!) Apie visa tai, deja, nieko 
nesako istorijos šaltiniai. Popiežiaus Klemenso 
VIII duota 1602 m. lapkričio mėn. 7 d. brevė 
nieko daugiau nesuteikia, kaip tik šv. Kazimie- 
ro šventę pakelia visoje Lietuvoje ir Lenkijoje į 
augštesnį laipsnį, t. y. leidžia viešai ir priva- 
čiai laikyti šv. mišias sub Titu duplici, ir patvir- 
tina šv. Kazimiero mišioms skirtas maldas ir 
brevijoriaus lekcijas. Kad tuo būdu atliekama 
kokia kanonizacija arba anksčiau įvykusios ka- 
nonizacijos patvirtinimas, nė žodeliu neužsime- 
nama. Netgi aiškiai pasakoma, kad šv. Kazimie- 
ras jau Leono X įrašytas į šventųjų skaičių.!?) 
Romoje tuomet niekas neabejojo ir nė nega- 
lėjo abejoti apie šv. Kazimiero šventuoju pa- 
skelbimą. Jo vardą randame įrašytą į Romos 
martirologiją jau 1583 m., t. y. pačioje pirmo- 
je oficialioje, popiežiaus Grigaliaus XIII liepi- 
mu išleistoje martirologijos laidoje!?) (prieš 1583 
m. martirologijos tebuvo vietinio pobūdžio ir 
teturėjo lokalinį autoritetą). Toje dabar jau vi- 
soje Vakarų Bažnyčioje galiojančioje šventųjų 
knygoje kovo mėn. 4 d. po visų kitų tos dienos 
šventųjų, paskutinėje vietoje skaitome: Vilnae 
in Lituania, natalis Sancti Casimiri, filii Casimiri 
Regis, guem ob egregiam sanctitatem et certa 
miracula Leo decimus Romanus Pontifex in 
sanctorum numerum retulit (Vilniuje, Lietuvo- 
je, mirties diena (tekstas sako "gimimo", su- 
prask: dangui) šv. Kazimiero, karaliaus Kazimie- 


ro sūnaus, kurį dėl ypatingo šventumo ir įvyku- 
sių stebuklų Romos popiežius Leonas X įrašė 
į šventųjų skaičių). Nuo to laiko šv. Kazimiero 
vardas randamas kiekvienoje martirologijos lai- 
doje; jis ten pasiliko ir po to, kai 1584-85 me- 
tais popiežiaus pavedimu visą martirologiją nuo- 
dugniai ir kritiškai peržiūrėjo garsusis Cesare 
Baronio. Savo pastabose, kurios vėliau buvo 
spausdinamos šalia martirologijos teksto, Baro- 
nijus pažymėjo, kad vysk. Z. Ferreri stropiai ir 
patikimai (“accurate") aprašęs šv. Kazimiero 
gyvenimą ir sustatęs jo šventės mišių ir brevi- 
joriaus tekstus.!') Vadinasi, šv. Kazimiero var- 
das į Romos martirologiją pateko ir joje pasili- 
ko ne vien tik dėl įvykusio ar tariamo kanoni- 
zacijos fakto iš Leono X laikų, bet ir gerai pa- 
žįstant šventojo asmenį iš patikimo jo gyveni- 
mo, dorybių ir stebuklų aprašymo. 


Taigi Romoje XVI a. gale niekam nė į gal- 
vą neatėjo abejoti dėl šv. Kazimiero prie šven- 
tųjų priskaitymo. Dėl to ir 1602 m. negalėjo 
būti kalbos apie naują kanonizaciją, nei apie ka- 
daise buvusios kanonizacijos patvirtinimą, nes 
negalime prileisti, kad popiežius Klemensas VIII 
dar būtų abejojęs savo pirmatako Leono X, kaip 
augščiausiojo Bažnyčios autoriteto, dekreto tvir- 
tumu. Žinoma, galėjo atsitikti, kad po visų įra- 
šymų į martirologijas, sakysime, kai į Romą at- 
vyko kan. Sviencickis, būtų paaiškėję, jog kano- 
nizacija dar neužbaigta. Tą klaidą būtų reikėję 
kaip nors atitaisyti. Kad nesukėlus nereikalin- 
go nusistebėjimo ir triukšmo, popiežius būtų ga- 
lėjęs nuspręsti tai padaryti nežymiai, kokiu nors 
netiesiogiu aktu, pvz., iš naujo patvirtindamas 
šventojo garbinimą, ar pan. Tačiau viskas rodo, 
kad tokia prielaida 1602 m., ir gal niekados iki 
mūsų dienų, Romos kūrijoje neegzistavo. 1602 
m. duotoje brevėje apie ką nors panašaus nė 
žodeliu neužsimenama. O kas svarbiausia, prieš 
bet kokį tariamos klaidos atitaisymą kalba tos 
pačios brevės žodžiai, kur popiežius aiškiai pa- 
brėžia Leono X atliktą kanonizaciją, ir tuomet 
patvirtinta brevijoriaus 2-jo nokturno VI lekcija, 
kur tas pats iš naujo primenama, nors tą aplin- 
kybę, reikalui esant, būtų buvę galima be jokio 
nuostolio nutylėti. Minėtoji lekcija užbaigiama 
žodžiais: Clemens vero octavus eius memoriam 
duplicis celebritatis freduentandum praecepit; 
vadinas, Klemensui VIII priklauso tik tas nuo- 
pelnas, kad jis šv. Kazimiero šventę pakėlė į 
augštesnį laipsnį. Todėl objektyviai ir istoriškai 
nėra tikslu vienokiu ar kitokiu būdu tvirtinti, 
kad Klemensas VIII paskelbęs Kazimierą šven- 
tuoju. 

Bet gal Vilniuje buvo įsitikinimas, kad tuo- 
met švenčiama kanonizacijos šventė? 1604 m. 

iškilmių proga pasirodžiusiuose leidiniuose pati 
šventė vadinama: Celebritas gua Imago s. Cast- 
miri ex Urbe Vilnae illata est (Iškilmės, kuriose 
šv. Kazimiero paveikslas iš Romos įneštas į Vil- 
nių) — taip išsireiškia J. Bojer savo poemos pa- 
vadinime; panašiai išsitaria J. Krajkovskis savo 
epo titule ir S. Rostovskis, aprašydamas gegužės 
10 d. triumfą. Svarbiausias ir didžiausias tos šven- 
tės trofėjas buvo “labarum" — šv. Kazimiero 
vėliava, atvežta iš Romos. Nesu linkęs manyti, 
kad vėliavą būtų padovanojęs pats šv. Tėvas, 
tarsi atnaujintos kanonizacijos ženklan.  Vei- 
kiausiai pats kan. Sviencickis ją parūpino ir 
gal prašė šv. Tėva, kad palaimintų. Kaip tik 
šiam reikalui, atrodo, buvo skirti anie 400 len- 
kiškų auksinų, kuriuos Vilniaus kapitula dar 
1603 „m. sausio mėn: 17. d., t. y. po. to, kai jau 
buvo gauta noviežiaus brevė, pasiuntž kan. 
Sviencickiu: i Romą.!?) Už tuos pinigus jis iš- 
spausdindino liturginius tekstus, atskirai mišio- 
lui ir atskirri brevijoriui, pas Karolį Vuillettą.!“) 
Kiekvieno iš jų pirmame puslapyje įdėjo šv. 
Kazimiero paveikslą, kurį išgraviravo Jokūbas 
Lauro, vėliau Romoje išleidęs dideli senųjų Ro- 
mos paminklų graviūrų rinkinį, dedikuotą Len- 
kijos kar-liui Zigmantui III. Pas kitą kurį me- 
nininką užsakė vėliavą su šv. Kazimiero atvaiz- 
du ir. kai viskas buvo atlikta, 1603 m. vasarą 
susrižo į Vilnių. 


Tokią “Romoje pašventintą vėliavą" (M. B3- 
linski) pargabenus į Vilnių, buvo geriausia pro- 
ga iš naujo pagyvinti neramių laikų bėgyje be- 
veik užmirusį šv. Kazimiero kultą. Viskas dary- 
ta, kad šventė būtų kuo iškilmingiausia. “Tokių 
iškilmių Lietuva niekad nernatė nuo pst krikš- 
čionybės į ją įvedimo pradžios“ — skaitome Lie- 
tuvos jėzuitų i Romą pasiųstoje 1604 m veiklos 
apžvalgoje.!") Kadangi niekas panašių šv. Kazi- 
mierui skirtų iškilmių 1'gi tol nežiroio, dažnas 
galėjo ias palaikyti pačios kanonizacijos šventi- 
mu. Ir iš tikro randame jau ano meto iš Vil- 
niaus paeinančiuose šaltiniuose išsireiškimų apie 
ką tik įvykusią kanonizaciją arba kanonizacijos 
atnaujinimą (bet, kaip matėme, apie tai Romoje 
1602-03 m. nebuvo kalbama) ir to įvykio Vilniu- 
je šventimą. Tai neabejotinai atsispindi ir pa- 
čiame iškilmių aprašyme. Bet kadangi tie pa- 
tvs šaltiniai prisimena jau Leono X laikais at- 
likta Kazimiero šventuoju paskelbimą, toks 
šventės pavadinimas tegali turėti perkeltą pras- 
mę: arba tuo norėta išreikšti iškilmių didingu- 
ma. kokiu kitur švenčiamas naujas šventasis, 
arba norėta pavildvti tai, kas Vilniuje šv. Kazi- 
miero atve'u dėl kokių nors priežasčių dar ne- 
buvo atlikta. 


Bet kaip tuomet iš tikrųjų yra su šv. Ka- 

zimiero kanonizacija? Žinomi oficialūs liturgi- 
niai tekstai, popiežiaus Klemenso VIII brevė ir 
1604 m. Vilniuje išleisti aprašymai sutartinai 
teigia, kad šv. Kazimierą į šventųjų sąrašą įrašė 
pop. Leonas X. Bet iš antros pusės yra rimtų 
abejonių, ar Leonas X besuspėjo tai prieš savo 
mirtį padaryti. Apie tai plačiai yra rašęs prof. 
Zenonas Ivinskis knygoje “Šv. Kazimieras“. Pa- 
gal Z. Ivinskį, apie Leono X atliktą kanonizaci- 
ją nėra jokių žinių, kanonizacijos bulės neran- 
dama jokių pėdsakų ir įvairūs kiti duomenys 
veikiau leidžia manyti, kad Leonui X dar gyvam 
esant šv. Kazimiero kanonizacijos visai nebuvo, 
o pačiame Vilniuje, atrodo, iki XVI a. galo bu- 
vo elgiamasi taip, lyg šventuoju skelbimo byla 
dar nebūtų buvusi baigta. Gali kas šias išdavas 
dar nelaikyti galutinėmis ir “tylos argumen- 
tais", kuriais remiasi didžioji sukeltų abejonių 
dalis, mažiau pasitikėti; gali taip pat šalia se- 
nos ir niekad nenutrūkusios liturginės tradicijos 
sau į pagalbą šaukti neginčijamą kard. C. Baro- 
nio autoritetą, turėjusį galimybės (“Annales 
Ecclesiastici'' autoriui buvo atviri Vatikano bib- 
liotekos ir archyvų šaltiniai) ir ex officio pri- 
valėjusį (jam buvo pavesta ištaisyti martirologi- 
ją, veliau taip pat peržiūrėti mišiolą ir brevijo- 
rių) pasitikrinti, kokiu pagrindu remdamiesi li- 
turginiai tekstai skelbia Leoną X atlikus šv. Ka- 
zimiero kanonizaciją, visvien prof. Ivinskio iš- 
kelta kanonizacijos problema lieka neišspręsta. 
Tik atradus kanonizacijos proceso aktus ir ją 
iškilmingai skelbiančią bulę, būtų galima galu- 
tinai išbraukti visą eilę ten iškeltų klausimų. 


Bet jei vieną dierą pilnai išryškėtų, kad 
šv. Kazimiero šventuoju paskelbimo iškilmių 
Romos šv. Petro bazilikoje niekuomet nebuvo, 
kaip teda su mūsų šventojo Globėjo aureole? 
Amžinoje tikrovėje niekas nesikeičia; šv. Kazi- 
m'eras yra ir lieka mūsų Globėjas ir Užtarėjas 
pas Viešpatį, nepriklausomai nuo žemėje ruoš- 
tų švenčių ir iškilmių. Tačiau ir žemėje jam, 
be jokios abejonės, pilnai ir teisėtai priklauso 
šventojo titulas ir viešas garbinimas, nes pati 
Bažnyčia jį laiko, skelbia ir garbina kaip šven- 
tąjį. Tai rodo neginčijami augščiausiojo Bažny- 
čios autoriteto veiksmai: šv. Kazimiero vardo į 
martirologiją įrašymas (čia prisimintinas Baž- 
nyčioje galiojąs bendras dėsnis: kiekvienas ku- 
nigas, kai tai leidžia rubrikos, gali laikyti voty- 
vines šv. mišias bet kurio šventojo garbei, jei 
tik jo vardas įrašytas į Romos martirologiją), jo 
atskirų mišių maldų ir brevijoriaus lekcijų 
(proprium missae et officii) patvirtinimas, jo 
šventės visai Bažnyčiai išplėtimas, jo visam 
kraštui Globėju paskyrimas. Kiekvienas iš šių 
aktų šv. Kazimiero atžvilgiu yra neginčijamai 


Vaizdai iš šv. Kazimiero gy- 
venimo. 


(Iliustracija iš Hiliarono 
knygelės). 


dokumentuotas, kiekvienu iš jų Bažnyčia viešai 
pripažįsta ir išpažįsta, kad Kazimieras yra šven- 
tasis. O tai kaip tik yra svarbiausia. Todžl ka- 
nonizacijos šventės Romoje 1521 m. ir pačios 
kanonizacijos bulės problemas galime ramiai pa- 
likti istorikams, savo šventajam atiduodami pri- 
vačią ir viešą pagarbą ir pagarbinimą su lygiu 


"tikrumu, su kuriuo garbiname visus kitus šven- 


tuosius, nors didžiausioji jų dalis neturėjo jo- 
kių kanonizacijos iškilmių. 


Gegužės mėn. 10 dienos triumfas 


1604 m. pavasaris buvo šaltas ir lietingas. 
Ypač besiartinant numatytai iškilmingosios pro- 
cesijos dienai oras taip pablogėjo, kad lijo per 

ištisas dienas beveik be pertraukos. Ne tik ruo- 
šiamos šventės pasisekimas, bet ir ateinančios 
vasaros javų derlius ir viso krašto gerovė buvo 
pavojuje. Dievui permaldauti ir šv. Kazimiero 
užtarimo išmelsti Vilniuje buvo padaryta atgai- 
los procesija. Šeštadienį, gegužės 8 d., didelis 
skaičius Akademijos studentų ir miesto gyven- 
tojų ėjo iš Akademijos bažnyčios melsdamiesi ir 
atgailą darydami į katedrą, prie šv. Kazimiero 
grabo. Nesimatant jokių oro pagerėjimo reiš- 
kinių, rašo jėzuitų provincijos apžvalgininkas, 
“eretikai jau pradėjo šaipydamiesi katalikus 
užkabinėti: Jei jūsų Kazimieras šventas, tegul 
išmeldžia giedrų orą. Ir štai gegužės 10 d. ry- 
tą dangus taip nušvito, kad nesimatė nė mažiau- 
sio debesėlio''.!*) 


Šventei ruošėsi ir joje dalyvavo visas Vil- 
niaus miestas ir, galima sakyti, visa Lietuva, nes 
daug tikinčiųjų ir dvasiškijos atvyko iš tolimų 
vietovių. O didžiulės Vilniaus vyskupijos kuni- 
gai buvo vyskupo specialiai paraginti dalyvauti 
didžioje šventėje. Ypatingų būdu prie iškilmių 
organizavimo ir jų pravedimo prisidėjo Vil- 
niaus jėzuitai sų visomis savo institucijomis. 
Tarp kitko, pavyzdžiui, yra išlikus žinutė, kad 
Vilniaus kapitula leido jėzuitams paimti iš ka- 
nauninkų nuosavybės 60 rąstų triumfo vartams 
pastatyti.!?) Didelis skaičius Akademijos moki- 
nių ir studentų (tais laikais jau siekdavo ir vir- 
šydavo 1000), jų gilus religingumas, platus se- 
novės kalbų žinojimas, vadovaujant gabiems 
profesoriams, nemaža dalimi atvykusiems iš 
įvairių Europos kraštų ir davusiems geriausia, 
ką jie atsinešė kiekvienas iš savo šalies šventi- 
nių papročių. padarė šv. Kazimiero šventę ne- 
paprastai iškilmingą ir nelauktai įspūdingą. Jie 
statė ir puošė iškilmingus vartus, jie deklamavo 
eiles, jie sudarė gyvuosius paveikslus, jie pa- 
galiau aprašė ir savo spaustuvėje išleido šven- 
tės eigą ir jos proga sukurtus literatūros kūri- 
nius. | 


Pati gegužės mėn. 10 dienos, kuri buvo 
pirmadienis, iškilmė prasidėjo katedroie prie šv. 
Kazimiero grabo,?) kur, susirinkus dvasiškijai 
ir augštiems miesto bei kunigaikštijos ponams, 
vyskupas Benediktas Vainius trumpoje prakalbo- 
je išaiškino šios šventės tikslą. Tada visi paju- 
dėio iškilmingoje procesijoje iš katedros per pi- 
lies tilta ir vartus i miestą; toliau procesija. ei- 
dama svarbiausiomis gatvėmis, pakrypo į Rud- 
ninkų priemiesti. Ten šv. Stepono bažnyčioje 
buvo p>dėta iš Romos atgabentoji vėliava, ku- 
rios pasitikti ir ją į miestą palydėti buvo su- 
ruošta ši procesija. 

Procesijos pradžioje ėjo atskiros miesto gy- 
ventojų grupės, kiekvienas cechas su savo ženk- 

lu ir savo vėliava; už jų jaunesnieji jėzuitų mo- 
kyklų mokiniai, kuriuos sekė įvairios bažnyti- 
nės brolijos, vadovaujamos miesto kunigų. Prie 
šių prisijungė Akademijos mokiniai, priklausą 
Marijos sodalicijai. Toliau ėjo keturių vienuo- 
lijų vienuoliai su jų vadovybėje esančiomis 
brolijomis; juos sekė katedros mokyklos jauni- 
mas, pasipuošęs įvairiaspalviais rūbais, penkio- 
mis bažnytinėmis vėliavomis nešinas. Dvasiški- 
jos grupę sudarė: priekyje unitai kunigai su 
dviem archimandritais, už jų ilgos eilės pasau- 
liečių kunigų, suvažiavusių iš Vilniaus vysku- 
pijos ir viso krašto. Sekė didingas orkestras, 
grodamas giesmių melodijas. Gražiausią vaizdą 
teikė toliau ėjusi mokyklinio amžiaus vaikų 
grupė, kurių vieni vaizdavo šv. Kazimiero ri- 
terius, kiti savo aprėdais atrodė kaip angelėliai. 
Pagaliau pasirodė kapitula savo iškilmingomis 
togomis, du vyskupai sufraganai ir pats Vilniaus 
vyskupas, lydimas dviejų prelatų; už jų senato- 
riai, didikai ir galiausia ponios ir dukros; kai 
kurios iš šiųjų ėjo basomis kojomis ir veidą pri- 
sidengusios šydu. Šonuose šios tvarkingai žy- 
giuojančios eisenos visą gatvės plotį užpildė ne- 
suskaitomos žmonių minios, susirinkusios pa- 
gerbti savo šventojo ir Globėjo. 


Atėjus į šv. Stepono bažnyčią, ten kiek pasi- 
meldus ir pagiedojus, prabilo kanauninkas Gri- 
galius Sviencickis. Jis kalbėjo apie šv. Kazimie- 
ro gyvenimą, apie jo užtarimu įvykusius ste- 
buklus, apie savo kelionę į Romą ir ten gautą 
iš popiežiaus raštą ir malones. Užbaigdamas sa- 
vo kalbą, kan. Sviencickis įteikė kunigaikščiui 
Leonui Sapiegai, Lietuvos kancleriui ir šioms 
iškilmėms įgaliotam karaliaus vietininkui, iš Ro- 
mos atsivežtą popiežiaus brevę ir šv. Kazimie- 
ro vėliavą. Kancleriui į tai trumpai atsakius ir 
Vilniaus vyskupui padėkojus kan. Sviencickiui 
už visą vargą ir triūsą, procesija toje pačioje 
tvarkoje pradėjo judėti atgal, katedros link. Jos. 
centre dabar plevėsavo didžiulė šv. Kazimiero 
vėliava, kurią nešė pats kancleris Leonas Sapie- 
ga, padedamas dviejų diakonų, o ją iš šalių 
lydėjo abu vyskupai sufraganai. Pirm vėliavos 
ėjo auksu žėrinčioje dalmatikoje kan. G. Svien- 
cickis, nešdamas ant išdabintos pagalvėlės šv. 
Tėvo brevę. 


Pirmas sustojimas buvo prie Rudninkų var- 
tų, įeinant į miestą. Didelis paukštis išskėstais 
sparnais puošė viršutinę vartų dalį. Prie jų sto- 
vėjo nuliūdusi, galvą šydu prisidengusi mergaitė 
(i mergsitę persirengęs Akademijos studentas), 
atvaizduojanti Vilniaus miestą. (NB. Miestų 
vardai lotynų kalba yra moteriškosios gimi- 
nės, todėl ir Vilnių vaizduoti turėjo mergaitė). 
Atsistojusi prieš žmones, ji pradėjo lotynų kal- 


ba, eilėmis, dejuodama pasakoti visas nelaimes, 
kurias iškentėjo jos kraštas, drauge gailiai mal- 
daudama šventojo karalaičio užtarimo ir globos 
Lietuvai. Taip jai besisielojant ir beliūdint, pa- 
sirodė angelai baltais rūbais, su rožėmis ir leli- 
jomis rankose. Prislėgtai Vilniaus figūrai jie 
skelbė linksmą žinią: šv. Kazimieras iškeltas į 
šventųjų garbę. Suskambo džiaugsmo giesmės. 
Ligi tol skausmo prislėgta, Vilnių vaizduojanti 
mergaitė numetė liūdesio drabužius ir atsistojo 
prieš visus purpuriniais karalienės rūbais, su ka- 
rališku vainiku ant galvos ir skeptru rankose. 
Sekė trumpi maldos ir padėkos žodžiai už ma- 
lones, kurios plaukė visam kraštui per karalaičio 
išaugštinimą, ir karalienė — džiaugsmu nušvi- 
tęs Vilnius — pasodinta į triumfo vežimą, įsi- 
jungė į per miesto gatves vingiuojančią proce- 
siją. 

Naujas sustojimas ties miesto rotuše. "Ten 
buvo padaryti iškilmingi vartai su penkiais dai- 
liais, į viršų besistiebiančiais bokštais, o pačių 
vartų šonus dengė brangūs kilimai. Šventųjų 
miesto globėjų: Jurgio, Kazimiero ir Kristoforo, 
paveikslai bei įvairios alegorinės figūros, kaip 
vienybė, geraširdingumas, malonė, erezija ir kt. 
puošė didingus vartus. Įvairios dorybės kovojo 
su ydomis, ir gausūs įrašai, paimti iš šv. Rašto, 
kabojo vartuose iš visų pusių. Atvykstančią 
šventojo vėliavą sutiko skambūs muzikos garsai. 
Tuo tarpu išėjo aštuonios naujos figūros, vaiz- 
duojančios keturias pagrindines dorybes: tvirtu- 
mą, nuosaikumą, išmintingumą ir teisingumą, ir 
keturis angelus. Prasidėjo šv. Kazimiero garbei 
dialogai, šį kartą lenkų kalba. Paskutiniuosius 
deklamuojančiųjų žodžius nuslopino būgnų gar- 
sai ir patrankų šūviai, įspūdingai pabrėžę šven- 
tes didingumą ir sutartinai kvietę visus į džiaugs- 
mo triumfą. 


Toliau eisena traukė Didžiąja gatve iki 
Akademijos vartų, prie šv. Jono bažnyčios. Nau- 
ja triumfo arka, ne mažiau iškilminga ir puoš- 
ni, kaip anksčiau minėtosios. Pačioje viršūnėje 
žibėjo Lietuvos herbas, jo abiejo:e pusšse ple- 
vėsavo po dvispalvę, mėlynai-baltą vėliavą su 
auksu išsiuvinėta popiežiaus tijara. Ant arkos 
išgaubimo buvo nupiešti vyskupo ženklas ir her- 
bas, o šalia jų Jėzaus Draugijos monograma. 
Abiejose vartų pusėse įtaisytos specialios vietos 
orchestrui ir chorui. Įvairios arkos nišose buvo 
matyti pieštos ir skaptuotos šventųjų „krašto 
globėjų figūros: šv. Vaitiekaus, šv. Kazimiero, 
šv. Jurgio. šv. Martyno. šv. Jono Krikštytojo, 
šv. Jono Evangelisto ir kt. Ir čia vėl skambėjo 
dialogai, muzika, giesmės. Pasirodė taip pat ir 
alegorinės figūros, vaizduojančios Akademiją ir 
atskiras ios klases: terlogiją, filosofiją, istoriją, 


iškalbą, poetiką, kalbas, gramatiką ir net grai- 
kų mūzas, kurios, palikusios savo senęją gimti- 
nę, pasirinko sau naują buveinę Vilijos krantuo- 
se, žavinčiose jų kalvose ir gojeliuose. Kiekvie- 
na figūra turėjo savo ženklą ir savo būdu šlovino 
šv. Kazimierą: Akademija ėjo su skeptru ranko- 
se, istorija nešė rašomąją plunksną, teologija — 
kryžių ir blizgančią knygą, filosofija — fizikos 
instrumentus, filologija — šūkį, išrašytą trimis 
kalbomis, iškalba — kardą, poetika — erelį, gra- 
matika — raktą; ir kiekviena vis keliomis ei- 
liuotomis frazėmis garbino šv. Karalaitį. Grai- 
kų mūzos ėjo drauge su filologija; ir jos grai- 
kiškais ketureiliais atidavė savo garbę. 


Pasibaigus šiems vaizdams ir deklamaci- 
joms, procesija slinko katedros link. Paskutinie- 
ji iškilmingieji vartai buvo prie pilies. Tai Vil- 
niaus kapitulos savo bažnyčios šventajam iš- 
reikšta pagarba. Vartų kampus sudarė keturios 
augštos piramidės, o ant arkos viršaus stiebėsi 
smailia viršūnė penktoji. Labiausiai akį trau- 
kė daugybė paveikslų, atvaizduojančių šv. Ka- 
zimiero gyvenimą ir stebuklus. Jais buvo nu- 
klotos visas arkos paviršius, tiek iš lauko, tiek 
iš vidaus. Šiuose vartuose pasirodė angelais per- 
sirengę jaunuoliai; 7 iš jų vaizdavo septynias 
anuometines Vilniaus bažnyčias: katedrą, Švč. 
Trejybės, Šv. Dvasios (domininkonų), šv. Kry- 
žiaus, šv. Mergelės Marijos (pranciškonų), šv. 
Jono (jėzuitų) ir šv. Pranciškaus (bernardinų). 
Ir čia buvo kalbama, deklamuojama, viskas loty- 
nų kalba. 


Pagaliau iškilmingos muzikos, bažnyčių var- 
pų gaudimo ir nesiliaujančių patrankų šūvių ly- 
dima, šv. Kazimiero vėliava įžengė į katedrą. 
Tarpduryje iš kanclerio rankų ją perėmė Vilniaus 
vyskupas ir nunešęs padėjo ant gėlėse pasken- 
dusio šventojo karsto. Po maldų ir giesmių į 
šventąjį Globėją karališkoje koplyčioje, vysku- 
pas su asista nuėjo prie didžiojo altoriaus, kur 
visų iškilmių užbaigai iš dėkingų ir džiaugsmo 
sklidinų širdžių kilo į augštybes padėkos him- 
nas: “Te Deum laudamus*. Taip buvo vertai už- 
baigta svarbiausioji iškilmių dalis, užtrukusi 
apie šešias valandas, iškilmių, kurių, kas jose 
dalyvavo, niekuomet nebegalėjo pamiršti. 


Bet to dar neužteko. Tos pačios dienos po- 
piečio metu Akademijoje surengtas šv. Kazimie- 
ro garbei minėjimas. Įvairių tautų ir įvairaus 
amžiaus studentai skaitė savo sukurtas odes, ei- 
lėraščius, epigramas. Rostovskis, kuris duoda jų 
sąrašą,?!) sumini 84 autorius, padeklamavusius 
91 dalyką. Deklamuojančiųjų tarpe randame 
kunigaikštį Nikalojų Kristupą Radvilą, po ke- 
letą danų, škotų, švedų, švedų, norvegų, vokie- 

šv. Kazimiero gatvė Vilniuje 


čių, latvių, vengrų, italų ir didelį skaičių lietu- 
vių, lenkų, gudų, ukrainiečių. Visi kūriniai Ros- 
tovskio suminėti ir, reikia manyti, buvo dekla- 
muoti lotynų kalba. 


Sekančią gegužės mėn. 11 dieną, kuri buvo 
antradienis, vyko iškilmingos pamaldos kated- 
roje, apie kurias šaltiniai nieko ypatingo nepa- 
mini. 

šv. Kazimiero bažnyčiai kertinio akmens 

šventinimas 

Trečioji iškilmių diena, gegužės mėn. 12-toji, 
buvo skirta naujos šv. Kazimiero bažnyčios sta- 
tybos pradėjimui arba, kaip anuo metu sakyda- 
vo, “pirmojo akmens padėjimui"'.2?) Bažnyčiai 
vieta parinkta prie turgaus aikštės. Žmonių su- 
plaukė didelė daugybė, ne tik katalikų, bet net 
ir kitatikių, kunigaikščių, didikų ir ponų, iš mies- 
to ir iš epylinkės; netgi iš tolesnių vietovių ne- 
vienas buvo atvažiavęs. Pirmąjį akmenį į pa- 
matams skirtą vietą nešė, nelaikydami tai sau 
nes:rbingu dzlyku, Nesvyžiaus kunigaikštis ir 
Vilniaus veivada Nikalojus Kristupas Radvila 
dr-use su Naugardo vaivada Teodoru Skuminu, 
Minsko vaivada Jonu Pacu, Didžiuoju Lietuvos 
kancleriu Leonu Sapiega ir kitais augšto rango 
vyrais. Vilniaus vyskupas Benediktas Vainius ten 
pat atlaikė šv. mišias. Mišių metu sakytame pa- 
moksle vyskupas išaiškino pirmojo akmens pa- 
šventinimo apeigas ir jėzuitų ordino nuostatus 
apie neturtą: padariusieji iškilmingą profesiją, 
jei jie neturi kokių nors pareigų kolegijose, turi 
gyventi atskiruose, vadinamuose profesų namuo- 
se, kurie negali turėti pastovių pajamų ir yra 
išlaikomi geraširdžių tikinčiųjų dosnumo. Prie 
tokių Vilniaus jėzuitų profesų namų ir statoma 
naujoji bažnyčia. Po mišių vyskupas iš- 
kilmingai pašventino statybos pradžiai skirtąji 
akmenį. Akademijos studentai vėl turėjo pro- 
gos pasirodyti su savo eilėmis ir epigramomis, 
kurioms duotas bendras vardas: Lithotetica. 
Vieną iš tokių eulogijų, kurią parašė šias šven- 
tes aprašęs Ouirinus Cnoglerius, Rostovskis per- 
spausdino priede prie savo veikalo apie Lietu- 
vos jėzuitų provinciją. 

Dar tą pačią dieną pradėjo plaukti gausios 
lėšų sumos naujosios bažnyčios statybai. Tų me- 
tų Lietuvos jėzuitų apžvalgininkas tai plačiai 
aprašo. Vilniaus vyskupas, kuris pamoksle su 
didele iškalba ir aiškumu supažindino klausyto- 
jus su jėzuitų profesų neturtu, pirmasis parodė 
savo dosnumą, pažadėdamas, kol statyba nebus 
užbaigta, kasmet duoti po 1000 auksinų Vilniaus 
vaivada davė 2000, Lietuvos kancleris — 3000 ir 
kitas, kuris prašė, kad jo vardas nebūtų mini- 
mas, paaukojo 2000 auksinų. Didžiųjų ponų pa- 
vyzdžiu pasekė ir mažesnieji, net paprasti žmo- 
neliai davė, kiek kas galėjo. Dar ryškiau pasi- 
rodė žmonių prisišimas prie šv. Kazimiero, kai 
buvo pradėta pati statyba. Visi noriai teiks vi- 
sokeriopą ragalba. Kai reikėjo suvežti statybos 
medžiagą, kos galėjo, atvyko su arkliais ir veži- 
mu; kiti prisidėio savo rankų darbu. Įdomus 
iš statybos pradžios sekąs atvejis. Už miesto 
mūrų gulėję trys tokie dideli akmens, kad vie- 


nam iš jų atgabenti į statybos vietą nė šimto 
jaučių nebūtų užtekę. O jie buvo taip reikalin- 
gi pamatams. Ką daryti? Patys Žmonės pasi- 
siūlė pagelbėti. Ir vieną dieną su didžiausiu 
klegėjimu, juokavimu ir įtempimu (magna ala- 
critate et conamine) vienas Milžiniškas akmuo 
jau buvo velkamas per miesto gatves prie st3- 
tomos bažnyčios. 700 žmonių, sukibę į virves, 
jį traukė. Visas miestas stebėjo, nes ligi tol nie- 
kas panašių dalykų nebuvo matęs. Vieną akme- 
ni atvilkę, tuoj pat pažadėjo sekančiomis die- 
nomis kitus du panašiai atgabenti. “Ir taip, — 
pastebi jėzuitų kronistas, — trumpu laiku bu- 
vo pasiekta, kad tie masyvai, kuriems atgaben- 
ti būtų prireikę didelių išlaidų ir sunkaus d-r- 
bo, dabar veltui ir be jokio vargo buvo pristaty- 
ti, kur reikia.“ 

Čia galime pridėti, kad iš to paties šaltinio 
paaiškėja, jog jau pirmąją vasarą buvo išmūry- 
ta didesnė pamatų dalis. Statybos darbus pri- 
žiurėjo 4 jėzuitai: vienas kunigas, du broliukai 
mūrininkai ir vienas medžiagos parūpintojas; 
jie visi ten šalia ir gyveno. Bažnyčios sienos 
baigtos statyti 1609 metais. Bet pamaldos tais 
metais jo'e dar nebuvo laikomos.?*) 1616 m., ksip 
jau šio straipsnio pradžioje buvo minėta, kalba- 
ma apie šv. Kazimiero šventę pačioje bažnyčio- 
je. 1635 m. Litterae annuae mini šv. Kazimie- 
ro bažnyčios konsekraciją, kurios apeigas tų me- 
tu liepos 22 d. etlikęs Vilniaus vyskupas. daly- 
vaujant daugybei visokio luomo žmonių.?*) 


ŠV. KAZIMIERO RELIKVIJŲ PERKEĖLIMAS 
1636 METAIS 


Vietos relikvijoms paruošimas 


Gardine mirusiojo karalaičio Kazimiero kū- 
nas buvo atvežtas į Lietuvos sostinę Vilnių ir 
palaidotas vienoje katedros koplyčioje, kuri tuo- 
met buvo vadinama švč. Marijos vardu. Vė- 
liau galima užtikti tą koplyčią vadinant šv. Ka- 
zimiero koplyčia, o kai ten pat palaidojo kara- 
lių Aleksandrą (+1506) ir dvi karalienės, Zig- 
manto Augusto žmonas, daugiau prigijo Kara- 
liškosios koplyčios vardas. Joje šv. Kazimiero 
palaikai pasiliko iki 1604 m. Atšventus didijį 
triumfą, dar tą pačią vasarą, tiksliau, aple rug- 
pjūčio mėn. vidurį kan. Sviencickio rūpesčiu, 
prie liudininkų buvo atidarytas šventojo kars- 
tas. Kapitulos notaro rašytame relikvijų patik- 
rinimo dokumente rugpjūčio mėn. 16 d. (jį per- 
sispausdino bollandistai: Acta SS, Martii I, p. 
347) skaitome, kad atidarius karstą, rastas tiek 
raudonas šilko rūbas, tiek visas karalaičio kū- 
nas puvimo nepaliestas. Tai ypačiai nuostabu, 


kad viet: buvusi drėgna, taip kad mūrininkai 
galėję ardyti karstą gaubusio mūro piytas pli- 
komis rankomis be jokių instrumentų. Kol 
karstas buvęs atidarytas, visur sklidęs malonus 
kvapas. Du mūrininkai patvirtino, kad jie jau- 
čią lygiai tą patį malonų kvapą, kaip ir anks- 
čiau, kai prieš pusantrų metų (ante sesgui duos 
annos — galėtų taip pat reikšti: prieš dvejus su 
puse metų?), liepiant vietos ordinarui, buvo ati- 
darę šventojo karstą. 


Garsas apie šv. Kazimiero šventę Vilniuje, 
apie jo stebuklus, šiuo nauju nuostabiai gerai iš- 
silaikiusių relikvijų stebuklu tarsi apčiuopiamai 
patvirtintas, nepaprastai greitai skleidė šv. Ka- 
zimiero garbinimą po visą kraštą ir tuo pačiu 
traukė minias maldininkų į Vilnių (plg. kelis 
šio straipsnio pradžioje trumpai suminėtus fak- 
tus iš šio laikotarpio). Tai atkreipė ir paties ka- 
raliaus dėmesį, ir Zigmantas Vaza nutarė švėn- 
tojo giminaičio garbei pastatyti karališkos gar- 
bės ir dosnumo vertą paminklą — naują, didin- 
gą, puošnią šv. Kazimiero koplyčią. Vieta pa- 
rinkta pietinėje katedros pusėje, kur pirma sto- 
vėjo Valavičių koplyčia. Valavičiams už tai 
mainais perleista Karališkoji koplyčia, o šv. Ka- 
zimiero relikvijos laikinai padėtos Goštautų- 
Chodkevičių koplyčioje. Milžiniškas statybos iš- 
laidas padengė karaliai: Zigmantas Vaza ir Vla- 
dislovas IV. Vien tik altorius atsėjęs apie 100,000 
imperialinių talerių. Koplyčia buvo baigta 
įrengti 1636 m. Ji visa tviskėjo marmuru, por- 
fyru, auksu, sidabru, stiukais ir freskomis. Ver- 
tai galėjo lygintis su žymiausiomis ir gražiau- 
siomis Romos bazilikų koplyčiomis, kaip Paoli- 
na ir Sikstina koplyčios S. Maria Maggiore ba- 
zilikoje, į kurias vilniškė buvo panaši ir savo 
forma. “Išklota įvairiaspalvių Florencijos mar- 
moru ji spindėjo kaip tyriausias veidrodis? — 
rašo Romon Vilniaus jėzuitai.?*) 

Koplyčios puošimui einant į galą ir artė- 
jant numatytai šv. Kazimiero relikvijų perkėli- 
mo šventei, karalius Vladislovas jau ankstyvą 
1636 m. pavasarį su visu savo dvaru persikėlė 
į Vilnių. Lietuvos jėzuitų 1636 m. apžvalgoje 
aprašoma, kaip karalius uoliai dalyvavęs Didžio- 
sios savaitės pamaldose ir pamaldžiai lankęs 
Kristaus grabus įvairiose Vilniaus bažnyčiose.?*) 
Pastebėtina, kad tais metais Velykos nepapras- 
tai ankstyvos: kovo mėn. 23 d. Taip pat ir ne- 
seniai į Varšuvą atvykęs nuncijus arkiv. Mari- 
jus Philonardi užsimena savo pranešimuose į 
Romos Kuriją jau balandžio mėn. pradžioje, kad 
visas Varšuvos miestas lyg išmiręs, nes nesą ka- 
raliaus, o prieš kelias dienas į Vilnių iškeliavę 
ir orkestro likučiai.?") Jau šiame ir kituose pra- 
nešimuose pažymi, kad karalius Vilniuje ruošia 

dideles iškilmes šv. Kazimiero garbei ir išreiš- 
kia susirūpinimą, kaip reikės jam pačiam į ten 
persikelti ir ar gaus tinkamą butą, kurio jieškoti 
jau pasiuntęs savo žmogų.“*) Gegužės mėn. 15 
d. paliko Varšuvą ir pats nuncijus, o gegužės 
26 d. išsiruošė kelionėn į Vilnių karaliaus sesuo 
Ona Konstancija Katarina su didžiausia palyda. 
Vėliau iš Vilniaus nuncijus aprašo, kaip ji buvo 
sutikta Lietuvos sostinėje. Į miestą įvažiavo 44 
vežimai, kiekvienas vis šešių arklių traukiamas, 
ir virš 1800 įjojo raiti, įskaitant ir kelis kavale- 
rijos eskadronus, kurie buvo išjoję jos pasitikti. 
Vien tik tarnų ir pažų buvę apie 200. Supran- 
tama, kad tokia “procesija"" negalėjo greitai ju- 
dėti, iš Varšuvos iki Vilniaus teko užtrukti ke- 
lionėje ištisas 24 dienas. Atvykusią į Vilnių gar- 
bingąją viešnią prie katedros durų sutiko visa 
kapitula. Būtų ją pasveikinęs ir pats vyskupas, 
bet dėl ligos negalėjo išeiti iš savo namų.“?) 

Karalius, jau nuo kovo mėn. Vilniuje, pats 
iš arti stebėjo koplyčios užbaigimo ir šventės 
ruošimo darbus. Kuriam laikui balandžio-gegu- 
žės mėn. buvo taip pat išvykęs po Gardino apy- 
linkes pamedžioti; bet birželio mėn. jis vėl Vil- 
niuje. Liepos mėn. gale tačiau dėl skausmų ko- 
joje turėjo atsigulti į lovą, o liepos 30-sios naktį, 
prisidėjus inkstų negalavimams, sveikata taip 
pablogėjo, kad jau šaukėsi kunigo. Nors tuojau 
vėl pasitaisė, betgi visai nepagijo nei pačiai iš- 
kilmių dienai priartėjus.“?) 

Ir šį kartą visas miestas puošėsi: buvo sta- 
tomi iškilmingi vartai, ruošiami chorai, dekla- 
macijos, gyvieji paveikslai. Vilniaus kapitulos 
aktuose randame užrašyta, kad vyskupas tuomet 
davęs 60 auksinų, o kapitula prie to dar pridė- 
jusi 40 auksinų triumfo vartams pastatyti. Di- 
džiausioji darbo ir šventės organizavimo dalis 
teko vėl Vilniaus Akademijai, kurios rūpesčiu 
taip pat išleistas išsamus iškilmių aprašymas.*!) 


Relikvijų perkėlimo iškilmės 

Pagaliau priartėjo iškilmėms skirtoji diena, 
rugpjūčio mėn. 14-toji, ketvirtadienis, Švč. Ma- 
rijos Dangun Ėmimo šventės išvakarės?) Jau 
dieną prieš tai, t. y. rugpjūčio mėn. 13 d., prieš 
mišparus, šventojo kūno relikvijos buvo išneštos 
iš Goštautų-Chodkevičių koplyčios ir padėtos ka- 
tedros viduryje, ant augšto ir didingo pastovo, 
nesuskaitomų žvakių šviesoje žėrinčio aukso ir 
sidsbro spalvomis. Po iškilmingų mišparų, tą 
vakarą ir per visą naktį kunigai, vienuoliai, Aka- 
demijos studentai, parapijų brolijos ir daugybė 
žmonių pasikeisdami meldėsi, giedojo, garbino 
šventąjį. O visame mieste tą naktį šventojo gar- 
bei buvo iliuminuoti didieji pastatai, nuolat kilo 
i padanges dirbtinės šviesos. 

Išaušus, prasidėjo šv. mišios, kurios iki pat 
vidudienio buvo laikomos be pertraukos prie visų 
katedros altorių. Paskutiniąsias, iškilmingąsias 
mišias atlaikė Vilniaus vyskupas Abraomas Vai- 
nius, o jų metu kitas vyskupas savo lenkiškai sa- 
kytame pamoksle skelbė šventojo Globėjo gar- 
bę gausioms, net iš tolimų Lietuvos vietovių at- 
vykusioms, į katedrą susirinkusioms žmonių mMi- 
nioms. 

Svarbiausiajai iškilmių daliai, triumfo pro- 
cesijai, buvo skirtos popietinės tos dienos valan- 
dos. Prieš išeinant iš katedros, jėzuitas kun. Mo- 
tiejus Kazimieras Sarbievijus, karaliaus pa- 
mokslininkas, apsisiautęs visai neseniai (liepos 
mėn. 5 d.) gauta teologijos daktaro toga, gražia 
ir širdis gaivinančia lotynų kalba paruošė daly- 
vių sielas vertai atiduoti savo Globėjui pridera- 
mą pagarbą. 

Iškilmingoji procesija buvo kiek panaši į 
aną prieš 32 metus įvykusią. Priekyje drausmin- 
gai žygiavo ilgos eilės Akademijos jaunimo. Pa- 
kaitomis su orkestro grojama melodija visi gie- 
dojo šv. Kazimiero ypačiai brangintą Marijos 
garbei giesmę: “Omni die dic Mariae mea laudes 
anima"... Už studentų ėjo daugybė vienuolių ir 
kunigų, tiek graikų, tiek lotynų apeigų. Toliau 
kapitulos nariai iškilmingais rūbais, keli su mit- 
romis vyskupai ir galiausiai Šv. Sosto nuncijus 
arkiv. Marijus Philonardi, šios procesijos cele- 
brantas. Nuncijus pavadavo Vilniaus vyskupą, 
dėl silpnos sveikatos nebegalėjusį dalyvauti il- 
goje ir varginančioje eisenoje. Karališkojo or- 
kestro ir choro lydimą, sekė didžioji šv. Kazi- 
miero vėliava, 1603 m. atvežta iš Romos. Ją 
nešė vienas kapitulos kanauninkas, iš šalių ėjo 
Lietuvos kancleris Albertas Stanislovas Radvi- 
la ir prokancleris Steponas Pacas, palaikydami 
šilkinius vėliavos kaspinus. Pačias šv. Kazimie- 
ro relikvijas, įdėtas į labai gražų, brangakme- 
niais ir auksu išpuoštą gryno sidabro sarkofa- 


gą-relikvijorių, ant pečių nešė katedros kanau- | 


ninkai, o didieji karalystės dignitoriai, eidami 
iš šalių, palaikė relikvijorių dengusio brangios 
medžiagos uždangalo kraštus. Tuojau po švento- 
jo relikvijų keli senatoriai nešė ant paauksuotų 
pagalvėlių karališkuosius ženklus ir po jų sekė 
pats karalius su savo seserimi Ona Katarina ir 
kitais karališkosios šeimos nariais. Nevisai dar 
iš ligos pasveikusiam karaliui gydytojai nenorė- 
jo leisti dalyvauti procesijoje, bet jo pamaldu- 
mas nugalėjo ligos kliūtis ir, specialioje kėdėje 
nešamas, galėjo drauge su visais pereiti visą 
procesijos kelią. 


Miestas buvo tarsi pakeitęs savo veidą. Vi- 
sa, kas jame gražiausia, buvo sunešta ir išsta- 
tyta šventajam pagerbti. Triumfo vartai ir iš- 


kilmingos arkos puošė eisenos gatves. Vien tik 
Akademija prie savųjų rūmų įvairioze vietose 
pastatė tris tokias arkas. Šį kartą buvo einama 
be sustojimų. Pro Akademiją procesija praėjo 
du kartu ir abu kartu buvo sutikta būrių jau- 
nuolių, savo apsirengimu vaizdavusių atskiras 
Lietuvos kunigaikštijos provincijas, deklamaci- 
jomis ir giesmėmis prie arkų sveikinusių pro ša- 
lį einantį jaunimo Globėją. Miesto valdyba prie 
rotušės taip pat pastatė puošnią ir ištaigingą 
arką. Neatsiliko nei pranciškonai, nei dominin- 
konai, įrengę šalia savo namų esančiose aikštė- 
se gražiai paruoštus ir papuoštus pastovus. 
Paskutinė ir už visas gražiausia konstrukcija 
priklausė D.L.K. notarui Kazimierui Sapiegai. 
Šio iškalbaus, gilios pagarbos ir meilės savo dan- 
giškam Globėjui nepaprastumu visi buvo tiek 
sužavėti, kad jau praėję vis ir vis atsigręždavo 
dar sykį pasižiūrėti. Žmonių minios, sekusios ir 
stebėjusios šią nepaprastą eiseną, negalžjo ne- 
jausti jos įspūdingo veikimo; džiaugsmas ir gi- 
laus prisirišimo jausmas užvaldė visų širdis ir 
lydėjo juos per tolimesnį kasdienos gyvenimą. 


Apėjusi svarbiausias miesto gatves, eisena 
sugrįžo į katedrą. Šventas relikvijas nešančiųjų 
žingsniai dabar pakrypo į naująją marmuro kop- 
lyčią, didingą ir puošnią Lietuvos šventajam pzr 
šimtmečius ilsėtis skirtą buveinę. Vyskupų ran- 
kos dėžę su relikvijomis padėjo į tam parengią 
vietą po altoriumi. Šv. Ambrozijaus žodžiais ta- 
riant: Auka rado vietą ten, kur Kristus auko- 
jasi; tik šis, kuris už visus keniėjo, ant alto- 
riaus, anas gi, kuris Jo kančia buvo atpirktas, po 
altoriumi. 


Šv. Kazimiero relikvijų perkėlimo šventę, 
Vilniaus vysk. Jurgio Tiškevičiaus prašomas, po- 
piežius Inocentas X leido švęsti sekmadienį po 
Švč. Marijos Dangun Ėmimo oktavos, t. y. sek- 
madieni po rugpjūčio mėn. 22 d. 1950 m. per 
Velykas Šv. Sosto apeigų kongregacija paskyrė 
šv. Kazimiero relikvijų perkėlimo šventę (rug- 
pjūčio mėn. 27 d.) viso bet kur esančio lietuvių 
tautos jaunimo švente. 


Šv. Kazimiero koplyčios pirmasis altorius 


Šia proga tenka keliais žodžiais paminėti 
pirmąjį naujai pastatytos koplyčios altorių, ku- 
ris buvo žymiai kitoks, negu mes jį pažįstame 
iš vėlesnių laikų. Pirmąjį altorių randame 
smulkiai aprašytą Lietuvos jėzuitų provincijos 
1636 m. apžvalgoje.**) 

Altoriaus apačioje (sub mensa) per paauk- 
suotus pinučius buvo galima matyti reto juod- 
medžio šventojo grabą, į kurį buvo įdėtas per 
procesiją neštas sidabrinis sarkofagas-relikvijo- 


rius. Šis buvęs pagamintas iš gryno augsburgi- 
nio sidabro. Iš visų pusių jį puošę meniškai iš- 
dirbti šventojo gyvenimo įvykių ir per jo už- 
tarymą įvykusių stebuklų vaizdai. Visas kaina- 
vęs virš 70,000 imperialinių talerių. Ten pat 
altoriaus apačioje aplinkui buvę įtaisyta 10 si- 
dabrinių statulų. Viršutinėje altoriaus dalyje 
stovėjo 4 išilgai išvagotos (striatae) kolonos, si- 
dabro papuošimais apraizgytos, su gražaus me- 
no kapiteliais. Tarp kolonų, ties altoriaus vidu- 
riu, virš sidabre išgraviruoto Jeruzalės vaizdo 
dominavo kryžius su iš šalių stovinčiais Sopu- 
lingaja Motina ir šv. Jonu apaštalu. Tarp dvie- 
jų kolonų vienoje pusėje stovėjo šv. Zigmantas, 
karalius ir kankinys, antroje — šv. Kazimieras, 
karalaitis ir išpažinėjas. Virš kolonų ir centri- 
nio Nukryžiuotojo paveikslo buvo šv. Dvasios 
atvaizdas, balandžio pavidale, su į visas puses 
sklindančiais spinduliais, o kampuose — šv. Pet- 
ro ir šv. Povilo statulos. Pačioje altoriaus vir- 
šūnėje šį didingą meno kūrinį užbaigė trium- 
tuojančiojo Kristaus paveikslas su dviem ange- 
lais iš šalių. Prieš altorių pakabinta auksinė 
lemputė buvusi 6000 lenkiškų auksinų vertės. 
Nė kiek neperdėti tie žodžiai, kuriuos kadaise 
pagal giesmės “Omni die... ritmą sukūrė Bar- 
tolomaeus Lieszynskis: 


Sumptuosum, pretiosum 

Saccellum extruitur, 

Et sepulchrum (o guam pulchrum!) 
Ex auro conspicitur. 

1953 m. gegužės mėn. šv. Kazimiero karstas pernešamas iš Katedros į šv. Petro ir 


Povilo bažnyčią Antakalnyje. 


128 


SV. KAZIMIERO KOPLYČIA VILNIUJE 


DR. POVILAS REKLAITIS 


Vilniaus paminklų tarpe šv. Kazimiero kop- 
lyčia yra vienas iš brangiausių. Mūsų amžiaus 
meno ir senovės mylėtojas, galvojantis stilių ka- 
tegorijomis, Vilniuje pirmoje eilėje atkreips dė- 
mesį į pačius senuosius paminklus — Gedimino 
Kalno ir Žemutinės Pilies kompleksą ir jų kasi- 
nėjimus, arba į gotiškų bažnyčių ansamblį vie- 
nuolynų kvartale aplink Bernardinus, studijuos 
meno požiūriu nuostabų Antakalnio šventovės 
interjerą bei kitus vėlyvojo baroko originalius 
darbus. Mūsų amžiaus maldininkas, atvykęs V:l- 
niun, klaupsis pirmiausia prieš Aušros Vartų 
Dievo Motiną, kurios kultas per paskutinius ke- 
lis amžius išpopuliarėjo tautoje ir garsėja toli 
už mūsų krašto ribų. Kitaip matė ir jautž XVII 
ar XVIII amžiaus Vilniaus lankytojai. Jų apra- 
šymuose šv. Kazimiero koplyčia su relikvijomis 
šventojo, kuris buvo krašto valdovo sūnus, iške- 
liama, kaip pati didžioji brangenybš ir pilies 
bei miesto pirmoji įžymybė. Pats relikvijos 
brangumas ir nepaprastas turtingumas jį saugo- 
jančios architektūros ir įrengimo sutapo į vieną 
išgyvenimą. Menotyra, neliesdama šv. Kazimie- 
ro relikvijų kulto teologinio aspekto, gali mėgin- 
ti šventojo garbei sukurtą meną iš jo pirmykš- 
tes vidinės prasmės ir tuo būdu pataisyti kai ku- 
riuos miesto meninės visumos bruožus, kuriuos 
vienašališkas estetinis žiūros būdas gal buvo už- 
temdęs. Šiandien negalime iš naujo pilnai iš- 
gyventi tos vidinės prasmės, kuri apsprendė re- 
liginio meno kūrinio atsiradimą praeityje. Tega- 
lime mėginti ją rekonstruuoti, atidžiai atsekda- 
mi faktų eigą ir stebėdami formų sąrangą ir jų 
analogijas. 


Senoji gotiškoji koplyčia 


1484 kovo 4 dieną Gardino pilyje mirusio- 
jo karalaičio Kazimiero palaikai jo tėvo Kazi- 
miero buvo tuojau atvežti į Vilnių ir palaidoti 
Vilniaus pilies arba katedros bažnyčios koply- 
čioje, kurią jis buvo paruošęs sau ir savo šeimai. 
Koplyčia vėliau vadinta Karališkąja, o Lietu- 
vai gal būtų teisingiau ją vadinti Kunigaikščių 
koplyčia. Šiandien, po 500 metų, per tą laiką 
įvykus keliems katedros perstatymams, ji loka- 
lizuojama barokinėje šv. Marijos Nekalto Pra- 
sidėjimo koplyčioje prie šiaurinės katedros š0- 
no, antroji skaitant nuo vakarinio fasado. Ji va- 


dinama taip pat Valavičių koplyčia, pagal XVII 
a. jos savininką vysk. Valavičių. 'Dyrinėtojai 
mano, kad pati seniausioji katedros koplyčia, ku- 
rią pirmasis vysk. Andrius 1397 įsteigė šv. An- 
driaus ir Pranciškaus vardu “circa sacristiam et 
chorum cathedralis Vilnensis ecclesiae" šiaurėje 
Jogailos-Vytauto katedros pusėje, stovėjo toje 
pačioje vietoje. Jos pirmykštę architektūrą rei- 
kia įsivaizduoti buvus gotikos stiliuje, kaip ir vi- 
sa Jogailos-Vytauto katedra. Jau 1474 m. didy- 
sis Lietuvos kunigaikštis Kazimieras tą koply- 
čią atnaujino ir perstatė; perstatymas turėjo bū- 
ti žymus, nes koplyčia buvo iš naujo pašventin- 
ta, gaudama naujų vardų — Šv. Panelės Mari- 
jos, šv. Andriaus ir šv. Stanislovo. 


Taigi, pirmykštė vyskupinė fundacija mums 
nežinomų istorijos vingių pasėkoje tapo karališ- 
kąja. Karalaitis Kazimieras buvo pirmasis Jo- 
gailaičių šeimos narys, palaidotas šioje koplyčio- 
je, nes Vytautas ir Žygimantas Kęstutaitis ilsė- 
josi kitose katedros vietose. Šioje valdovo pri- 
vatinėje koplyčioje meldėsi jaunasis karalaitis, 
kai gyveno Vilniuje. Čia jį tėvas palaidojo, aiš- 
kus dalykas, ne altoriuje, nes sūnus tada dar ne- 
buvo paskelbtas šventuoju, bet koplyčios kripto- 
je, kai pačioje koplyčioje turėjo būti pastatytas 
atitinkamas paminklas vėlyvosios gotikos stiliu- 
je. Mylimojo sūnaus prisiminimas ir pagarba, 
kuri buvo jo kapo vietai iš pat pradžių teikia- 
ma, paskatino kunigaikštį koplyčią ypatingai iš- 
puošti. Koks buvo šitos naujos dekoracijos po- 
būdis, nežinome, bet XV amžiaus pabaigoje mū- 
sų krašte kitoks kaip gotinis jis dar negalėjo bū- 
ti. Laiko sąmonėje koplyčios meniškumas buvo 
paskirtas šviesiam karalaičio prisiminimui. Šia 
prasme aiškiai kalba Aleksandro VI bulė (iš 
1501. V. 15 d.), suteikianti atlaidus lankantiems 
šią koplyčią: “Capella beate Mariae ac sanctorum 
Andrei et Stanislai, sita in ecclesia Vilnensi, per 
clare memorie Casimirum ... magnifico opere 
constructa et dotata“ (Plg. A. Theiner, Vetera 
Monumenta Polon. et. Lithuan., II, 287 Nr.). 
Popiežiaus legatas vysk. Z. Ferreri, 1520 m. ap- 
lankęs šv. Kazimiero kapą, parašė eiles jo pa- 
minklui lotynų kalba (tekstą vertime paduoda 
W. Zahorski, Katedra Wilenska, p. 139). Koply- 
čioje tada buvo pakabintas šv. Kazimiero por- 
tretas. 

Kazimiero koplyčia Vilniuje, dešinėje: šv. 
Kazimiero koplyčios fundacinė lenta. 


Kairėje: šv. 


Koplyčioje, šalia Kazimiero, amžino poilsio 
vietą 1506 m. buvo gavęs karalaičio Kazimiero 
brolis, didysis Lietuvos kunigaikštis Aleksan- 
dras. Po 1530 m. katedros gaisro karalius Žygi- 
mantas Senasis 1534. V. 29 privilegija įsakė tą 
pačią koplyčią (“eam ipsam capellam B. Mariae 
Virginis") restauruoti pažymėdamas, kad atnau- 
jina koplyčią ant savo brolių Kazimiero ir Alek- 
sandro kapų. Žygimanto Augusto pirmosios 
žmonos Elzbietos, mirusios 1545. VI. 15 d., ir 
1551. V. 6 d. mirusios Barboros Radvilaitės sar- 
kofagai buvo pastatyti tos pačios karališkosios 
koplyčios kriptoje, ką aiškiai sako 1571. VII. 7 
d. Žygimanto Augusto testamentas, betgi nuro- 
dydamas, jog “norime, kad kūnai mūsų mirusių- 
jų žmonų iš Šventojo (!) Kazimiero koplyčios, 
kur jie guli padėti kaip depozitas (!), į šv. Onos 
bažnyčią būtų pernešti" (plg. M. Balinski, His- 
torya Miasta Wilna, II, p. 162). 


Iš tikrųjų jau XVI amžiuje mūsų senąją di- 
nastinę koplyčią dokumentai pradeda vadinti 
Palaimintojo Kazimiero koplyčia: “capella Beati 
Casimiri" arba “sacellum divi Casimiri'"? (1541) 
(plg. Košciot Zamkowy, I, p. 41). Tuo tarpu re- 
nesansinės kultūros valdovas Žygimantas Augus- 
tas planavo pastatyti savo žmonoms ir sau pa- 
čiam puikų, atskirai stovintį renesansinį mauzo- 
liejų-koplyčią Vilniaus pilies rajone šv. Onos ti- 
tulu. Kadangi Žygimantui Augustui 1551 m. vys- 

kupas atidavė šv. Onos pilies bažnyčią, kuri “int- 
ra muros castri" jau minima XIV amžiuje (1390 
ir 1398), tai mauzoliejaus statybai jis bus pasi- 
naudojęs šitos senosios bažnytėlės mūrais. (Šv. 
Onos bažnyčios pilyje — “intra muros castri'— 
nereikia painioti su žinoma gražiąja šv. Onos 
brolijos bažnyčia arba koplyčia prie Bernardi- 
nų). 1571 d. didžiojo Lietuvos kunigaikščio tes- 
tamente įsakmiai minima pradėtoji “nauja", pi- 
lies rajone esanti šv. Onos bažnyčia-mauzoliejus, 
kurią kai kurie XVI bei XVII amžiaus šaltiniai 
vadina taip pat šv. Barboros bažnyčia, niekados 
nebuvo baigta, kaip pvz. liudija Vilniaus jėzui- 
tas Kristupas Varševickis, 1603 m. kalbėdamas 
apie Žygimanto Augusto sumanytąjį mauzoliejų 
karalienei Barborai ir vadindamas jį “opus mag- 
nificentissimum, opus nondum perfectum“ (plg. 
P. Sledziewski, Košcic! sw. Anny - šw. Barbary 
intra muros castri vilnensis, Atheneum Wilenskie, 
IX, 1934, p. 8). XVII amžiuje šv. Onos - šv. Bar- 
boros bažnyčia buvo apleista ir 1666 m. iki pa- 
matų nugriauta. Bene 1956 m. pradėjus kasinė- 
jimus į šiaurę nuo Gedimino kalno, jau užtikti 
jos pamatai. Reikia manyti, kad šitie tyrinėji- 
mai bus baigti ir paskelbti. Tada galutinai pa- 
aiškės, koks yra santykis senosios šv. Onos baž- 
nyčios intra muros castri su Žygimanto Augus- 
to pradėtuoju renesansiniu mauzoliejaus įrengi- 
mu. Labai galimas daiktas, kad jo kūrėjas buvo 
žymusis Giovanni Maria Padovano, kaip įtikinan- 
čiai samprotauja lenkų meno istorikas Z. Hor- 

Vilniaus katedros planas. 1. šv. Kazimiero koplyčia, 8. 
Karališkoji, vėliau Valavičių koplyčia, 5. Goštautų kop- 
lyčia, 


nung, remdamasis Scardeoni (“De antiguitate 
urbi Pataviae et claris patavianis, 1560) žodžiais 
apie šį meistrą: “... et magno stipendio donatus 
pro sepulchro regio illic magnificentissime con- 
struendo"“ (plg. Rozprawy komisji historji kul- 
tury i sztuki, I, 1949, p. 124-125). 

Mums čia svarbi tik viena išvada, kad jau 
XVI amžiuje senąją gotinę Karališkąją koplyčią 
prie katedros virtusia Palaimintojo Kazimiero 
kulto vieta nustota laikyti pakankamai reprezen- 
tatyvia dėl krašto valdovo šeimos mauzoliejaus. 
Tuo labiau XVII amžiaus pradžioje, Bažnyčios 
reformos sąjūdžiui suintensyvinus šv. Kazimie- 
ro kultą ir Klemensui VIII bule iš 1602. XI. 7 
d. galutinai patvirtinus jo kanonizaciją, koply- 
čia buvo per kukli šventojo palaikams. Prasi- 
dėjo tiesioginis Šventojo relikvijų kultas, kuris 
pareikalavo brangesnės ir meniškesnės vietos 
kūnui padėti. Šventojo karstas jau 1604 m. bu- 
vo iš drėgnos kriptos išimtas, kūnas (rastas ne- 
sugedęs) perdėtas į kitą karstą ir pakeltas į al- 
torių (elevatio); kanonizacijos šventėje (gegu- 
žės men. 10 d.) jis buvo dekoruotas popiežiaus 
atsiųsta didžiule šventojo vėliava (labarum). 
Triumfalinei dekoracijai senoji koplyčia buvo 
per ankšta ir per tamsi. Kaip buvo rūpinamasi 
pakelti jos iškilmingumą, rodo žinia, jog 1612 
m. Kristupas Komaras paaukojo tris Žmones, 
“kad prie šv. Kazimiero karsto lempa amžinai 
degtų". Nereprezentatyvi buvo ir koplyčios pa- 
detis vakariniame katedros kampe, toli nuo pres- 
biterijos.  Asketiška gotiškai-renesansinės kop- 
lyčios nuotaika neatitiko naujo religinio jaus- 
mo. Naujasis baroko amžius, naujas skonis rei- 
kalavo spindesio, pilnų klasikinių formų ir spal- 
vos. Šitokiose aplinkybėse gimė mintis statyti 
naują koplyčią. 


Naujosios koolyčios statyba 


Apie naujos koplyčios statybos pradžią ne- 
daug teturime žinių. Idomūs ir svarbūs mums 
būtų duomenys apie statybinės minties brendimą 
ir apie jėgas, skatinusias jos vykdymą. Ne vien 
jėzuitų ordinui ir ne vien vyskupui rūpėjo sa- 
vojo šventojo kūno garbingas ir monumentalus 
padėjimas: visiems Vilniaus gyventojams ir pl: 
sai tautai turėjo tai rūpėti. Labiausiai tuo rei- 
kalu, didelių lėšų negailėdamas, rūpinosi kara- 
lius Zigmantas III Vaza, kuris per savo motiną 
buvo šventojo giminaitis. Turėjo būti įvairių 
projektų ir pasiūlymų, kur koplyčią statyti. Ne- 
grįžta prie renesansinės minties — mauzolieiinę 
koplyčią statyti visai atskirai prie Neries. Ry- 
šys su kunigaikštijos religiniu centru — su ka- 
tedra, kurios didžiajame altoriuje buvo garbina- 
mos su krikščionybe iš Krokuvos atvežtos šv. 


Stanislovo relikvijos, turėjo būti išlaikytas: kop- 
lyčia turėjo likti katedros priestatu. 


Koks tada buvo senosios katedros vaizdas? 
Nežiūrint visų stambių perstatymų, katedrą te- 
besupo atskirų didikų ir dvasininkų XV ir XVI 
amžiuje įsteigtos koplyčios, viena prie kitos pri- 
šlietos prie abiejų šoninių navų. 1605. IV. 5 
vysk. Benedikto Vainiaus reliacija, aprašydama 
katedrą, mini 10 koplyčių (Huic capella seu sa- 
cella cum suis fundationibus et benediciatis de- 
cem affixa sunt. Plg. Archivo dell S. Congrega- 
tione del Concilio Roma, Relationes Vilnen., f. 
647-650). Tad tinkamos vietos naujai žymiai 
koplyčiai visiškai nebuvo. Nuo kanonizacijos 
praėjus 20-čiai metų, toji vieta dar negalėjo bū- 
ti rasta. Tada netikėtai pasireiškė tuometinio 
vyskupo — Eustachijaus Valavičiaus — palan- 
kumas, kuris sutiko užleisti savo nuosavą kop- 
lyčią, esančią katedros pietinės pusės pačiame 
gale, į dešinę nuo presbiterijos. Šitą koplyčią 
vysk. Valavičius buvo gavęs iš Leono Sapiegos, 
kuris, pasistatęs šv. Mykolo bažnyčią bernardi- 
nams, ten nukėlė ir savo šeimos mauzoliejų. XVI 
>mž. šitą koplyčią buvo įsteigęs vyskupas Povi- 
las. Pagaliau 1624. II. 8 d. dokumentu karalius 
Zigmantas III patvirtino mainą, kuriuo vysk. 
Valavičius karaliui perleido savo koplyčią, o ka- 
ralius jam už tai atidavė senąją Karališkąją, 
kurią Valavičius netrukus ir persistatė savo tiks- 
lams (pašventinta 1631. III. 5 d.). Todėl šv. Ka- 
zimiero kūnas jau 1624 buvo galutinai iš seno- 
sios koplyčios išneštas ir laikinai padėtas Goš- 
tautų-Katkevičių koplyčioje, kuri buvo viena iš 
pačių didžiųjų ir puošniųjų katedros koplyčių, 
jau 1539 atnaujinta ir apdovanota dideliais tur- 
tais; čia šventojo kūnas, padėtas į sidabrinį kars- 
tą, buvo dekoruotas baldachinu, vėliavomis ir 
trofėjais, laimėtais karuose. 


Tuo pačiu metu buvo nugriauta buv. Vala- 
vičiaus koplyčia ir laisvoje vietoje tuoj pradėti 
dabartinės šv. Kazimiero arba naujosios karališ- 
kosios koplyčios statybos darbai, kurie užtruko 
gan ilgai ir tik po 10 metų artėjo prie pabai- 
gos. Jau 1630 m. apie koplyčios nepaprastą pui- 
kumą pranešė popiežiaus nuncijus Visconti į Ro- 
mą, nors dar nebuvo baigti visi puošimo darbai 
(Prof. Z. Ivinskis pagal Vat. Arch.). Istorija pa- 
gailėjo mums žinių ir apie statybos darbo eigą, 
kuri vyko tyloje. Tuo garsiau ir aiškiau šalti- 
niai skelbia oficialų koplyčios baigimo įvykį: iš- 
kilmingąją šventojo kūno perkėlimo ir padėji- 
mo šventę (Sacri Corporis Translatio), įvykusią 
1636. VIII. 14 d., kurios išsamūs aprašymai už- 
fiksuoti reliacijose, išsaugotose Vatikano archy- 
vuose ir Vilniaus bažnyčios istorikų veikaluose. 
Procesijoje, ėjusioje miesto gatvėmis, karaliaus 

Kairėje: Jogailaičių arba Žygimantų koplyčia-mauzolie- 
jus prie Vavelio katedros. Dešinėje: Staszow. Renesansi- 
nės koplyčios priestatas prie bažnyčios (XVII amžiaus 
pradžia). 


sesuo princesė Ona Kotryna, padedama kuni- 
gaikštijos dignitorių ir lietuvių ponų, nešė šven- 
tojo relikvijas nedideliame mediniame karstely- 
je, papuoštame brangiaisiais akmenimis, perlais 
ir auksinėmis gėlėmis; pats karalius Vladislovas 
IV (Zigmantas III jau buvo miręs) buvo neša- 
mas procesijoje kėdėje, nes nesveikavo. Per 
mišparus Šventojo karstas buvo padėtas kated- 
ros vidury po brangiu baldachinu. Kitą dieną 
keturi vyskupai iškilmingai įkėlė jį į naujosios 
koplyčios altorių. Prieš šį įvykį vyskupas Ab- 
raomas Vainius koplyčią pašventino. Todėl, jei- 
gu kai kurie vidaus dekoracijos darbai tęsėsi dar 
ir vėlesniais metais, tai 1636 m. statyba ir pa- 
grindinės dekoracijos dalys turėjo būti tikrai vi- 
siškai baigtos. 

Koplyčios baigimo faktą skelbia ir patvir- 
tina tuoj po didžiosios perkėlimo šventės Vladis- 
lovo IV įsakymu padirbintosios ir kitoj pusėj re- 
likvijų altoriaus laukujoj sienoje įmūrytos mar- 
morinės fundacinės lentos įrašas: 


Dr 017M. 


Divo. Casimiro, 

Casimiri. Jagiellonide. Regis. Filio 
Regni. Poloniae. Magnią. Ducatus. Lithuaniae 
Patrono. Tutelari. Propugnatori. 
Cognato. Principi, 

Sigismundus III. Poloniae. et. Sueciae. Rex 
Sacellum. Hoc. 
Aeternum. Pietatis. Cultusgue. Sui. 
Monumentum. 
Erexit. Instruxit. Exornavit. 
Vladislaus. IV. 
Sacri. Corporis. Illatione. 
Honoravit. Perfecit. Dedicavitgue. 
Anno. Domini. MDCXXXVI. Die XIV. Augusti. 


Koplyčios architektas 


Zigmanto III Vazos epocha, iškėlusi nauja 
jėga katalikybės primatą Lietuvos-Lenkijos vals- 
tybėje ir išplėtusi jėzuitų veikimą tiesioginėmis 
Romos centralės direktyvomis, taip pat mene su 
dideliu entuziazmu priėmė subrendusias Romos 
baroko formas. Naujajai meno programai, kuri 
turėjo tapti pilna katalikybės Credo išraiška, 
įvykdyti jau nebetiko konservatyvių vietinių, 
dar viduramžiniuose cechuose susibūrusių meist- 
rų sugebėjimai. Jie, nors ir besistengdami imi- 
tuoti klasikines formas, Stepono Batoro epocho- 
je teišvystė, tiesa, labai originalų, bet provin- 
cinį ornamentalumą. Todėl su dideliu palanku- 
mu priimti naujai atkviestieji italų meistrai da- 
bar drąsiai taikė Italijos baroko formų sistemą 
dideliems uždaviniams po Šiaurės Rytų dangu- 
mi. 

Iškilmingoji šv. Kazimiero koplyčios funda- 
cinė lenta skelbia Lietuvos Didžiosios Kunigaikš- 

šv. Lauryno (S. Lorenzo) bažnyčios Florencijoje planas. 
Kampuose abipus presbiterijos Medičių koplyčios-mauzo- 
liejai. 


tijos globėjo ir gynėjo vardą, kurio amžinam kul- 
tui paminklas buvo pastatytas, mini jo kilmę ir 
karalių vardus, nepamirštant pažymėti, kad 
šventasis yra jų “Cognatus princeps", bet nutyli 
pačio statinio autorių. Baroko epochoje meni- 
ninkas jau nebuvo paskandintas anonimiškume, 
kaip viduramžiais, betgi svarbesnis kūrinio at- 
siradimui tada atrodė fundatoriaus asmuo, jo 
iniciatyva, jo maloningumas ir dosnumas dvasi- 
nio pobūdžio projektui, kai architektas-meninin- 
kas ir jo pagelbininkai dar tebebuvo kuklūs fun- 
datoriaus valios vykdytojai, stovėję nuošaly. 
Mums šiandien architekto vardas ir kilmė yra 
pirmos reikšmės, nes jis atskleidžia tuos istori- 
nius sąryšius, kurie įgalina suprasti kūrinio for- 
mą. 


Lokalinė Vilniaus istorijos literatūra šv. Ka- 
zimiero koplyčios architekto vardą buvo užmir- 
šusi visiškai. XIX amžiuje buvo net pradėta juo 
laikyti olandą portretininką Danckersą de Rij 
(plg. “Aidai", 1957, Nr. 6 (101), p. 261-262). Tik 
1931 ir galutinai 1936-37 m. paaiškėjo, kad juo 
buvo italas Constantino Tencalla, Zigmanto Va- 
zos ir vėliau jo sūnaus dvaro architektas. Dar- 
bus Vilniuje baigęs, jis, be to, dar prieš 1645 m. 
Varšuvoje karaliaus rūmų aikštėje suprojektavo 
garsųjį Zigmanto Vazos paminklą — koloną su 
karaliaus statula, tapusia epochos simboliu. Ke- 
li dokumentai įsakmiai patvirtino jį buvus Vil- 
niaus šv. Kazimiero koplyčios plano sumanyto- 
ju ir vykdytoju. Taip pat šv. Teresės bažnyčios 
Vilniuje formas reikia rišti su to pačio meistro 
veikla. 

Vienas iš šitų dokumentų — jėzuito Rud- 
nickio laiškas pakancleriui Zamoiskiui, rašytas 
maždaus apie 1635 m., taigi ką tik pabaigus 
koplyčios statybinius darbus, rekomenduoja ar- 
chitektus giminaičius Motiejų ir jo brolėną, muū- 
siški Konstantiną, šv. Kazimiero koplyčios sta- 
tytoją. Be abejo, Constantino Tencalla nebuvo 
vienišas atvykęs į mūsų kraštą su savo statybi- 
nėmis idėjomis. Meistrai tais laikais keliavo 
grupėmis, sudarydami arteles, kuriose dažnai 
vadovavimą turėjo vienos šeimos ar giminės na- 
riai. Tolimų kelionių metu tokios kuopos skil- 
davo arba vykdydavo įvairius uždavinius keliose 
vietose. Ypatingai iš kraštų abipus Alpių kilę 
statybiniai skulptoriai, architektai, stukatoriai- 
dekoratoriai pasižymėjo polinkiais toli nukeliau- 
ti. bejieškant turtingų mecenatų savo kūrybai. 
Meistrai kaip Maderna, Borromini, Algardi, Lon- 
shi-Sen, Rainaldi, Fontana, sukūrę reikšmingą 
dali Romos baroko jo žydėjimo apogėjuje, bu- 
vo kilę nuo Lombardijos ežerų ir Alpių papėdžių. 
Jr šionus Alpiu iš tokios Wessobrunno stukato- 
rių mokyklos išaugo plati architektų giminė, ku- 


S. Maria Maggiore Romoje bažnyčios presbiterijos fa- 
sadas ir kcplyčių Sistina ir Paolina kupolai. 


Vilniaus katedros presbiterijos fasadas, nugriovus kuni- 
gaikščių rūmus. (Pagal J. Peškos akvarelę kunigaikščių 
Lubomirskių muziejuje Lvive). 


rios genealogija ir dekoratyviojo baroko darbai, 
sukurti keliaujant iš vietovės į vietovę, atseka- 
mi per kelis šimtmečius ne vien Pietų Vokieti- 
joje, bet ir toli į šiaurę ir Balkanų kraštus. Prie 
tokių meistrų-keliautojų priklausė ir Tencallų 
giminė. Žinome, kad tapytojas Carpoforo Ten- 
calla bei architektas Giovanni Pietro Tencalla, 
apie tą laiką dirbę Vienoje, skulptorius Giulio 
Tencalla dirbęs Como mieste, visi buvo kilę iš 
vietovės Bissone prie Lugano ežero, itališkoje 
Šveicarijos dalyje (plg. Thime-Becker, Allge- 
meines Lexikon der bildenden Kūnstler, 32 t., 
1938, p. 521-522). Tad ir mūsiškis Constantino 
Tencalla bus gimęs toje pačioje vietovėje. 1613 
m. prie šv. Petro bazilikos, vadovaujant Mader- 
nai, ir 1617 m. prie Angelo pilies dirbęs Constan- 
tino Tencalla bus ne bendravardis, bet identiškas 
su mūsuoju. Tuoj po 1617 m. jis bus prisijungęs 
prie keliaujančių meistrų grupės ir išvykęs Len- 
kijos-Lietuvos karaliaus tarnybon. Tencallų ar- 
timi tautiečiai ir greičiausia jų giminaičiai buvo 
šakota architektų-dekoratorių giminė Castelli, 

kurių XVII amžiuje kelios dešimtys minimi dir- 
bant Romoje bei keli Lombardijoje, Lenkijoje, 
Vokietijoje. Bent 13 šitų žinomų Castellių tik- 
rai yra kilę iš Melidės arba Bissonės vietovių 
prie Lugano ežero (plg. Thieme-Becker, 6. t. 
1912, p. 145 t.t. Iš vienos šitos giminės šakos 
Castello-Borromino kilo ir garsusis architektas 
Francesco Borromini). Matteo Castelli iš Meli- 
dės, 1612 m. dirbęs prie vienos iš S. Maria Mag- 
giore koplyčių puošimo Romoje, 1614 m. jau 


minimas Lenkijoje. Ir Vilniuje jau XVI 
amžiaus pabaigoje E. Lopacinkio duomeni- 
mis minimi kažkokie Castelliai. Apie 1630 m. 


Andrea Castelli iš Melidės padirbo Bielanuose 
prie Varšuvos labai panašiai sukomponuotą fun- 
dacinę lentą, kaip mūsiškė prie šv. Kazimiero 
koplyčios, ir ji priskirtina tam pačiam meistrui. 
Visi šitie duomenys kalba už tai, kad čią pasi- 
reiškė tos pačios architektų-dekoratorių grupės 
atstovai, kurie visiškai betarpiškai į mūsų pa- 
dangę atnešė Romoje išbrandintas formas. 


Koplyčios architektūra ir jos formų kilmė 


Koplyčios konstrukcija yra paprasta: kvad- 
rato plano apie 17,5 x 17,5 m erdvė turi viršuje 
ant pandantivų uždėtą aštuoniakampį būgną su 
apskritu kupolu. Keturi langai po archivolta 
kiekvienos sienos nišiniame įdubime, keturi lan- 
gai tambūre ir per žibintą apšviesta akis kupolo 
viršuje meta šviesą žemyn ir iš viršaus vienodai 
apšviečia visą erdvę. Šitokia konstrukcija mū- 
sų krašte buvo gan nauja. Šalia senovinės ręs- 
tinės medžio statybos, šalia akmeninių tvirtovių 
Lietuvoje XV amžiuje įsipilietino dar mūrinių 
halinių bei salinių gotinių bažnyčių formos. Tik 
barokas atnešė kupolinius ir centrinius sprendi- 
mus, kurių šv. Kazimiero koplyčia buvo viena iš 
pirmųjų. Ji buvo pati pirmoji, norinti prijungtų 
navų. Koplyčia, būdama savo konstrukcija tokia 
uždara, savarankiška, imponuojančiai iškildama 
savo. kupolu, šliejasi prie senosios katedros 
komplekso — prisiminkime tada stovėjus dar 
iš esmės gotišką katedrą. Naujosios meninės idė- 
jos nešėja — karališkoji dinastija tuo patvirti- 
no nenutrūkstamą ryšį su bažnytine tradicija. 

Jogailaičiai jau XVI amžiaus pradžioje pa- 
sireiškė, kaip naujausių meninių idėjų skleidė- 
jai ir mecenatai, pradėję patys pirmieji, anks- 
čiau kaip kituose Vidurinės Europos kraštuose, 
renesanso epochą, kurios pats pirmasis perlas 
buvo garsioji Jogailaičių arba Žygimantų kop- 
lyčia Vavelyje. Negalima nuneigti principinio 
panašumo tarp abiejų koplyčių statybinės min- 
ties. Žygimanto Senojo laikais atkviestojo italo 
Bartolomeo Berecci 1517-33 pastatytoji koply- 
čia Florencijos renesanso formose yra taip pat 

kupolinis priestatas prie gotiškos struktūros ka- 
tedros: iš lauko ir iš vidaus turtingiausiai plas- 
tiškai dekoruota, ji yra tarytum koks monumen- 
talus relikvijorius, paskirtas saugoti dinastiniams 
palaikams. Jogailaičių koplyčios centrinė kon- 
strukcija, sudaryta iš kvadratinio plano erdvės, 
perdengtos kupolo ant pandantivų, padarė mo- 
kyklą krašte: magnatai, sekdami karaliumi, pa- 
sistatė daugiau panašių mauzoliejų prie bažny- 
čių Stašove ir Bejsce, prie katedros Vlodslavke 
ir pačioje Krokuvoje. šv. Kazimiero koplyčią 
su Jogailaičių koplyčia lygino jau kai kurie se- 
nesni autoriai pastebėdami, kad ji savo puiku- 
mu neatsilieka nuo Vavelio koplyčios; ji yra ir 
didesne. 


Šitoks dinastinio koplyčios-mauzoliejaus ti- 
pas susikristalizavo Italijoje renesanse. Jo pa- 
vyzdžių serijos pradžioje Italijoje stovi tokie kū- 
riniai, kaip Medičiams 1419-30 m. Brunelleschio 
pastatytoji vad. Senoji Zakristija (Sagrestia Vec- 
chia) prie šv. Lauryno parapinės bažnyčios Flo- 
rencijoje pietinio transepto, kur tebestovi Piero 
ir Giovanni Mediči paminklai. Kai šios koply- 
čios nepakako, 1520-24 m. Michelangelo pastatė 
garsiąją Sagrestia Nuova prie tos pačios bažny- 
čios šiaurinio transepto — antrąją Medičių gi- 
minės kapų koplyčią, kurioje dviejų mažiau 
reikšmingų Medičių epigonų paminklai buvo pa- 
čio Michelangelo išpildyti. Ten pat esanti tre- 
čioji koplyčia virš Toskanos kunigaikščių krip- 
tos (Capella dei Principi) pradėta jau 1604 m. 
XV-XVII amžiuose centrinio plano konstrukci- 
jos Italijos architektūroje turėjo našią vystymo- 
si istoriją. Kai Lenkijoje XVII amžiuje dar pa- 
sireiškė renesansinės Jogailaičių koplyčios seki- 
mai, Italijoje tuo metu panašaus pobūdžio mau- 
zoliejinėms koplyčioms jau duodamos baroko 
formos. Romoje prie S. Maria Maggiore bazili- 
kos į dešinę nuo choro Domenico Fontana 1584 
m. Sikstui V pastatė Capella Sistina (viršum 
kriptinės Capella del Presepe), o simetriškai į 
kairę Flaminio Ponzio 1611 m. pastatė Borghesų 
popiežiams Capella Borghese arba Paolina, ku- 
rios kriptoje padėti šios giminės sarkofagai. Abi 
koplyčios turi vainikuojamą kupolo kvadratinę 
centrinę erdvę, plokščias nišas altoriams ar pa- 


minklams (redukuotas graikiško kryžiaus pla- 


nas) ir nepaprastai turtingą interjero dekoraci- 
ia, prie kurios dirbo mums pažįstamos Castelli 
šeimos atstovas Matteo (1612). 


Mūsų šv. Kazimiero koplyčios architektūros 
giminingumas šiems paminklams nėra atsitikti- 
nis. Vazų karaliai, kurie jautėsi esą ir buvo Jo- 
gailaičių ipėdiniai, troško duoti kanonizuotajam 
jų giminės nariui Šventajam Kazimierui tokį 
brangų padėjimą, kuris sykiu būtų Lietuvai ati- 

tikmuo Jogailaičių mauzoliejui Krokuvoje Ši 
aplinkybė apsprendė koplyčios konstrukcinio ti- 
po pasirinkimą. Sumanymui įvykdyti buvo pa- 
kviesti meistrai, dirbę prie panašių uždavinių 
pačiose naujausiose baroko formose Romoje. 


Koplyčioje planuotasis karalių mauzoliejus 


Kad šv. Kazimiero koplyčia sykiu turėjo 
būti naujasis karališkasis mauzoliejus Vilniuje, 
patvirtina faktas, kad po ja tikrai buvo planuota 
kripta. Toji kripta turėjusi priglausti Vilniuje 
esančius Jogailaičių ir jų šeimų karstus, o vėliau 
ir kai kuriuos kitus įpėdinius. Vilniuje buvo su- 
sidariusi sena vietinė tradicija, kad po šv. Kazi- 
miero koplyčią yra kripta, kurioje padėti kuni- 
gaikštiškieji Aleksandro, Elzbietos ir Barboros 
palaikai. 1712 m. koplyčios kapelionas prel. Jur- 
gis Ancuta kreipėsi į karalių Augustą II, prašy- 
damas apsaugos priemonių prieš potvynio daro- 
mą žalą šv. Kazimiero koplyčiai ir jos rūsyje pa- 
dėtiems karalių karstams. Tą pati tvirtino visi 
XIX amžiaus istorikai. Buvo net kaltinamas L.. 
Stuoka-Gucevičius, kuris perstatydamas katedrą 
neva užvertęs įėjimą kripton (plg. W. Zahorski, 
0. c., p. 144-145). 1931 m. rugpjūčio mėn. kon- 
servacijos darbai, kurie pradėti nuimant koply- 
čios grindinį, nepatvirtino šitos pažiūros, nes, p3- 
sirodo, koplyčios pamatai buvo užversti žeme ir 
nuolaužomis. Iškasant pamatus, tačiau paaiškė- 
jo, kad architektas Constantino Tencalla iš tik- 
rųjų projektavo kryžiniais skliautais dengtą 
kriptą, nes pamatų sienos ėjo 8 m gylį ir tu- 
rėjo kiekvienoje sienoje po tris skydus atremti 
skliautams ir atramas skliautų arkoms. Matyti, 
del stipraus požeminio vandens reikėjo sumany- 
mo statyti kriptą atsisakyti ir pamatus užvers- 
ti (plg. P. Sledziewski, Mauzoleum krėlewskie w 
Bazylicie Wilenskiej, “Wilno" I, 1939, p. 108-110). 
1931. VIII. 26 d. tebuvo rasta evangelijos pusė- 
je 1,20 m gilumoje viena cininė ir viena švininė 
dėžutė, kaip atrodo, su karaliaus Vladislovo IV 
širdies ir vidurių liekanomis, nes šaltiniai liudi- 
ja, kad vyskupas Abraomas Vainius 1648. VI. 
28 d. šito karaliaus “cor et viscera" po koplyčia 
paslėpė. Aleksandro, Elzbietos ir Barboros kars- 
tai taigi turėjo būti kitoje vietoje padėti, nes 
senąją karališkąją koplyčią perėmus vysk. Va- 
lavičiui, jie ten negalėjo likti. 1931. IX. 21 d. 
jie iš tikrųjų buvo rasti vienoje smailaarkiais 
skliautais perdengtoje gotiškoje kriptoje, kuri 
yra tuoj po katedros presbiterija. Ė 

Jau 1931. IX. 22 d. prof. J. Klosas paskelbė 
sumanymą po šv. Kazimiero koplyčia, išnykus 
požeminio vandens trukdymui, užbaigti tą mau- 
zoliejų, kaip jis buvo planuotas XVII amžiuje. 
"Ta patį mėnesį J. Klosas padarė gan rūstų ka- 


šv. Kazimiero koplyčios atkastieji pamatai (1931 m.) 


Prof. Kloso projektas dinastiniam mauzoliejui po šv. 
Kazimierc koplyčia. (1931 m.). 

ralių projektą. 1932 m. prof. Klosas nuo šito dar- 
bo atsisakė, o 1933 m. tragiškai pasimirė. Vado- 
vaujant jau inž. H. Wąsowicziui, kripta buvo 
1932-1932 metais pastatyta, išvedant projek- 
tuotus skliautus. Įėjimas į kriptą buvo pra- 
vestas iš požeminės koplyčios po katedros Vika- 
rų altoriumi. Statybos darbai buvo baigti 1936. 
II. 24 d., bet dekoracijos planas buvo keičiamas. 
Buvo numatyta vieta ir ketvirtam sarkofagui, 
į kurį būtų sudėti “ossa Vitoldi“, jeigu juos pa- 
vyktų rasti. Galutinai buvo priimtas inž. S. Bu- 
kowskio vidaus projektas, kuris buvo baigtas 
prieš pat 1939 m. karą, grindis ir piliorius ap- 
dengiant poliruotu vietiniu lietuvišku granitu ir 
pastatant sarkofagus. 


Jei XVII amžiuje kripta būtų buvusi baig- 
ta ir joje būtų padėti dinastiniai sarkofagai, ta- 
da ir pačioje koplyčioje, reikia manyti, būtų 
buvę pastatyti atitinkami paminklai (antkapiai) 
ir jau koplyčią statant turėjo būti numatyta 
jiems vieta. Talpinti juos tegalėtų didieji vidu- 
riniai nišiniai įdubimai, kur dabar yra Delbenes 
freskos iš XVII amžiaus pabaigos. Analoginiai 
pavyzdžiai kaip Medičių koplyčios Florencijoje, 
kur ne visi planuotieji paminklai buvo realizuo- 
ti, Jogailaičių koplyčioje Vavelyje ir Capella Sis- 
tina (del Presepe) su Siksto V paminklu R- 
moje, tokios hipotezės nepaneigia. 


Koplyčios dekoracija 


Keleiviai, lankę Vilnių ir rašę apie Lietu- 
vos sostinę dar prieš baisiąją maskviečių inva- 
ziją 1655 m., visi žavisi švento Kazimiero ko;- 
lyčios puikumu. Simanas Starovolskis (1652), 
juo sekdamas ir Cellarius (1659), anoniminio 
pranciškono italo Antonio “Breve raguaglio“ 
(1657) žavisi koplyčios architektūra, jos turtin- 
gomis interjero puošmenomis iš marmuro, por- 
firo, sidabro ir aukso, jos stiukais ir freskomis 
(plg. M. Lowmianska, Wilno przed najazdem 
Moskiewskim 1655 roku, 1929, p. 47). 


Architektas Tencalla nebuvo vien statybi- 
ninkas, jis gerai nusimanė dekoratoriaus, orna- 
mentininko ir stiukatoriaus mene ir sugebėjo at- 
likti dekoratyvinius projektus bei vadovauti šių 
sričių soecialistams. Jau Romoje jis savo karje- 
rą pradėjo dekoratyvios skulptūros darbais. Pir- 
moii sąlyga augštos kokybės kūriniui yra gera 
medžiaga. Šis principas šv. Kazimiero koplyčios 
statyboje buvo pabrėžtinai pritaikytas. Konly- 
čios sienos buvo išklotos iš lauko ir iš vidaus 
brangia užsienine medžiaga. Laukujos sienos ga- 
vo piliastrus iš švediško smiltainio. Katedrą 
perstatant 1777-1801 m., laukujos sienos daugiau 
ar mažiau buvo pritaikytos prie klasiškos visu- 

sa 


šv. Kazimiero koplyčios pcrtalas iš katedros navos 


mos. Čia reikia prisiminti, kad šio perstatymo 
autorius L. Stuoka-Gucevičius pačios koplyčios 
struktūros ir interjero ne tik nelietė, bet šv. 
Kazimiero koplyčia jam davė išeities tašką vi- 
sos katedros perplanavimui, nes į šiaurę nuo 
presbiterijos jis simetrijos labui pastatė tolygios 
išvaizdos kupolinę zakristiją, o prie pietinio šo- 
no, stipresniam koplyčios įjungimui į plano vi- 
sumą, pristatė kolonadą (žr. planą). Presbiteri- 
jos pusės fasadas tokiu būdu gavo principe pa- 
našią kompoziciją kaip pvz. S. Maria Maggiore 
Romoje. Bet ir prieš pertvarkymą laukujų sie- 
nų dekoracija, lyginant su interjeru, buvo labai 
santūri. 


Nelengva spręsti, kiek mūsų amžiuje be- 
sančios koplyčios interjero dekoracijos išliko iš 
laikotarpio prieš 1655 m. invazijos suniokoji- 
mus. Žinome, kad įsiveržę maskviečiai Vilniuje 
ne tik grobė bažnyčių lobynus ir plėšė altorius, 
draskė freskas, bet laužė ir lupo kolonas ir mar- 
muro aptaisus. Šiandien gi šv. Kazimiero kop- 
lyčios interjeras pirmu žvilgsniu atrodo vienti- 
sas savo kompozicijoje ir grynas išpildyme, ne- 
turi matomų pataisų ar lopų. Po rusų invazijos 
(1655-1661) koplyčia taigi turėjo būti pagrin- 


Šv. Kazimiero koplyč'os interjero šiaurės rytinis kampas. 


dinai atnaujinta: vietomis gal išklojant visai 
šviežiai marmuru, kitur, kaip viršutinėje sienų 
zonoje bei t:mbūre, atnaujinant stiukus. Res- 
tauracija tačiau rūpestingai atsižvelgė į pasili- 
kusių dalių pobūdį, kurių stilinis giminiškumas 
pvz. Tencallai priskiriamiems kai kuriems stiu- 
kams šv. Teresės bažnyčioje tos pačios ornamento 
raidos fazės, patvirtina šitą prielaidą. Tikslių is- 
torinių duomenų apie poinvazinę restauraciją 
neturime. Yra žinių, kad eilę metų po invazijos 
koplyčia stovėjo kaip reikiant nerestauruota, ka- 
raliui Jonui Kazimierui stokojant lėšų, o kapi- 
tula teįstengė atlikti būtiniausią remontą ir už- 
dengė kopulą vario skarda. Tik 1692 m. imtasi 
restauracijos platesniu mastu, kai Vilniaus vai- 
vada Jonas Kazimieras Sapiega paaukojo 1000 
auksinų ir dvejus metus čia laikė italą stiuka- 
torių, kuris iki 1694 m. pravedė remonto ir de- 
koracijos darbus. Atrodo, kad tada šv. Kazi- 
miero koplvčioie savo kūrybos pėdsakų paliko 
tos pačios jėgos, kurios apie tą laika dirbo Anta- 
kslnio rūmuose ir šventovėse pas tą pati Joną 
Kazimierą Sapiegą ir Mykolą Kazimierą Pacą. 
Atskirti tiksliau, kurios puošmenos priklauso 
pirmajai statybos fazei prieš invaziją (1636), iv 


14. šv. Kazimiero koplyčios kupolo vidaus dekoracija. 


kas priskirtina poinvazinei restauracijai (1694), 
galėtų tik pačių originalų detalinės studijos. Ki- 
toki datavimo mėginimai tėra hipotezės, ir čia 
tenka koplyčios dekoraciją peržvelgti, tarytum 
ji būtų vieningas kūrinys. 

Baroko pasaulis mus pasitinka jau koplyčios 
portale, kuris atsiveria į pietinę klasiškos kated- 
ros navą. Apskritos arkos anga, kurios liunetė 
pripildyta ažurinių paauksintos geležies orna- 
mentų pynių, iš šonų turi dvi puikias gelsvai 
rusvo marmoro kolonas. Viršum kapitelių uždė- 
ti antablimento gabalai turi plačias karnizo 
plokštes, taip panašias į Tencallos suprojektuo- 
tas Zigmanto kolonas. Ant karnizo guli juodo 
mermuro balkis su įrašu auksinėmis raidėmis: 
SANCTI CASIMIRI. Portalo dekoraciją vaini- 
kuoja kartušas, sudarytas iš didžiojo Lietuvos 
kunigaikščio kepurės, skeptro, lauro šakelės ir 
knygos abipus herbinio skydo su Lietuvos vyčiu 
ir Lenkijos ereliu, kurie įeinančiam skelbia di- 
nastinę šventojo kilmę ir io kulto tėvynę — Jo- 
gailaičių imperiją. Viršum visų paauksintų em- 
blemų iškyla paprastas juodas kryžius — netikė- 
ta asketiška forma, tikrai barokiškai kontrastuo- 
ianti dominuojančiam plastiškam pilnumui. 

šv. Kazimiero koplyčios interjeras 


Medičių koplyčia-mauzoliejus prie šv. Lauryno bažnyčios 
Florencijoje. 


Popiežiaus Siksto V koplyčios prie S. Maria Maggiore 
Romoje interjeras. Kairėj popiežiaus Siksto V paminklas. 

Jau portale sukniumba ant kelių maldinin- 
kai, matydami iš čia šventojo relikvijų altorių, 
į kurį nukreipti visų žvilgsniai. Menotyriniame 
aprašyme tebūnie leista pirmiau apžvelgti inter- 
jero dekoratyvinės sistemos bruožus, o po to šv. 
Kazimiero ciklą ir altorių. 


Rimtį skleidžia žemutinė vidaus sienų zona, 
išklota brangia importuota medžiaga — marmu- 
ru, jos blizgą poliruoti paviršiai ir griežta kom- 
pozicijos simetrija. Dvylika piliastrų iš rausvo 
gysluoto italų marmuro, sustatyti arčiau kampų 
arba įsprausti ir perlaužti į pačius kampus, skai- 
do sieną vertikališkai, kai tarp jų įterptieji rė- 
miniai elementai iš juodo ar balto marmuro duo- 
da horizontalinių linijų, o nišos su Jogailaičių 
figūromis — gilumos. Šie galingieji piliastrai 
yra pagrindinis elementas, ant kurių laikosi de- 
koratyvinė koplyčios interjero architektūra ir 
teikia jai imponuojantį svorį. Pirmą majestoti- 
nį akordą pertraukia kapitelių zona, suskambė- 
dama gyva ir judria barokinio ornamento rit- 
mika. Joniečių kapiteliai turi meilaus cherubino 
galvutes, o tarp jų augštų reljefų duoti maska- 
ronai su festonais ar ereliais su gausybės ragų 
motyvais. Jie visi puikaus darbo, iškalti balta- 
me marmure ir jungiasi į vieną skulptūriškai 
turtingą juostą. Virš šito linksmojo intervalo 
vėl griežtas raudono marmoro antablimentas su 


visai lygiu frizu ir stipriai išsikišančiu karnizu 


uždaro apatinę sienos dekoraciją iš marmuro. S. 
Maria Maggiore Romoje koplyčių interjero de- 
koracijos sistema, būdama turtingesnė, principe 
yra panaši: tarp piliastrų tos pačios nišos su 
figūromis ir ketvirtainiai rėmai, kapitelių zono- 
je stipraus plastiškumo juosta ir užbaigimas ga- 
lingu antablimentu. 


Viršum marmurinės sienų dalies šviesos ap- 
lietos viršutinės zonos, tambūras ir kupolas de- 
koruoti jau lengvais stiukų reljefais. Archivol- 
tos, uždarančios sienas, bei pandantivai, turėję 
Giancinto Campanos freskas, apipinti plokščiais 
tekančiais akanto spiralių ir panašiais kartuši- 
niais ornamentais, gal yra senesnės fazės deko- 
racija, kai tuo tarpu apskritojo antablimento jo- 
niškieji kimatijonai su dantimis ir visa tambū- 
ro dekoracija, taip nutolusi nuo žiūrovo ir iš 
apačios tematoma rakurse, su jos gėlių ir vaisių 
panneaux, angeliukų ir konzolinių kariatidžių 
motyvais, išduoda nemažą giminingumą Antakal- 
nio šventovių stiukams iš amžiaus pabaigos. Ku- 
polo sfera palikta nuoga, tesuskirstant sektori- 
niais lankais. Gal kuris remontas sunaikino bu- 
vusius ornamentus, nes kupolui XVII amžiuje 
ilgai trūko apdangos skarda, o persisunkęs van- 
duo naikino freskas ir stiukus. Kupolo akyje, 
kurios briaunas laiko cherubinų konzolės, įsiver- 


žiančioje šviesoje matomos Šv. Dvasios simbolis. 
Į tambūro puošnias nišas įstatytosios alegorinės 
dorybių figūros — Prudentia, Fortitudo, Veritas, 
Temperantia — pasilieka bendroje humanistinės 
emblematikos rėmuose ir savo stiukine faktūra 
įsilieja į neutraliąją dekoratyvinę visumą. 
Vilniuje nėra kito interjero turinčio tokią 
vientisą brangaus marmuro dekoraciją darnoje 
su skoningais stiukais, su spalvingomis freskomis 
ir spindinčiomis brangiųjų metalų skulptūromis ir 
įrankiais. Šis nedidelis interjeras karaliui atsič- 
jo per tris milijonus auksinų, kaip liudija kara- 
lienės Marijos Liudvikos sekretorius Deskayer 
laiškas (plg. Portofolio krėlowej Maryi Ludwiki, 
Wydanie Edwarda Raczynskiego, Poznan 1844, 
p. 217). Tokiu reprezentatyvumu, rinktinę deko- 
raciją sutelkiant į nedidelę erdvę, dvelkia kai 
kurios absoliutizmo laikotarpio valdovų rūmų 
kompleksuose įterptos koplyčios. Ši mūsų šven- 
tovė nebuvo atsivėrusi plačioms masėms, kaip 
Aušros Vartų paveikslo, visiems matomo ir vi- 
sų garbinamo. Čia varguolis gal nedrįso įeiti ar- 
ba garbino šventąjį, tematydamas jo karstą pro 
groteles. Koplyčia buvo patogesnė karaliui, jo 
šeimai, jo įgaliotiniams ir svečiams, nes buvo iš 
didžiojo Lietuvos kunigaikščio rūmų lengvai pa- 
siekiama. Gal todėl koplyčiai ir buvo parinkta 
šita vieta pietinėje katedros presbiterijos pusėje, 
kur nuo seniau kabojo karaliaus ložė. I ložę ve- 
dė dengta galerija tiesiog iš rūmų, kurie stovėjo 
tuoj už katedros presbiterijos. Pastačius šv. Ka- 
zimiero koplyčią, ložė galėjo būti labai nesun- 
kiai atverta ir į koplyčios pusę. Perstatant ka- 
tedrą ir 1799-1803 visiškai nugriovus senuosius 
kunigaikščių rūmus, buvo ir galerija su lože pa- 
naikintos. Dabar koplyčioje tebėra du konzolė- 
mis paremti balkonėliai (“coretti'"') vargonams. 
Šv. Kazimiero koplyčios dekoracijos iškil- 
mingumas, tasai jos suvereninis reprezentacinis 
puikumas nurodytų faktų akivaizdoje galima 
būtų suprasti ir tokiu būdu, kad koplyčia, būda- 
ma švento Kazimiero kulto vieta, sykiu ėjo ir 
rūmų koplyčios paskirtį ir mums šiandien savo 


nuotaika ir meno kultūros pobūdžiu yra tarytum 
tas fragmentas visiškai dingusio didžiųjų Lietu- 
vos kunigaikščių rūmų pasaulio, kurį išsaugojo 
ryšys su katedra. Dabar mes suprantame anuos 
poeto Sarbievijaus 1636 m. šventojo kūno per- 
kėlimo šventėje tartuosius žodžius: “Pagarbin- 
tasis Kunigaikštis savo tyrąja mirtimi palaimi- 
no ir pašventino teviškuosius Karalių Rūmus Vil- 
niuje.'' 
BIBLIOGRAFINĖS PASTABOS 

Ivinskio, J. Fijaleko, M. Lowmianskos studijos, Architek- 
tūros aprašymu kondensuotoje formoje duoda įvairūs Vil- 
niaus vadovai, kurių J. Kloso (1937, 3. laida) lenkų kal- 
ba, J. Griniaus (1940) ir M. Vorobjovo (1940) lietuvių 
kalba minėti pirmoje vietoje. Specialiomis problemomis 
pasisakymų duoda meno istorikų M. Morelovskio, E. Lo- 
paciAskio ir kitų pranešimai, paskelbti “Prace i mater- 
jaty sprawozdawcze sekcji historji sztuki" (Rozprawy i 
materjaty wydzialu I Towarzystwa Przyjacioi Nauk w 
Wilnie), II, 1935 ir III, 1938-39. šaltinius ir literatūrą 
apie šv. Kazimiero koplyčią, architektą ir jos freskų 
meistrus sustačiau savo straipsnyje: Petras Danckersas 
de Rij Vilniaus meno istorijoje, Aidai 1957, Nr. 6, p. 
268-269. 

šv. Kazimiero koplyčios Vilniuje sakralinio ciklo aiš- 
kinimą ir jos altoriaus aprašymą mėginsiu duoti antroje 
šio straipsnio dalyje. 

šV. KAZIMIERO PALAIKŲ SAUGOJIMAS 


DER 


Kaip jau kituose straipsniuose buvo pažy- 
mėta, šv. Kazimieras mirė 1484 m. kovo 4 d., 
ketvirtadienį po Pelenų dienos Gardine. Prie 
mylimo sūnaus mirties atskubėjęs, tėvas jo pa- 
laikus nugabeno į Lietuvos sostinę Vilnių ir pa- 
laidojo tenykštėje katedroje. Jo karstas buvo 
įmūrytas sienoje šiaurinėje katedros čalyje (i 
Neries pusę), buvusioje Marijos vardo koplyč'o- 
je, kuri vėliau pradėta vadinti Karal'škaja, Joje 
šv. Kazimiero palaikai išbuvo ligi iškilmingo jo 
kanonizacijos paskelbimo 1604 m. Tada įie buvo 
išimti iš sienos ir perkelti į Goštautų-Chodkevi- 
čių koplyčią ant altoriaus, kol 1636 m. buvo iš- 
kilmingai pernešti į specialią jo vardo koplyčią. 

Nuo 1636 m. rugpjūčio 14 d. šv. Kazimiero 


palaikai buvo jo vardo koplyčios viršuje ligi 1655 


m. Tai buvo Vilniui ramūs laikai. Koplyčia bu- 
vo toliau puošiama, turtėjo naujomis brangeny- 
bėmis, pagaliau gavo atskirą kleboną—kapelioną. 
Juo 1649 m. buvo paskirtas Jurgis Bialozoras, 
sūnus Upytės pavieto maršalkos Kristupo, po 15 
metų tapęs net Vilniaus vyskupu. Yra žinoma, 
kad koplyčios klebonui priklausė žemių Pane- 
vėžyje, Ramygaloje, Papiškyje, o Vilniuje — 
malūnas ir mūriniai namai šv. Jono gatvėje. 
Gal šv. Kazimiero koplyčiai perėjo ir prieš šim- 
tą metų katedrai Zigmanto II Senojo užrašytieji 
turtai, už ka kapitulos nariai kasmet turėjo at- 
laikyti pamaldas už šv. Kazimierą ketvirtadieni 
po Pelenų dienos. Kiekvienu atveju tai buvo, 
turbūt, turtingiausia katedros kapelionija. 

Apie šio meto šv. Kazimiero koplyčios iš- 
vaizdą smulkesnių žinių vis dėlto returime. 
Apie šventojo palaikus — relikvijas težinome tik 
tiek, kad ios buvo gana plačiai dalinamos. ynač 
vyskupo Jurgio Tiškevičiaus laikais, kuris i Vil- 
niu persikėlė iš Žemaičių vyskuviios 1649 m. 
(Bielozoras šv. Kazimiero koplvčios klebonų 
buvo jau jo paskirtas ir iki pat jo mirties 1655 
m. turėio jam labai didelės įtakos). Jei vysk. 
Tiškevičiaus laikais relikvijos buvo dalinamos, 
tai ir karstas turėjo būti atidaromas, nors tikrų 
liudiiimų mums apie tai ir nėra išlikę. 

Daugiau žinių apie šv. Kazimiero karsta bei 
jo koplyčią randame tik šaltiniuose, susijusiuo- 
se su 1654-1661 m. karu su Maskva bei jos pir- 
mai» Vilniaus okupacija, kada pirmą kartą šv. 
Kazimiero relikvijos buvo ne tik nukeltos nuo 


140 


P ABPHOE LA 


jo koplyčios altoriaus, bet net išvežtos iš Vil- 
niaus. Naujausioje šiuos įvykius liečiančioje li- 
teratūroje s2koma, kad šv. Kazimiero altoriaus 
brangūs papuošalai ir sidabras buvo sunaudoti 
ginantis nuo įsibrovėlių, o kūnas išvežtas iš 
miesto ir paslėptas. Jis 1655 m. buvęs išvežtas 
į Rožėnus ir tik 1663 m. vėl grąžintas į Vilnių 
per vysk. Bialozoro ingre:ą. Maskvai vel artė- 
jant, kapitula vėl pavedusi vienam savo nariui 
pasirūpinti relikvijų szugumu. Tam kanaunin- 
kui, savo kustodui, kapitula tam reikalui išmo- 
kėjusi 200 auks., o jei to neužtektų, leidusi už- 
statyti sidabrinius daiktus. Kadangi kapitula 
1669 m. dėkojusi referendoriui Bžostovskiui už 
šv. Kazimiero karsto saugojimą bei grąžinimą 
į Vilniaus katedrą, tai tenka daryti išvadą, kad 
šventojo palaikai dar kartą buvę išvežti, o po to 
jau išbuvę nepaliesti iki 1703 m. Prisimenama 
taip pat, kad koplyčios vidus buvo Maskvos ka- 
reivių bei kazokų žiauriai sunaikintas.!) Senojo- 
je literatūroje neretai galimą užtikti teigimų, 
kad ir katedra ir šv. Kazimiero koplyčia prieš 
Maskvos okupaciją buvusios apiplėštos paties 
Lietuvos hetmono J. Radvilos, kuris brangeny- 
bes paėmęs kariuomenės algoms apmokėti. Iš 
tikrųjų tai Radvilos priešų šmeižtai, o ir šv. Ka- 
zimiero palaikai buvo iš koplyčios išvežti tik 
viena kartą — 1655 m. ir grąžinti buvo ne 1663, 
bet 1661 m. 

Nesigilindami į įvairius autorių suklaidinu- 
sios šaltiniu žinutes, pabandysime čia apžvelgti 
to meto įvykių ir šv. Kazimiero relikvijų likimą 
chronologine tvarka, 


Kai 1653-44 m. sąvartoje Maskvos caras 
Aleksieius pašmė savo globon sukilusius kazo- 
kus — Ukrainą, karas buvo neišvengiamas. 
Buvo taip pat aiškų, kad didžiausi Maskvos 
smūgiai teks Lietuvai, nors Ukraina nuo 1569 
m. jau buvo Lenkijos sudėty. Sukilusių kazokų 
tuntai jau anksčiau pasiekdavo Lietuvos Pagirio 
sritis, o Maskvai prisidėjus, jau tikrai buvo gali- 
ma laukti pavojų pačiam Vilniui. Turbūt, dėl 
to Vilniaus kapitula katedros brangenybėmis bei 
šv. Kazimiero relikvijomis susirūpino tuojau pat. 
Karas prasidėio 1654 m. pavasari, o rugpjūčio 
13 d. vyskupas Tiškevičius iau teiravosi nunci- 
jaus patarimo, kur paslėpti šv. Kazimiero relik- 
vijas, kad jos “nepatektų į priešo rankas, kai 


užims Vilnių.“ O tuo metu caro kariuomenė te- 
bebuvo dar prie apgulto Smolensko.?) Ką atsa- 
kė nuncijus ir ką kada nutarė kapitula, bei ko- 
kie buvo vyskupo potvarkiai, mums nėra žino- 
ma. Mes tik žinome, kad 1655 m. vasarą, kai 
caro armijos buvo nuo Minsko jau pajudėjusios 
link Vilniaus, iš jo galvotrūkčiais bėgo visi ba- 
Jorai, turtingesnieji pirkliai, o taip pat ir dva- 
sininkai. Išvažiavo į Karaliaučių ir pats vysku- 
pas Tiškevičius. Katedros brangenybes ir šv. 
Kazimiero relikvijas buvo nutarta iš Vilniaus iš- 
vežti ir paslėpti. 

Katedros brangenybes nugabenti savo vyti- 
ne (valtimi) į Karaliaučių apsiėmė Naugarduko 
kaštelionas Mikalojus Jundzila. Jam už tai tu- 
rėjo būti sumokėta 600 auksinų. Deja, Jundzilos 
vytinė perdaug suvėlavo ir Zolotarenkos kazokų 
buvo pačiupta vos išplaukusi iš Vilniaus. Bran- 
genybės tuo būdu atiteko kazokams, ir tolimes- 
nis jų likimas nežinomas. Nežinome taip pat, 
kokios brangenybės ta vytine buvo gabenamos. 
Yra tik žinoma, kad ten buvęs dar Jogailos do- 
vanotas kielikas, Vytauto dovanotas paauksuo- 
tas sidabro kryžius, išpuoštas brangakmeniais, 
taip pat Alberto Goštauto dovanotas kielikas, 
kurį, pasak padavimo, prie mišių vartojęs dar 
šv. Adalbertas“) Kitų brangenybių nežinome, 
tačiau jų turėjo būti nemažai, jei jau vien už 
pervežimą buvo mokamą net 600 auksinų. 

Ar Jundzilos vytinėje buvo ir šv.. Kazimie- 
ro koplyčios brangenybės, nežinome. Greičiau- 
sia taip, nes koplyčios klebonas— kapelionas kan. 
Bialozoras buvo ir kapitulos iždininkas. Žino- 
me tik, kad šv. Kazimiero koplyčios brangeny- 
bių dali buvo išvežęs pats kan. Bialozoras su 
savo padėjėju Baltrum Ladriku. Jie jų su sa- 
vimi betgi nesivežiojo — buvo kažkur paslėpę. 
Bialozoras išvežė kaž kur ir šv. Kazimiero relik- 
vijas. Kaip žinoma, jis iš Vilniaus pasitraukė 
su hetmono J. Radvilos kariuomene ir visą lai- 
ką buvo jo stovykloje Kėdainiuose, kur reiškėsi 
kaip vyskupo J. Tiškevičiaus atsovas ir kaip jo 
įgaliotinis pasirašė garsiuosius Kėdainių aktus. 
Matyt, Radvilai rekomenduojant. Karolis X 
Gustavas jį buvo paskyręs Vilniaus vyskupijos 
administratorium. Aiškus dalykas, kad relikvi- 
jų jis su savimi nesivežiojo. Jos tada buvo sau- 
gomos kažkur jo padėjėjo Ladziko, kuris jas vė- 
liau perdavė naujajam vyskupui Daugėlai-Zavi- 
Šai, o šis jas paliko saugoti Lietuvos referendo- 
riui C. P. Bžostovskiui. Relikvijos šio pono žinio- 
je išbuvo 22 mėn, ir buvo perduotos kapitulai, 
susirinkusiai posėdžio Sapiegų Rožėnų dvare. 
Kapitula relikvijas priėmė, tačiau neturėjo kur 
jas padėti, nes Vilnius tebebuvo Maskvos užim- 
tas. Taip jos ir buvo paliktos tame pačiame dva- 


re dar pustrečių metų. Kai 1661 m. gruodžio 
pradžioje Vilnius buvo atvaduotas, ir šv. Kazi- 
miero relikvijos buvo parvežtos į Vilnių. Tačiau 
tai buvo padaryta be jokių iškilmių. Kur relik- 
vijos iš pradžių buvo laikomos, nežinome, Žino- 
me tik, kad šv. Kazimiero koplyčia, kaip ir visa 
katedra, buvo rasta išplėšta, altoriai bei puoš- 
menys išdaužyti, katedros pogrindžiai skendėjo 
vandeny, nes besigindami pilies rajone maskvie- 
čiai buvo užtvenkę Vilnią, kuri buvo užliejusi 
visus rūsius katedros apylinkėje. Mes, deja, ne- 
turime smulkesnių žinių nei kaip greit katedra 
bei šv. Kazimiero koplyčia buvo atremontuotos, 
kad jose vėl galėtų vykti pamaldos, nei kur tuo 
tarpu buvo laikomos šv. Kazimiero relikvijos. 
Žinome tik, kad jos iškilmingai į katedrą buvo 
įneštos per naujojo vyskupo, to paties Jurgio 
Bialozoro, ingresą 1663 m.*) Mes nežinome taip 
pat, ar relikvijos buvo vežiojamos su karstu ar 
dėžutėje, kurioje jos vėliau buvo laikomos už- 
rakintos ir užantspaudotos karste. Greičiausia 
karstas buvo slepiamas kur nors atskirai. Mažes- 
nę dėžutę juk buvo lengviau slėpti ir nešiotis. 
Relikvijų šiuo metu, matyt, jau nebebuvo daug 
belikę, kad kapitula nuo jų dalinimo jau susi- 
laikinėjo ir atsisakinėjo prašoma duoti. Jos buvo 
atidarytos ir apžiūrėtos 1668 ir 1667 m., bet tuo 
tarpu jų niekam nebuvo duota.) 


Augščiau minėtas spėjimas, kad šv. Kazi- 
miero relikvijos iš Vilniaus dar kartą buvę glo- 
bojamos C. P. Bžostovskio, kuriam už tai kapi- 
tula dėkojusi 1669 m., neįtikėtinas. Po 1661 m. 
Vilniui pavojaus vėl patekti į priešo rankas ne- 
buvo, o Bžostovskis, kaip matėme, relikvijų sau- 
gotoju buvo buvęs bent keletą metų prieš 1661 
m. Iš padėkos išeina, kad jis ir grąžino relikvi- 
jas į Vilnių. Kad jo vardas 1669 m. pateko į 
kapitulos aktus, nenuostabu. Šis apsukrus len- 
kas, atsikėlęs į Lietuvą ir čia neblogai įsikūręs, 
pagaliau iškilęs net iki Trakų kašteliono sena- 
torijos, taikėsi vieną savo sūnų iškelti dvarinin- 
kijos tarpe. Reikia manyti, kad šv. Kazimiero 
relikvijų saugotojo vardas bus padėjęs jam savo 
sūnų Konstantiną Kazimierą, teturintį vos 17 
metų, padaryti Vilniaus kapitulos kanauninku. 
Kunigu jis buvo įšventintas tik 1668 m., baigęs 
studijas Vilniuje ir Romos Klementinume. Kaip 
tik 1669 m., tebūdamas 25 metų, jis pasidarė 
pilnateisiu Vilniaus kapitulos nariu. Iki tol, mat, 
tebuvo naudojęsis vien kanauninko pajamomis. 
Greičiausia jo priėmimo kapitulos nariu proga 
buvo prisiminti jo tėvo nuopelnai, globojant šv. 
Kazimiero relikvijas. 1671 m. jis jau D. Lietuvos 
K. sekretorius bei Trakų klebonas, 1684 m. Smo- 
lensko, o 1687 m. Vilniaus vyskupas, vėliau pa- 
garsėjęs konfliktu su hetmonu K. Sapiega. 

šv. Kazimiero karstas Vilniaus katedros koplyčios 
altoriuje. 


Taip tenka manyti, kad nuo 1661 m. šv. Ka- 
zimiero relikvijos iki Didžiojo Šiaurės Karo vi- 
są laiką buvo jo vardo koplyčios altoriuje, ke- 
lis kartus atidarytos, kad dalis jų būtų į kur 
nors pasiųsta, bet slėpti jas nebuvo reikalo, nors 
kapitulos aktuose ir randame paminėjimų, kad 
kuriam iš jos narių pavedama pasirūpinti jų 
saugumu. Gal kartais tai buvo paprastas for- 
malumas, o kai kada gal net pretekstas kai kam 
gauti kokį šimtą kitą auksinų iš kapitulos ka- 
sos. Pagaliau koplyčia turėjo savą kapelioną- 
kleboną. 


Šv. Kazimiero koplyčia po karo su Maskva 
buvo restauruojama gana ilgai. Restauravimo 
darbams Jonas Kazimieras 1667 m. paskyrė vi- 
są Vilniaus miesto gėrimų mokestį (vad. kapos), 
mokesčiu. Jis ir vėliau buvo renkamas šv. Ka- 
zimiero koplyčios išlaikymui.*) Stiuko darbai bei 
freskos buvo baigtos tik 1692 m. Altoriaus bei 

kitų įrengimų restauravimas turėjo būti baigtas 
anksčiau. Tuo metu šv. Kazimiero koplyčiai bu- 
vo suteiktas iki mūsų laikų išlikęs vaizdas. 


Grįžtant prie altoriaus bei brangenybių 
klausimo, tenka pasakyti, kad nedaug ką apie 
tai težinome. Kaip sakyta, didžioji dalis brange- 
nybių bus žuvę Zolotarenkos kazokų rankose, 
kai jie pačiupo Jundzilos vytinę. Kita brange- 
nybių dalis, išvežta kun. Bialozoro, be abejonės, 
buvo grąžinta, turbūt, kartu su šventojo relik- 
vijomis. Kalbos, kad bent dalis šv. Kazimiero 
koplyčios sidabro buvusi sunaudota kariuomenei 
apmokėti, neturi jokio pagrindo. Taigi, Radvi- 
los kariuomenė buvo neapmokėta. Nors grasino 
konfederacija, ji negavo algų ne tik prieš Vil- 
niaus puolimą, bet nei pasitraukus į Kėdainius. 
Daugiausia dėl to Radvila jos ir neteko — jos 
dalis nuėjo pas jo priešus, o kita dalis net perėjo 
švedų tarnybon. Radvila neturėjo iš ko jos ap- 
mokėti. Prie jo laikęsis kun. Bialozoras, tiesa, 
turėjo savo žinioje dalį šv. Kazimiero koplyčios 
sidabro, tačiau jo tam nei galėjo duoti, nei ne- 
davė. O to sidabro kritinguoju momentu grei- 
čiausia iš Kėdainių nebūtų buvę galima nei pa- 
siekti.7) 

Tiesa, vėlyvesniuose šaltiniuose užtinkame 
kapitulos reikalavimus, kad valstybė grąžintų 
skolą už kariuomenės apmokėjimo reikalams pa- 


skolintą šv. Kazimiero koplyčios sidabrą. Jį ka- 


pitula buvo įvertinusi 106,800 auksinų. Daugelis 
autorių mano, kad tas sidabras buvęs panaudo- 
tas kariuomenės reikalams 1655 m. Iš tikrųjų 
tai buvo skola iš 1652 m.*) Apie kokią nors 
skolą iš 1655-1667 m. neturime jokių žinių. Ly- 
giai taip pat yra visiškai be jokio pagrindo Ru- 
dawskio paskleistas kaltinimas, paremtas eilės 
Radvilos priešų pamfletų, esą, jis pasitraukda- 
mas iš Vilniaus miesto, jo bažnyčias ir katedrą 
apiplėšęs. Iš tikrųjų nei kapitula, nei vyskupas, 
nei miestas, nei niekas kitas Radvilos niekad tuo 
nekaltino ir nei iš jo įpėdinių, nei iš valstybės 
jokių nuostolių atlyginimo nereikalavo. Kai 1661 
m. Vilniaus magistratas surašė pareiškimą apie 
karo meto nuostolius, buvo paminėta, kad 1655 
m. liepos gale ir rugpjūčio pradžioje miestas pi- 
nigais, mMunicija ir daiktais kariuomenės reika- 
lams sudėjęs 100,000 auksinų, kad rinkę hetmo- 
no—vaivados tarnai Rzepkowskis su Stumbergu, 
bet tie daiktai patekę priešui arba žuvę gaisre. 
Žuvę tada ir miestiečių gauti kvitai.?) Kaip mato- 
me, tai nebuvo joks kaltinimas Radvilai. Tai tik 
konstatavimas atliktos prievolės. Kaip tik vai- 
vados pareiga buvo išrinkti jiems nustatytus mo- 
kesčius. 


Po 17 amž. vidurio audros Vilniui, kaip ir 
visam kraštui naujų nelaimių atnešė naujas 


šv. Petro ir Povilo bažnyčia 
Antakalnyje, į kurią 1953 m. 


buvo perneštas šv. Kazimiero 
karstas. 


švedų karas, prasidėjęs 1700 m., o Lietuvą tie- 
siogiai palietęs 1702 m. pradžioje. Balandžio 5 
d. Karolio XII generolas Aldersteen užėmė Vil- 
nių ir įrengė savo stovyklą Šnipiškyje. Tai pra- 
dėjo visą eilę didesnių ir mažesnių kovų pa- 
čiame mieste ir jo apylinkėse. Į Vilnių ateida- 
vo ir išeidavo svetimų ar savų kariuomenių da- 
liniai. Iš pradžių buvo švedai ir hetmono Sa- 
piegos daliniai. Jau 1902 m. gale atėjo Sapiegų 
priešams padėti caro Petro I pulkai. 1703 m. 
jų padedamas Višnioveckis užėmė Vilnių. 1705 
m. vidurvasarį į Vilnių buvo atvykęs net pats 
caras Petras I, o jo kariuomenė čia maišėsi iki 
pat 1706. III. 8., kai į Vilnių grįžo Sapiegos ir 
švedai. 1707 m. čia vėl rusai, 1708 m. vėl šve- 
dai, o 1709 m. vėl caro pulkai.!?) 


Kas tais ir vėlesniais metais vyko partiza- 
ninio ir tarptautinio karo alinamame krašte ir 
Vilniuje, smulkiai dar nėra ištirta. Žinome tik, 
kad ne tik svetimos ir savos kariuomenžs alino 
miestą, bet švedai net kelis kartus išplžšė iš jo 


stambias kontribucijas. Pirmą kartą 1702 m. 
gen. Aldersteen išplėšęs 22,000 talerių, o 1706 
m. buvę išreikalauta dar daugiau. 

Ir tai iš šito meto mes turime vieną žinią, 
kad 1703 m. šv. Kazimiero karstas su relikvijo- 
mis buvęs grąžintas į koplyčią ir ta proga bu- 
vusi paskirta speciali komisija patikrinti, ar re- 
likvijų dėžės antspaudai tebėra nepaliesti. Re- 
likvijos iš koplyčios buvusios išvežtos neilgai.!!) 
Reikėtų spėti, kad jos buvo išvežtos arba 1702 


m. balandžio pradžioje, kai pirmą kartą priar- 

tėjo švedai, arba po balandžio 16 d., kada švedus 
čia puolė Višnioveckis su Pociejumi, o vėliau 
gen. Aldersteen už miestiečių parodytą palanku- 
mą puolusiems uždėjo miestui tą pirmąją kon- 
tribuciją. Gal buvo bijomasi, kad nepagrobtų 
brangaus karsto bei relikvijų sidabrinės dėžės 
arba kad visko nepaimtų įkaitu. 1703 m. šve- 
dai turėjo iš Vilniaus pasitraukti, nes atėjo caro 
Petro pagalba, tad šv. Kazimiero relikvijos ga- 
lėjo būti grąžintos. Tačiau sunku patikėti kai 
kurių teigimu, kad tais metais būtų buvęs da- 
romas didesnis šv. Kazimiero koplyčios remon- 
tas. Perdaug neramūs buvo laikai, kad būtų ga- 
lėję būti įmamasi kokių didesnių užsimojimų. 

Ir 18 amž. Vilniaus miestą skaudžiai palie- 
te net keli dideli gaisrai, tačiau šiuo metu ka- 
tedra stovėjo vieniša greta didžiųjų kunigaikščių 
rūmų griuvėsių, tad gaisrai jos jau nebepasiek- 
davo. Vadinasi, nepatyrė jokių sukrėtimų ir šv. 
Kazimiero koplyčia bei šventojo relikvijos. 1777 
m. pradėjus perstatyti katedrą, Stuoka Guzevi- 
čius koplyčią paliko visiškai nepaliestą, ją ba- 
rokinę įpindamas į naują didingą neoklasinį pa- 
statą. Koplyčia buvo tik atremontuota 1858 ir 
1931-1934 m. 

Šv. Kazimiero relikvijos, iškeltos virš alto- 
riaus jo koplyčioje, ramiai, nepaliestos nei vieno 
okupanto, išbuvo iki 1953 m., kai bolševikinis ru- 
sas okupantas nusprendė Vilniaus katedrą atimti 
iš tikinčiųjų ir paversti ją paveikslų galerija. Šv. 
Kazimiero karstas su relikvijomis buvo perkel- 
tas į šv. Petro ir Povilo bažnyčią Antakalnyje. 
Okupantams, matyt, buvo nepakenčiama, kad 
skriaudžiamas lietuvis per dažnai užsukdavo pa- 


siguosti ir jėgų pasisemti prie savo tautos globė- 
jo karsto. Juk jis čia buvo ant pačios miesto 
judėjimo didžiosios ašies. 

Kaip šiandien atrodo šv. Kazimiero altorius 
šv. Petro ir Povilo bažnyčioje ir kaip atrodo šv. 
Kazimiero koplyčia, laisvojo pasaulio spaudos 
dar nepasiekė jokia tikslesnė žinia, jokia nuo- 
trauka. Žinome tik, kad katedroje buvo daromi 
pertvarkymai, kad buvo griaunamos kai kurios 
pertvaros ir kad išardžius mūrą, ant kurio lai- 
kėsi didžiojo altoriaus paaukštinimas, buvo at- 
rasta užmūrytas vyskupystės archyvas. Ar bu- 
vo daromi pertvarkymai ir šv. Kazimiero koply- 
čioje, mus dar nepasiekė jokios žinios... 

JAUNIMO DĖMESIUI 


Lietuviai pranciškonai, prieš dvejus metus ati- 
darę Kennebunkporte, Maine, savo gimnaziją (High 
School), kviečia į ią stoti pradžios mokyklą baigu- 
sius jaunuolius. Dabar veikia dvi klasės. Nuo ru- 
dens atidaroma ir trečioji. Vietos bendrabutyje yra 
100-tui mokinių. 

Šį rudenį mokykla perkeliama į naujas moder- 
niškas patalpas, kuriose yra klasės, bendrabutis. žai- 
dimų salė, laboratorija, biblioteka ir t.t. 

Mokyklui ir bendrabučiui vadovauja patys lietu- 
viai pranciškonai. 

Gimnazija turi visas valdžios mokyklų teises, ir 
joje išeinamas visas vidurinėms mokykloms nustaty- 
tas kursas su lotynų kalba ir lituanistika. 

Už mokslą ir bendrabutį atlyginimas 300 dol. 
metams. Neturtingi, bet gabūs mokiniai dalinai ar 
visiškai nuo mokesčio atleidžiami. 

Pirmenybė teikiama norintiems stoti į lietuvių 
pranciškonų eiles jaunuoliams. Jie vienuolijos lėšo- 
mis bus mokomi ir ruošiami kunigais Lietuvai. 

Visi lietuviai tėvai, kurie sielojasi savo vaikų 
cuklėjimu krikščioniškoje ir lietuviškoje dvasioje, 
kviečiami atkreipti dėmesį į šią gimnaziją. Įstojimo 
reikalais prašoma rašyti rektoriui šiuo adresu: 


TĖV. J. GAILIUŠIS, O. F. M. 
FRANCISCAN MONASTERY 
KENNEBUNKPORT, MAINE 


“AIDŲ" GARBĖS PRENUMERATORIAI 


Kun. dr. V. Cukuras, Middleton, Conn.; kun. St. Būdavas, Miami, Fla.; dr. Petras 
Meškauskas, Lake Bluff, III.; Pr. Averka, So. Boston, Mass.; Silva Pragal, M. D., 
Wayne, Mich.; kun. Pranas Geisčiūnas, Fromberg, Montana; Dr. A. Baltrukėnas, 
Akron, Ohio; kun. Ant. Račkauskas, Brooklyn, N. Y.; J. Kazickas, New Rochelle, 
N. Y.; Dr. St. Petrauskas, kun. J. Pragulbickas, Elizabeth, N. J.; Ant. Kaušpėdas, 
Hamilton, Ont., Canada; Dr J. Sungaila, Sigutė Zubrickaitė — Toronto, Ont., Ca- 
nada; Juozas Luža, Hants, Angli/a. 


“AIDŲ" RĖMĖJAI 


Stasys Daržinskas, Jonas Tričys, Chicago, III.; A. Venclovas, Cicero, III.; Juozas 
Pažemėnas, kun. Vyt. Pikturna, Brooklyn, N. Y.; kun. Vacl. Mart'nkus, Providence, 


R. I., Zigmas Degutis, Chicago, III. EA t 
Už paramą “Aidams" administracija nuoširdžiai dėkoja. 


Administracijos adresas — A'dai 


Red uoja — Antanas Vaičiulaitis 
a : 680 Bushwick Ave., Brooklyn 21, N. Y. 


Redakcijos nariai — Leonardas Andr'ekus, 


O.F.M.. Juozas Girnius, Alfonsas Nyka-Niliūnas Dailininko adresas — Teleforas Valius, 


84 Pine Crest Rd., Toronto, Ont., Canada 
i ė i žiū da lius "T "re 
“PL AAA ių LA Redakcijos adresas — Antanas Vaič:uiaitis, 


Leidžia — Tėvai Pranciškonai 304 Anacos'' a Rd. S. E., Washington 19, D. C. 


BALANDŽIO 27 DIENA 4 VAL. PO PIETŲ 


TORONTE, PRISIKELIMO PARAPIJOS SALDBJE, 
Lv. y.kisaja 


Kultūros žurnalo A I DŲ metinis 
KONCERTAS — LITERATŪROS 
V. AKA RS 


Vokalinę programos dalį išpildys: 


Antanina Dambrauskaitė, 
Kauno operos solistė. 


Solistei akompanuos 


Stasys Gailėvicius 


Literatūrinėje programos dalyje skaitys savo kūrybą: 


Antanas“ Valičiui Ai T 
A lė “Ruta. Nakai je 


ir būsimasis premijos laureatas. 


Koncerte bus kultūros žurnalo “ Aidų" 500 dol. premijos įteikimas 
už literatūros veikalą. 
KRENGIA “AIDŲ" LEIDĖJAI — PRANCIšKONAI 


Visi Toronto ir apylinkės lietuviai yra maloniai kviečiami savo atsilankymu 


paremti kultūros žurnalą 


AtieDAUSs 


